
Cuvânt înainte 


Parte integrantă a sistemului drepturilor omului, bazat pe 
principiul universalităţii, indivizibilităţii şi interdependenţei, 
drepturile sociale şi-au aflat consacrarea în Declaraţia Universală a 
Drepturilor Omului, Pactul internaţional cu privire la drepturile 
economice, sociale şi culturale, numeroase convenţii adoptate de 
Adunarea Generală a ONU şi de către Organizaţia Internaţională a 
Muncii precum şi pe plan regional. 

Considerate multă vreme ca drepturi „de viteza a doua” sau 
desconsiderate în practică, implementate cu parcimonie şi în mod 
parţial, insuficient susţinute prin măsuri active, coerente, de 
garantare a exercitării lor, drepturile sociale revin în centrul atenţiei 
în perioade economice nefaste, cum este cea a crizei globale pe care 
o parcurgem acum. 

în special în condiţiile crizei, devine evident că între drepturile 
înscrise în Declaraţia Universală şi tratatele internaţionale, pe 
lângă drepturile civile şi politice, câteva sunt cruciale şi anume 
dreptul la securitate socială, dreptul la sănătate şi educaţie, dreptul 
la protecţia socială şi la îngrijire. 

Ne îndreptăm spre o Europă socială? O examinare a evoluţiilor 
pe acest plan inspiră un răspuns afirmativ. 

Europa socială, ce se edifică pas cu pas, într-un proces îndelungat, 
dar accelerat în ultima vreme, va trebui să răspundă aşteptărilor, 
sporite, ale cetăţenilor din toate statele membre ale Consiliului 
Europei, după cum fiecare stat are propria sa responsabilitate, o 
responsabilitate majoră în realizarea acestui deziderat comun. 

Drepturile sociale reprezintă, ca şi drepturile civile şi politice, 
drepturi fundamentale ale omului. Consiliul Europei, organizaţie 
paneuropeană, propune efectiv tuturor statelor de pe continent 

măsurile indispensabile în vederea consolidări coeziunii sociale în 
Europa, ca factor al stabilităţii democratice. 

Respectarea drepturilor omului nu poate coexista cu sărăcia, cu 
discriminarea în societate şi la locul de muncă, cu lipsa locuinţelor, a 
securităţii sociale şi asistenţei medicale. 

în timp ce Convenţia Europeană a Drepturilor Omului, adoptată 
la 4 noiembrie 1950 şi intrată în vigoare la 3 septembrie 1953 şi 
protocoalele sale adiţionale garantează drepturile civile şi politice, 
Carta Socială Europeană, deschisă spre semnare la 18 octombrie 
1961 şi intrată în vigoare la 26februarie 1965, venea să reglementeze 
drepturile din domeniul economic şi social. 

Este vorba despre „un evantai” de nouăsprezece drepturi funda¬ 
mentale ale căror norme privesc protecţia muncii, protecţia socială 
şi protecţia unor categorii de persoane, la care s-au adăugat, prin 
Protocolul adiţional din 1988, încă patru drepturi. 

De asemenea, în timp, controlul asupra respectării angaja¬ 
mentelor asumate de Statele părţi s-a întărit prin Protocolul adiţional 
din 1991, care a adus modificări de procedură, precum şi prin 
prevederile Protocolului din 1995 referitoare la instituirea unui 
sistem de reclamaţii colective. 

Reflectând evoluţiile produse în timpul scurs de la adoptarea 
Cartei din 1961, Carta Socială Europeană revizuită, deschisă spre 
semnare la 3 mai 1996, a lărgit, totodată, perspectiva în materia 
drepturilor economice şi sociale. Acest instrument al Consiliului 
Europei amendează şi completează lista drepturilor consacrate 
cuprinzând într-un instrument unic drepturile prevăzute în 
documentele precedente, precum şi alte opt noi drepturi. 

România şi-a depus semnătura pe noul tratat cu prilejul 
Colocviului referitor la „Carta Socială a Secolului XXI”, desfăşurat 
la Strasbourg între 14 şi 16 mai 1997, şi l-a ratificat în 5 mai 1999. 
întrunind numărul necesar de ratificări, trei, Carta a intrat în vigoare 
la 1 iulie 1999. 

Prin Carta socială revizuită aria drepturilor ce trebuie asigurate, 
respectate şi garantate este îmbogăţită prin includerea unor noi 
prevederi referitoare la drepturi ce privesc, între altele, condiţiile de 
muncă echitabile, securitatea şi igiena muncii, protecţia copiilor şi 
adolescenţilor, formarea profesională, protecţia mamelor aflate în 

activitate, integrarea profesională, integrarea socială a persoanelor 
handicapate, protecţia în caz de şomaj, demnitatea muncii, procedurile 
în caz de concedieri colective. 

Unul dintre noile drepturi pe care le garantează este dreptul la 
demnitate în muncă. Mai mult, Carta socială revizuită este primul 
tratat internaţional care consacră dreptul la protecţia împotriva 
sărăciei şi a excluderii sociale, două atingeri majore aduse demnităţii 
umane. Se remarcă, astfel, pentru prima dată printr-un document 
internaţional, legătura dintre social şi demnitate. 

în prefaţa unei lucrări publicate de IRDO, în 1999, pe tema Cartei 
Sociale, Pierre-Henri Imbert, în calitatea sa de director al Direcţiei 
Drepturilor Omului a Consiliului Europei, atrăgea atenţia asupra 
faptului că: „ Unii folosesc pretextul mondializării economiei şi al 
tendinţei actuale de înlăturare a reglementărilor pentru a invoca o 
pretinsă contradicţie între drepturile sociale şi economia de piaţă sau 
o necesară subordonare a drepturilor sociale faţă de legile economice ”. 
Or, „socialul este o componentă necesară a creşterii economice şi a 
dezvoltării, precum şi unul dintre fundamentale democraţiei. Carta 
socială, soclu minim de recunoaştere şi de salvgardare a drepturilor 
fundamentale, nu poate fi, prin urmare, un obstacol în calea 
dezvoltării sau a economiei de piaţă, din moment ce ea are tangenţă 
cu ceea ce este fundamental, iar Europa drepturilor omului va fi 
incompletă fără această dimensiune socială 

In ansamblul reglementărilor în materie, un loc distinct îl ocupă 
Codul European de Securitate Socială, adoptat la Strasbourg la 16 
aprilie 1964 şi intrat în vigoare la 17 martie 1968. Codul defineşte 
normele europene de securitate socială şi stabileşte condiţiile de 
acordare a indemnizaţiilor, precum şi valorile minime de protecţie pe 
care statele trebuie să le asigure în nouă domenii de securitate 
socială. 

Tratatele cu privire la drepturile sociale ale Consiliului Europei 
cuprind, cum este lesne de observat, prevederi care interesează şi 
trebuie să intereseze în cel mai înalt grad pe membrii societăţii 
româneşti actuale, pe oamenii politici confruntaţi, din unghiuri 
diferite, cu procese şi fenomene sociale ale căror efecte negative se 
manifestă uneori acut în perioada pe care o parcurgem, în special în 
condiţiile crizei mondiale. 

Cu această convingere, Institutul Român pentru Drepturile 
Omului publică prezenta culegere de tratate europene consacrate 
socialului, cu prilejul celei de a şaizecea aniversări a Consiliului 
Europei şi al împlinirii a zece ani de la ratificarea de către ţara 
noastră a Cartei sociale revizuite, punând astfel la dispoziţia 
responsabililor în materia politicilor sociale, membrilor legislativului 
şi executivului, ai puterii judecătoreşti, dar şi tuturor titularilor de 
drepturi sociale un instrument de lucru şi, respectiv, o sursă de informare 
exactă şi uşor accesibilă. 


Prof. univ. dr. Irina Moroianu Zlătescu 

Directorul Institutului Român pentru Drepturile Omului 

Seria Tratatelor europene nr. 35 


CARTA SOCIALĂ EUROPEANĂ* 
PREAMBUL 

Guvernele semnatare, membre ale Consiliului Europei, 

Considerând că obiectivul Consiliului Europei este de a realiza o 
uniune mai strânsă între membrii săi cu scopul de a proteja şi 
promova idealurile şi principiile care sunt patrimoniul lor comun şi 
de a favoriza progresul lor economic şi social, în special prin apărarea 
şi dezvoltarea drepturilor omului şi libertăţilor fundamentale, 

Considerând că prin Convenţia europeană pentru protecţia 
drepturilor omului şi a libertăţilor fundamentale, semnată la Roma la 
4 noiembrie 1950, şi prin Protocolul adiţional la aceasta, semnat la 
Paris la 20 martie 1952, statele membre ale Consiliului Europei au 
convenit să asigure populaţiilor lor drepturile civile şi politice şi 
libertăţile specificate în aceste instrumente, 

Considerând că folosinţa drepturilor sociale trebuie să fie asigurată 
fără discriminare de rasă, culoare, sex, religie, opinie politică, origine 
naţională sau socială, 

Hotărâte să facă împreună orice eforturi în vederea ameliorării 
nivelului de viaţă şi promovării bunăstării tuturor categoriilor de 
populaţii ale lor, atât rurale cât şi urbane, prin instituţii şi realizări 
corespunzătoare, 

Au convenit asupra celor ce urmează: 

PARTEA I 

Părţile contractante recunosc ca obiectiv al politicii lor, a cărui 
realizare o vor urmări prin toate mijloacele utile pe plan naţional şi 


* Adoptată laTorino în 18 octombrie 1961. A intrat în vigoare la 26 februarie 1965. 
România a semnat Carta la 4 octombrie 1994. 

internaţional, atingerea condiţiilor specifice pentru asigurarea exercitării 
efective a următoarelor drepturi şi principii: 

1. Orice persoană trebuie să aibă posibilitatea de a-şi câştiga existenţa 
printr-o muncă liber întreprinsă. 

2. Toţi lucrătorii au dreptul la condiţii de muncă echitabile. 

3. Toţi lucrătorii au dreptul la securitate şi igienă în muncă. 

4. Toţi lucrătorii au dreptul la o salarizare echitabilă care să le 
asigure lor, precum şi familiilor lor un nivel de trai satisfăcător. 

5. Toţi lucrătorii şi patronii au dreptul de a se asocia liber în 
organizaţii naţionale sau internaţionale pentru protecţia intereselor 
lor economice şi sociale. 

6. Toţi lucrătorii şi patronii au dreptul de a negocia colectiv. 

7. Copiii şi tinerii au dreptul la protecţie specială împotriva peri¬ 
colelor fizice şi morale la care sunt expuşi. 

8. Lucrătoarele, în caz de maternitate, şi celelalte lucrătoare în 
muncă, în cazuri apropiate, au dreptul la o protecţie specială. 

9. Orice persoană are dreptul la mijloace corespunzătoare de 
orientare profesională, în vederea sprijinirii sale în alegerea unei 
profesii adecvate intereselor şi aptitudinilor sale profesionale. 

10. Orice persoană are dreptul la mijloace corespunzătoare de 
formare profesională. 

11. Orice persoană are dreptul de a beneficia de toate măsurile 
care îi permit să se bucure de cea mai bună stare de sănătate pe care o 
poate atinge. 

12. Toţi lucrătorii şi persoanele aflate în întreţinerea acestora au 
dreptul la securitate socială. 

13. Orice persoană lipsită de resurse suficiente are dreptul la 
asistenţă socială şi medicală. 

14. Orice persoană are dreptul de a beneficia de servicii sociale 
calificate. 

15. Orice persoană invalidă are dreptul la formare profesională şi 
la readaptare profesională şi socială, oricare ar fi originea şi natura 
invalidităţii sale. 

16. Familia, în calitate de celulă fundamentală a societăţii, are 
dreptul la o protecţie socială, juridică şi economică corespunzătoare, 
în vederea asigurării deplinei sale dezvoltări. 

17. Mama şi copilul, independent de situaţia matrimonială şi de 
raporturile familiale, au dreptul la o protecţie socială şi economică 
corespunzătoare. 



18. Cetăţenii uneia dintre părţile contractante au dreptul de a 
exercita orice activitate lucrativă pe teritoriul unei alte părţi contractante, 
în condiţii de egalitate cu cetăţenii acesteia din urmă, sub rezerva 
restricţiilor motivate de raţiuni serioase cu caracter economic sau social. 

19. Lucrătorii migranţi, cetăţeni ai uneia dintre părţile contrac¬ 
tante, şi familiile lor au dreptul la protecţie şi asistenţă pe teritoriul 
oricărei alte părţi contractante. 

PARTEA a Il-a 

Părţile contractante se angajează să se considere legate, conform 
dispoziţiilor Părţii a IlI-a, de obligaţiile ce rezultă din articolele şi para¬ 
grafele următoare: 


ARTICOLUL 1 

Dreptul la muncă 

în vederea exercitării efective a dreptului la muncă, părţile con¬ 
tractante se angajează: 

1. să recunoască drept unul dintre principalele obiective şi 
responsabilităţi realizarea şi menţinerea celui mai ridicat şi stabil 
nivel posibil de ocupare a forţei de muncă, în vederea realizării unei 
ocupări depline; 

2. să protejeze de o manieră eficientă dreptul lucrătorului de a-şi 
câştiga existenţa printr-o muncă liber întreprinsă; 

3. să stabilească sau să menţină servicii gratuite de angajare 
pentru toţi lucrătorii; 

4. să asigure sau să favorizeze o orientare, formare şi readaptare 
profesională corespunzătoare. 

ARTICOLUL 2 

Dreptul la condiţii de muncă echitabile 

în vederea asigurării exercitării efective a dreptului la condiţii de 
muncă echitabile, părţile contractante se angajează: 

1. să fixeze o durată rezonabilă a muncii zilnice şi săptămânale, 
săptămâna de lucru trebuind să fie redusă treptat, în măsura în care o 
permit creşterea productivităţii şi ceilalţi factori relevanţi; 

2. să prevadă zile de sărbătoare plătite; 

3. să asigure acordarea unui concediu anual plătit de minimum 2 
săptămâni; 

4. să asigure lucrătorilor angajaţi în ocupaţii periculoase sau 
insalubre fie o reducere a duratei muncii, fie concedii suplimentare 
plătite; 

5. să asigure un repaus suplimentar care să coincidă, în măsura în 
care este posibil, cu ziua săptămânii recunoscută ca zi de repaus prin 
tradiţia sau obiceiurile ţării ori ale regiunii. 

ARTICOLUL 3 

Dreptul la securitate şi la igienă în muncă 

în vederea asigurării exercitării efective a dreptului la securitate şi 
la igienă în muncă, părţile contractante se angajează: 

1. să emită regulamente de securitate şi igienă; 

2. să asigure punerea în practică a măsurilor de control al aplicării 
acestor regulamente; 

3. să consulte, când este cazul, organizaţiile patronilor şi lucră¬ 
torilor asupra măsurilor ce tind să amelioreze securitatea şi igiena 
muncii. 


ARTICOLUL 4 

Dreptul la o salarizare echitabilă 

în vederea asigurării exercitării efective a dreptului la o salarizare 
echitabilă, părţile contractante se angajează: 

1. să recunoască dreptul lucrătorilor la o salarizare suficientă, care 
să le asigure acestora, precum şi familiilor lor un nivel de trai decent; 

2. să recunoască dreptul lucrătorilor la o rată majorată a salarizării 
pentru orele suplimentare de muncă, cu excepţia unor cazuri 
speciale; 

3. să recunoască dreptul lucrătorilor şi al lucrătoarelor la salari¬ 
zare egală pentru muncă de valoare egală; 

4. să recunoască dreptul tuturor lucrătorilor la o perioadă de 
preaviz rezonabilă, în cazul încetării angajării; 

5. să nu autorizeze reţinerile din salarii decât în condiţiile şi în 
limitele prescrise de legislaţia sau de reglementarea naţională ori 
fixate prin convenţii colective sau prin sentinţe de arbitraj. 

Exercitarea acestor drepturi trebuie să fie asigurată fie prin 
intermediul convenţiilor colective încheiate în mod liber, fie prin 
metodele legale de fixare a salariilor, fie prin orice altă modalitate 
adecvată condiţiilor naţionale. 

ARTICOLUL 5 

Dreptul sindical 

în vederea garantării sau promovării libertăţii lucrătorilor şi a 
patronilor de a constitui organizaţii locale, naţionale sau internaţionale 
pentru protecţia intereselor lor economice şi sociale şi de a adera la 
aceste organizaţii, părţile contractante se angajează ca legislaţia 
naţională să nu aducă atingere şi să nu fie aplicată de o manieră care 
să aducă atingere acestei libertăţi. Măsura în care garanţiile prevăzute 
în prezentul articol se vor aplica poliţiei va fi determinată prin 
legislaţia sau prin reglementarea naţională. Principiul aplicării acestor 
garanţii membrilor forţelor armate şi măsura în care ele se vor aplica 
acestei categorii de persoane sunt, de asemenea, determinate prin 
legislaţia sau prin reglementarea naţională. 

ARTICOLUL 6 

Dreptul de negociere colectivă 

în vederea asigurării exercitării efective a dreptului de negociere 
colectivă, părţile contractante se angajează: 

1. să favorizeze consultarea paritară între lucrători şi patroni; 

2. să promoveze, atunci când este necesar şi util, instituirea proce¬ 
durilor de negociere voluntară între patroni sau organizaţiile 
patronale, pe de o parte, şi organizaţiile lucrătorilor, pe de altă parte, 
în vederea reglementării condiţiilor de angajare prin intermediul 
convenţiilor colective; 

3. să favorizeze instituirea şi utilizarea procedurilor adecvate de 
conciliere şi arbitraj voluntar pentru reglementarea conflictelor de 
muncă; şi recunosc: 

4. dreptul lucrătorilor şi al patronilor la acţiuni colective, în caz de 
conflict de interese, inclusiv dreptul la grevă, sub rezerva obligaţiilor 
care ar putea rezulta din convenţiile colective în vigoare. 

ARTICOLUL 7 

Dreptul copiilor şi al tinerilor la protecţie 

în vederea asigurării exercitării efective a dreptului copiilor şi al 
tinerilor la protecţie, părţile contractante se angajează: 

1. să fixeze la 15 ani vârsta minimă de angajare, fiind totuşi admise 
derogări pentru copiii angajaţi în munci uşoare, determinate, care nu 
riscă să aducă atingere sănătăţii, moralităţii sau educaţiei acestora; 

2. să fixeze o vârstă minimă mai ridicată de angajare pentru 
anumite ocupaţii determinate, considerate periculoase sau insalubre; 

3. să interzică angajarea copiilor, care sunt încă supuşi instrucţiei 
obligatorii, în munci care îi privează de beneficiul deplin al acestei 
instrucţii; 

4. să limiteze durata muncii lucrătorilor sub 16 ani, pentru ca 
aceasta să corespundă exigenţelor dezvoltării lor şi, mai ales, nevoilor 
lor de formare profesională; 

5. să recunoască dreptul tinerilor lucrători şi ucenici la o salarizare 
echitabilă sau la o alocaţie corespunzătoare; 

6. să prevadă ca orele pe care tinerii le consacră formării profesionale 
pe durata timpului normal de muncă, cu consimţământul patronului, 
să fie considerate ca fiind incluse în ziua de muncă; 

7. să fixeze la trei săptămâni cel puţin durata concediilor anuale 
plătite ale lucrătorilor sub 18 ani; 

8. să interzică angajarea lucrătorilor sub 18 ani în munci de 
noapte, cu excepţia anumitor locuri de muncă determinate prin legis¬ 
laţia sau prin reglementarea naţională; 

9. să prevadă ca lucrătorii sub 18 ani, angajaţi în locuri de muncă 
determinate prin legislaţia sau prin reglementarea naţională, să fie 
supuşi unui control medical periodic; 

10. să asigure o protecţie specială împotriva riscurilor fizice şi morale 
la care copiii şi tinerii sunt expuşi şi, în special, împotriva riscurilor care 
rezultă, într-o manieră directă sau indirectă, din munca lor. 

ARTICOLUL 8 

Dreptul lucrătoarelor la protecţie 

în vederea asigurării exercitării efective a dreptului lucrătoarelor 
la protecţie, părţile contractante se angajează: 

1. să asigure femeilor, înainte şi după naştere, un repaus cu o 
durată totală de cel puţin 12 săptămâni, fie prin concediu plătit, fie 

prin prestaţii adecvate de securitate socială sau prin prestaţii din 
fonduri publice; 

2. să considere ilegal ca un patron să anunţe concedierea unei femei 
în timpul cât aceasta se află în concediu de maternitate sau la o astfel 
de dată încât termenul de preaviz să expire în cursul acestei perioade; 

3. să asigure mamelor care îşi alăptează copiii pauze suficiente în 
acest scop; 

4. a) să reglementeze folosirea mâinii de lucru feminine pentru 
munca de noapte în întreprinderile industriale; 

b) să interzică orice folosire a forţei de muncă feminine la lucrări 
subterane în mine şi, dacă este cazul, la orice lucrări care nu convin 
acestei forţe de muncă din cauza caracterului lor periculos, insalubru 
sau greu. 


ARTICOLUL 9 

Dreptul la orientare profesională 

în vederea asigurării exercitării efective a dreptului la orientare 
profesională, părţile contractante se angajează să asigure sau să 
promoveze, în funcţie de necesităţi, un serviciu care va sprijini toate 
persoanele, inclusiv cele handicapate, să rezolve problemele referitoare 
la alegerea unei profesii sau la avansarea profesională, ţinând seama de 
caracteristicile individului şi de legătura dintre acestea şi posibilităţile 
pieţei muncii; acest sprijin trebuie să fie asigurat gratuit atât tinerilor, 
inclusiv copiilor de vârstă şcolară, cât şi adulţilor. 

ARTICOLUL 10 

Dreptul la formare profesională 

în vederea exercitării efective a dreptului la formare profesională, 
părţile contractante se angajează: 

1. să asigure sau să favorizeze, în funcţie de necesităţi, formarea 
tehnică şi profesională a tuturor persoanelor, inclusiv a celor handica¬ 
pate, în consultare cu organizaţiile profesionale ale lucrătorilor şi 
patronilor, şi să acorde mijloacele care să permită accesul la învăţă¬ 
mântul tehnic superior şi la învăţământul universitar numai în 
conformitate cu criteriul aptitudinii individuale; 

2. să asigure sau să favorizeze un sistem de ucenicie şi alte 
sisteme de formare a tinerilor la locurile de muncă; 

3. să asigure sau să favorizeze, în funcţie de necesităţi: 

a) măsuri corespunzătoare şi uşor accesibile, în vederea formării 
lucrătorilor adulţi; 

b) măsuri speciale în vederea recalificării profesionale a 
lucrătorilor adulţi, necesare ca urmare a evoluţiei tehnice sau a unei 
noi orientări a pieţei muncii; 

4. să încurajeze deplina utilizare a mijloacelor prevăzute prin 
măsuri corespunzătoare, cum ar fi: 

a) reducerea sau desfiinţarea tuturor taxelor şi cheltuielilor; 

b) acordarea unei asistenţe financiare în cazurile adecvate; 

c) includerea în programul normal de lucru a timpului consacrat 
cursurilor suplimentare de formare, urmate de un lucrător pe durata 
angajării, la cererea patronului său; 

d) garantarea, printr-un control corespunzător, în consultare cu 
organizaţiile profesionale ale lucrătorilor şi patronilor, a eficienţei 
sistemului de ucenicie şi a oricărui alt sistem de formare pentru 
tinerii lucrători şi, la modul general, a unei protecţii adecvate a 
tinerilor lucrători. 


ARTICOLUL 11 

Dreptul la protecţia sănătăţii 

în vederea exercitării efective a dreptului la protecţia sănătăţii, 
părţile contractante se angajează să ia fie direct, fie în cooperare cu 
organizaţiile publice şi private măsuri corespunzătoare, care vizează, 
în special: 

1. să elimine, în măsura în care este posibil, cauzele unei sănătăţi 
deficitare; 

2. să prevadă servicii de consultare şi de educare în ceea ce priveşte 
ameliorarea sănătăţii şi dezvoltarea simţului responsabilităţii indivi¬ 
duale în materie de sănătate; 

3. să prevină, în măsura în care este posibil, bolile epidemice, 
endemice şi alte boli. 


ARTICOLUL 12 

Dreptul la securitate socială 

în vederea exercitării efective a dreptului la securitate socială, 
părţile contractante se angajează: 

1. să stabilească sau să menţină un regim de securitate socială; 

2. să menţină regimul de securitate socială la un nivel satisfăcător 
cel puţin egal celui necesar pentru ratificarea Convenţiei Interna¬ 
ţionale a Muncii (nr. 102) privind normele minime de securitate 
socială; 

3. să depună eforturi pentru a aduce treptat regimul de securitate 
socială la un nivel mai ridicat; 

4. să ia măsuri, prin încheierea de acorduri bilaterale sau 
multilaterale corespunzătoare sau prin alte mijloace şi sub rezerva 
condiţiilor stipulate în aceste acorduri, pentru a asigura: 

a) egalitatea de tratament între cetăţenii fiecărei părţi şi cetăţenii 
celorlalte părţi contractante, în ceea ce priveşte drepturile de securitate 
socială, inclusiv păstrarea avantajelor acordate de legislaţiile de 
securitate socială, indiferent de deplasările pe care persoanele prote¬ 
jate le-ar putea efectua între teritoriile părţilor contractante; 

b) acordarea, menţinerea şi restabilirea drepturilor de securitate 
socială prin mijloace precum totalizarea perioadelor de asigurare sau 
de angajare, îndeplinite conform legislaţiei fiecăreia dintre părţile 
contractante. 


ARTICOLUL 13 

Dreptul la asistenţă socială şi medicală 

în vederea exercitării efective a dreptului la asistenţă socială şi 
medicală, părţile contractante se angajează: 

1. să vegheze ca orice persoană care nu dispune de resurse suficiente 
şi care nu este în măsură să şi le procure prin propriile mijloace sau să 
le primească dintr-o altă sursă, în special prin prestaţii rezultate dintr- 
un regim de securitate socială, să poată beneficia de o asistenţă 
corespunzătoare şi, în caz de boală, de îngrijirile impuse de starea sa; 

2. să vegheze ca persoanele care beneficiază de o astfel de asistenţă 
să nu sufere, din acest motiv, o reducere a drepturilor lor politice sau 
sociale; 

3. să prevadă ca fiecare să poată obţine, prin servicii competente 
cu caracter public sau privat, orice sfat şi orice ajutor personal, 
necesare pentru a preveni, a îndepărta sau a atenua starea de nevoie 
de ordin personal şi de ordin familial; 

4. să aplice dispoziţiile paragrafelor 1, 2 şi 3 ale prezentului 
articol, în condiţii de egalitate cu propriii cetăţeni, cetăţenilor 
celorlalte părţi contractante care se află în mod legal pe teritoriul 
acestora, în conformitate cu obligaţiile pe care părţile şi le asumă în 
virtutea Convenţiei europene de asistenţă socială şi medicală, 
semnată la Paris la 11 decembrie 1953. 

ARTICOLUL 14 

Dreptul de a beneficia de servicii sociale 

în vederea exercitării efective a dreptului de a beneficia de 
servicii sociale, părţile contractante se angajează: 

1. să încurajeze sau să organizeze serviciile care utilizează metode 
specifice serviciului social şi care contribuie la bunăstarea şi la 
dezvoltarea indivizilor şi a grupurilor în cadrul comunităţii, precum 
şi la adaptarea lor la mediul social; 

2. să încurajeze participarea indivizilor şi a organizaţiilor 
benevole sau a altor organizaţii la crearea sau la menţinerea acestor 
servicii. 


ARTICOLUL 15 

Dreptul persoanelor defavorizate fizic sau mental la formare profesională 
şi la readaptare profesională şi socială 

în vederea garantării exercitării efective a dreptului persoanelor 
defavorizate fizic sau mental la formare profesională şi la readaptare 
profesională şi socială, părţile contractante se angajează: 

1. să ia măsuri corespunzătoare pentru a pune la dispoziţia celor 
interesaţi mijloace de formare profesională, inclusiv, dacă este cazul, 
instituţii specializate cu caracter public sau privat; 

2. să ia măsuri corespunzătoare pentru plasarea în serviciu a 
persoanelor defavorizate fizic, îndeosebi cu ajutorul serviciilor 
speciale de plasare, posibilităţi de angajare protejate şi măsuri care să 
încurajeze patronii să angajeze persoane defavorizate fizic. 

ARTICOLUL 16 

Dreptul familiei la protecţie socială, juridică şi economică 

în vederea realizării condiţiilor de viaţă indispensabile dezvoltării 
familiei, celula fundamentală a societăţii, părţile contractante se 

angajează să promoveze protecţia economică, juridică şi socială a 
vieţii de familie, în special prin intermediul prestaţiilor sociale şi 
familiale, al dispoziţiilor fiscale, al încurajării construcţiilor de 
locuinţe adaptate nevoilor familiale, al ajutoarelor pentru tinerele 
familii sau prin orice alte măsuri corespunzătoare. 

ARTICOLUL 17 

Dreptul mamei şi copilului la protecţie socială şi economică 

în vederea asigurării exercitării efective a dreptului mamei şi 
copilului la o protecţie socială şi economică, părţile contractante vor 
lua toate măsurile necesare şi adecvate acestui scop, inclusiv crearea 
sau menţinerea de instituţii sau servicii corespunzătoare. 

ARTICOLUL 18 

Dreptul la exercitarea unei activităţi lucrative pe teritoriul 
celorlalte părţi contractante 

în vederea exercitării efective a dreptului la exercitarea unei 
activităţi lucrative pe teritoriul oricărei alte părţi contractante, părţile 
contractante se angajează: 

1. să aplice într-un spirit liberal regulamentele existente; 

2. să simplifice formalităţile în vigoare şi să reducă sau să 
desfiinţeze taxele consulare şi alte taxe plătibile de către lucrătorii 
străini sau de către patronii lor; 

3. să flexibilizeze, în mod individual sau colectiv, reglementările 
care guvernează angajarea lucrătorilor străini; şi recunosc: 

4. dreptul de ieşire al cetăţenilor lor care doresc să exercite o 
activitate lucrativă pe teritoriul celorlalte părţi contractante. 

ARTICOLUL 19 

Dreptul lucrătorilor migranţi şi al familiilor lor la protecţie şi asistenţă 

în vederea asigurării exercitării efective a dreptului lucrătorilor 
migranţi şi al familiilor lor la protecţie şi asistenţă pe teritoriul 
oricărei alte părţi contractante, părţile contractante se angajează: 

1. să menţină sau să se asigure că există servicii gratuite 
corespunzătoare care să îi sprijine pe aceşti lucrători şi, în special, să 
le furnizeze informaţii exacte şi să ia toate măsurile utile, pe care le 


17 



permit legislaţia şi reglementările naţionale, împotriva oricărei 
propagande înşelătoare privind emigrarea şi imigrarea; 

2. să adopte, în limitele jurisdicţiei lor, măsuri corespunzătoare 
pentru a facilita plecarea, transportul şi primirea acestor lucrători şi 
familiilor lor şi pentru a le asigura, în limitele jurisdicţiei lor, în 
timpul călătoriei, serviciile sanitare şi medicale necesare, precum şi 
condiţii bune de igienă; 

3. să promoveze colaborarea, după caz, dintre serviciile sociale, 
publice sau private, din ţările de emigrare şi de imigrare; 

4. să garanteze lucrătorilor care se găsesc în mod legal pe teritoriul 
lor, în măsura în care aceste chestiuni sunt reglementate de legislaţie 
sau de alte prevederi ori sunt supuse controlului autorităţilor adminis¬ 
trative, un tratament nu mai puţin favorabil decât cel acordat cetăţe¬ 
nilor lor în ceea ce priveşte următoarele aspecte: 

a) salarizarea şi alte condiţii de angajare şi de muncă; 

b) afilierea la organizaţii sindicale şi beneficiul avantajelor oferite 
de convenţiile colective; 

c) locuinţa; 

5. să asigure lucrătorilor care se găsesc în mod legal pe teritoriul 
lor un tratament nu mai puţin favorabil decât cel acordat cetăţenilor 
lor în ceea ce priveşte impozitele, taxele şi contribuţiile aferente muncii, 
încasate de la lucrători; 

6. să faciliteze, pe cât posibil, reîntregirea familiei lucrătorului 
migrant, autorizat să se stabilească pe teritoriul său; 

7. să asigure lucrătorilor care se găsesc în mod legal pe teritoriul 
lor un tratament nu mai puţin favorabil decât cel acordat cetăţenilor 
lor pentru acţiunile în justiţie referitoare la chestiunile menţionate în 
prezentul articol; 

8. să garanteze lucrătorilor care locuiesc în mod legal pe teritoriul 
lor că nu vor putea fi expulzaţi decât dacă ameninţă securitatea 
statului sau contravin ordinii publice sau bunelor moravuri; 

9. să permită, în cadrul limitelor fixate de legislaţie, transferul 
tuturor câştigurilor şi al economiilor lucrătorilor migranţi, pe care 
aceştia doresc să le transfere; 

10. să extindă protecţia şi asistenţa prevăzute de prezentul articol 
asupra lucrătorilor migranţi care lucrează pe cont propriu, dacă 
măsurile respective sunt aplicabile acestei categorii. 

PARTEA a IlI-a 


ARTICOLUL 20 

Angajamente 

1. Fiecare parte contractantă se angajează: 

a) să considere Partea I din prezenta Cartă ca o declaraţie deter¬ 
minând obiectivele a căror realizare o va urmări prin toate mijloacele 
utile, conform paragrafului introductiv din partea respectivă; 

b) să se considere legată de cel puţin 5 din următoarele articole ale 
Părţii a Il-a a Cartei: art. 1, 5, 6, 12, 13, 16, şi 19; 

c) să se considere legată de un număr suplimentar de articole sau 
de paragrafe numerotate ale Părţii a Il-a a Cartei, pe care ea le va 
alege, cu condiţia ca numărul total de articole şi de paragrafe nume¬ 
rotate care o leagă să nu fie mai mic de 10 articole sau de 45 de 
paragrafe numerotate. 

2. Articolele sau paragrafele alese conform prevederilor lit. b) şi 
c) ale paragrafului 1 din prezentul articol vor fi notificate Secretarului 
general al Consiliului Europei de către partea contractantă în momentul 
depunerii instrumentului său de ratificare sau de aprobare. 

3. Fiecare parte contractantă va putea, în orice moment ulterior, să 
declare, prin notificare adresată Secretarului general, că se consideră 
legată de orice alt articol sau paragraf numerotat care figurează în 
Partea a Il-a a Cartei şi pe care nu îl acceptase încă în conformitate cu 
paragraful 1 din prezentul articol. Aceste angajamente ulterioare vor 
fi considerate parte integrantă a ratificării sau aprobării şi vor 
produce aceleaşi efecte începând din a treizecea zi următoare datei 
notificării. 

4. Secretarul general va comunica tuturor guvernelor semnatare şi 
Directorului general al Biroului Internaţional al Muncii orice 
notificare primită de el în conformitate cu prezenta parte a Cartei. 

5. Fiecare parte contractantă va dispune de un sistem de inspecţie 
a muncii adecvat condiţiilor sale naţionale. 

PARTEA a IV-a 


ARTICOLUL 21 

Rapoarte referitoare la dispoziţiile acceptate 

Părţile contractante vor prezenta Secretarului general al Consiliului 
Europei, într-o formă ce va fi stabilită de Comitetul de Miniştri, un 
raport bienal referitor la aplicarea dispoziţiilor părţii a II - a Cartei, 
pe care le-au acceptat. 


ARTICOLUL 22 

Rapoarte referitoare la dispoziţiile care nu au fost acceptate 

Părţile contractante vor prezenta Secretarului general al Consiliului 
Europei, la intervale corespunzătoare şi la solicitarea Comitetului de 
Miniştri, rapoarte referitoare la dispoziţiile Părţii a Il-a a Cartei, pe 
care nu le-au acceptat în momentul ratificării sau al aprobării sau 
printr-o notificare ulterioară. Comitetul de Miniştri va stabili, la 
intervale regulate, dispoziţiile cu privire la care vor fi solicitate 
aceste rapoarte şi care va fi forma lor. 

ARTICOLUL 23 

Transmiterea copiilor 

1. Fiecare parte contractantă va adresa copii de pe rapoartele 
prevăzute la articolele 21 şi 22 acelora dintre organizaţiile sale 
naţionale care sunt afiliate la organizaţiile internaţionale ale 
patronilor şi lucrătorilor care vor fi invitate, conform articolului 27 
paragraful 2, să fie reprezentate la reuniunile subcomitetului 
Comitetului social guvernamental. 

2. Părţile contractante vor transmite Secretarului general orice 
observaţii cu privire la rapoartele menţionate, primite din partea 
acestor organizaţii naţionale, dacă acestea o solicită. 

ARTICOLUL 24 

Examinarea rapoartelor 

Rapoartele prezentate Secretarului general în aplicarea articolelor 
21 şi 22 vor fi examinate de un comitet de experţi, care va fi, de 

asemenea, în posesia tuturor observaţiilor transmise Secretarului 
general conform paragrafului 2 al articolul 23. 

ARTICOLUL 25 

Comitetul de experţi 

1. Comitetul de experţi va fi alcătuit din cel mult 7 membri 
desemnaţi de Comitetul de Miniştri de pe o listă cuprinzând experţii 
independenţi de cea mai înaltă integritate şi de o competenţă 
recunoscută în domeniul problemelor sociale internaţionale, care vor 
fi propuşi de către părţile contractante. 

2. Membrii comitetului de experţi vor fi numiţi pe o perioadă de 6 
ani. Mandatul lor va putea fi reînnoit. Totuşi mandatele a 2 membri 
desemnaţi la prima numire vor expira la capătul unei perioade de 4 
ani. 

3. Membrii al căror mandat va expira la sfârşitul perioadei iniţiale 
de 4 ani vor fi desemnaţi prin tragere la sorţi de Comitetul de Miniştri 
imediat după prima numire. 

4. Un membru al Comitetului de experţi, numit în locul unui 
membru al cărui mandat nu a expirat, îşi va încheia activitatea la 
terminarea mandatului predecesorului său. 

ARTICOLUL 26 

Participarea Organizaţiei Internaţionale a Muncii 

Organizaţia Internaţională a Muncii va fi invitată să desemneze un 
reprezentant în vederea participării, cu titlu consultativ, la 
deliberările Comitetului de experţi. 

ARTICOLUL 27 

Subcomitetul Comitetului social guvernamental 

1. Rapoartele părţilor contractante, precum şi concluziile Comitetului 
de experţi vor fi supuse spre examinare unui subcomitet al Comitetului 
social guvernamental al Consiliului Europei. 

2. Acest subcomitet va fi compus din câte un reprezentant al 
fiecărei părţi contractante. Acesta va invita cel mult două organizaţii 
internaţionale ale patronilor şi cel mult două organizaţii internaţionale 
ale lucrătorilor să trimită observatori, cu titlu consultativ, la 
reuniunile sale. în plus, acesta va putea să consulte cel mult 2 

reprezentanţi ai organizaţiilor internaţionale neguvemamentale care 
au statut consultativ pe lângă Consiliul Europei, în privinţa 
problemelor pentru care acestea sunt special calificate, cum ar fi, de 
exemplu, bunăstarea socială şi protecţia economică şi socială a 
familiei. 

3. Subcomitetul va prezenta Comitetului de Miniştri un raport 
conţinând concluziile sale, la care va anexa şi raportul Comitetului de 
experţi. 


ARTICOLUL 28 

Adunarea consultativă 

Secretarul general al Consiliului Europei va transmite Adunării 
consultative concluziile Comitetului de experţi, Adunarea consultativă 
va comunica Comitetului de Miniştri avizul său asupra acestor 
concluzii. 


ARTICOLUL 29 

Comitetul de Miniştri 

Cu o majoritate de două treimi din numărul membrilor având 
dreptul de a face parte din acesta, Comitetul de Miniştri va putea, pe 
baza raportului subcomitetului şi după consultarea Adunării 
consultative, să adreseze orice recomandări necesare fiecărei părţi 
contractante. 


PARTEA a V-a 
ARTICOLUL 30 

Derogări în caz de război sau de pericol public 

1. în caz de război sau în cazul altui pericol public care ameninţă 
viaţa naţiunii, orice parte contractantă poate lua măsuri care derogă 
de la obligaţiile prevăzute în prezenta Cartă, în stricta măsură în care 
situaţia o reclamă şi cu condiţia ca aceste măsuri să nu fie în 
contradicţie cu celelalte obligaţii decurgând din dreptul internaţional. 

2. Orice parte contractantă care şi-a exercitat acest drept de 
derogare îl va informa, intr-un interval de timp rezonabil, pe 
Secretarul general al Consiliului Europei despre toate măsurile luate 

şi despre motivele care le-au inspirat. De asemenea, aceasta trebuie 
să îl informeze pe Secretarul general despre data la care aceste 
măsuri au încetat să fie în vigoare şi la care dispoziţiile Cartei pe care 
le-a acceptat sunt din nou aplicabile în întregime. 

3. Secretarul general va informa celelalte părţi contractante şi pe 
Directorul general al Biroului Internaţional al Muncii cu toate 
comunicările primite conform paragrafului 2 al prezentului articol. 

ARTICOLUL 31 

Restricţii 

1. Drepturile şi principiile enunţate în Partea I, atunci când vor fi 
efectiv aplicate, şi exercitarea efectivă a acestor drepturi şi principii, 
aşa cum este prevăzut în Partea a Il-a, nu vor putea face obiectul unor 
restricţii sau limitări nespecificate în Părţile I şi a Il-a, cu excepţia 
celor prescrise prin lege şi care sunt necesare într-o societate 
democratică pentru a garanta respectarea drepturilor şi libertăţilor 
altora sau pentru a proteja ordinea publică, securitatea naţională, 
sănătatea publică sau bunele moravuri. 

2. Restricţiile permise în virtutea prezentei Carte şi obligaţiile 
recunoscute în aceasta nu pot fi aplicate decât în scopul pentru care 
au fost prevăzute. 


ARTICOLUL 32 

Relaţii între Cartă şi dreptul intern sau acordurile internaţionale 

Prevederile prezentei Carte nu vor aduce atingere dispoziţiilor 
dreptului intern şi ale tratatelor, convenţiilor sau acordurilor 
bilaterale ori multilaterale care sunt sau vor intra în vigoare şi care 
acordă un tratament mai favorabil persoanelor protejate. 

ARTICOLUL 33 

Aplicare cu ajutorai convenţiilor colective 

1. în statele membre în care dispoziţiile paragrafelor 1, 2, 3, 4 şi 5 
ale articolului 2, paragrafele 4, 6 şi 7 ale articolului 7 şi paragrafele 1, 
2, 3 şi 4 ale articolului 10 ale Părţii a Il-a a prezentei Carte decurg în 
mod normal din convenţii încheiate între patroni sau organizaţii de 
patroni şi organizaţii de lucrători, sau sunt în mod normal aplicate 
altfel decât pe cale legală, părţile contractante pot să ia angajamente 

corespunzătoare, şi aceste angajamente vor fi considerate ca 
îndeplinite din momentul când aceste dispoziţii vor fi aplicate la 
marea majoritate a lucrătorilor interesaţi prin astfel de convenţii sau 
prin alte mijloace. 

2. în statele membre în care aceste dispoziţii decurg, în mod 
normal din legislaţie, părţile contractante pot, de asemenea, să ia 
angajamente corespunzătoare, şi aceste angajamente vor fi 
considerate îndeplinite din momentul când aceste dispoziţii vor fi 
aplicate prin lege marii majorităţi a lucrătorilor interesaţi. 

ARTICOLUL 34 

Aplicare teritorială 

1. Prezenta Cartă se aplică pe teritoriul metropolitan al fiecărei 
părţi contractante. Orice guvern semnatar poate, în momentul 
semnării sau în momentul depunerii instrumentului său de ratificare 
sau de aprobare, să precizeze, prin declaraţie adresată Secretarului 
general al Consiliului Europei, teritoriul care este considerat în acest 
scop drept teritoriul său metropolitan. 

2. Orice parte contractantă poate, în momentul ratificării sau 
aprobării prezentei Carte, sau în orice alt moment ulterior, să declare, 
prin notificare adresată Secretarului general al Consiliului Europei, 
că prezenta Cartă se va aplica, în întregime sau în parte, acelui sau 
acelor teritorii metropolitane specificate în respectiva declaraţie şi 
cărora le asigură relaţiile internaţionale sau pentru care îşi asumă 
responsabilitatea internaţională. Acesta va specifica în această declaraţie 
articolele sau paragrafele din Partea a Il-a a Cartei pe care le acceptă 
ca obligatorii în privinţa fiecărui teritoriu desemnat în declaraţie. 

3. Carta se va aplica pe teritoriul sau pe teritoriile desemnate în 
declaraţia menţionată în paragraful precedent, începând din a treizecea 
zi următoare datei la care Secretarul general va fi primit notificarea 
acestei declaraţii. 

4. Orice parte contractantă va putea, în orice moment ulterior, să 
declare, prin notificare adresată Secretarului general al Consiliului 
Europei, că, în ceea ce priveşte unul sau mai multe teritorii la care 
Carta se aplică în virtutea paragrafului 2 din prezentul articol, 
acceptă ca obligatoriu orice articol sau paragraf numerotat pe care nu 
îl acceptase încă în privinţa acestui teritoriu sau acestor teritorii. 

Aceste angajamente ulterioare vor fi considerate parte integrantă a 
declaraţiei originale în ceea ce priveşte teritoriul respectiv şi vor 
produce aceleaşi efecte începând din a treizecea zi următoare datei 
notificării. 

5. Secretarul general va comunica celorlalte guverne semnatare şi 
Directorului general al Biroului Internaţional al Muncii orice 
notificare ce îi va fi fost transmisă în virtutea prezentului articol. 

ARTICOLUL 35 

Semnarea, ratificarea şi intrarea în vigoare 

1. Prezenta Cartă este deschisă semnării membrilor Consiliului 
Europei. Ea va fi ratificată sau aprobată. Instrumentele de ratificare 
sau aprobare vor fi depuse la Secretarul general al Consiliului 
Europei. 

2. Prezenta Cartă va intra în vigoare în a treizecea zi următoare 
datei depunerii celui de-al cincilea instrument de ratificare sau 
aprobare. 

3. Pentru orice semnatar care o va ratifica ulterior, Carta va intra 
în vigoare în a treizecea zi următoare datei depunerii instrumentului 
său de ratificare sau aprobare. 

4. Secretarul general va notifica tuturor membrilor Consiliului 
Europei şi Directorului general al Biroului Internaţional al Muncii 
intrarea în vigoare a Cartei, numele părţilor contractante care vor fi 
ratificat-o sau aprobat-o şi depunerea oricărui instrument de ratificare 
sau de aprobare intervenită ulterior. 

ARTICOLUL 36 

Amendamente 

1. Orice membru al Consiliului Europei poate propune amen¬ 
damente la prezenta Cartă prin comunicare adresată Secretarului 
general al Consiliului Europei. Secretarul general va transmite 
celorlalţi membri ai Consiliului Europei amendamentele astfel 
propuse care vor fi examinate de Comitetul de Miniştri şi supuse 
pentru avizare Adunării consultative. Orice amendament aprobat de 
Comitetul de Miniştri va intra în vigoare în a treizecea zi după ce toate 
părţile contractante vor fi informat pe Secretarul general de acceptarea 
lor. Secretarul general va notifica tuturor statelor membre ale 

Consiliului Europei şi Directorului general al Biroului Internaţional al 
Muncii intrarea în vigoare a acestor amendamente. 

ARTICOLUL 37 

Denunţarea 

1. Nici o parte contractantă nu poate denunţa prezenta Cartă 
înainte de expirarea unei perioade de 5 ani de la data la care a intrat în 
vigoare în ceea ce o priveşte sau înainte de expirarea oricărei alte 
perioade ulterioare de 2 ani şi, în toate cazurile, un preaviz de 6 luni 
va fi notificat Secretarului general al Consiliului Europei, care va 
informa în această privinţă celelalte părţi contractante şi pe Directorul 
general al Biroului Internaţional al Muncii. Această denunţare nu 
afectează validitatea Cartei faţă de celelalte părţi contractante, sub 
rezerva ca numărul acestora să nu fie niciodată mai mic de 5. 

2. Orice parte contractantă poate, conform dispoziţiilor enunţate în 
paragraful precedent, să denunţe orice articol sau paragraf al Părţii a 
Il-a din Cartă pe care l-a acceptat, sub rezerva ca numărul articolelor 
sau paragrafelor prin care se leagă această parte contractantă să nu fie 
niciodată mai mic de 10 în primul caz şi de 45 în cel de-al doilea caz şi 
ca acest număr de articole sau de paragrafe să continue să cuprindă 
articolele selectate de această parte contractantă dintre cele la care se 
face o referire specială în articolul 20, paragraful 1, lit. b). 

3. Orice parte contractantă poate denunţa prezenta Cartă sau orice 
articol ori paragraf al părţii a Il-a din Cartă în condiţiile prevăzute în 
paragraful 1 al prezentului articol, în privinţa oricărui teritoriu la care 
prezenta Cartă se aplică în virtutea unei declaraţii formulate în 
conformitate cu paragraful 2 al articolului 34. 

ARTICOLUL 38 

Anexă 

Anexa la prezenta Cartă face parte integrantă din aceasta. 

Drept pentru care, subsemnaţii, în mod corespunzător autorizaţi în 
acest scop, au semnat prezenta Cartă. 

întocmită la Torino, la 18 octombrie 1961, în franceză şi engleză, 
cele două texte egal autentice, intr-un singur exemplar care va fi depus 
în arhivele Consiliului Europei. Secretarul general va comunica copii 
certificate conforme tuturor semnatarilor. 

ANEXA la Carta socială 


Câmpul de aplicare a Cartei Sociale în privinţa 
persoanelor protejate 

1. Sub rezerva prevederilor articolului 12 paragraful 4 şi ale 
articolului 13 paragraful 4, persoanele vizate la articolele. 1 - 17 nu 
includ străinii decât în măsura în care sunt cetăţeni ai altor părţi 
contractante, care îşi au reşedinţa legală sau care lucrează în mod 
regulat pe teritoriul părţii contractante respective, fiind înţeles că 
articolele menţionate vor fi interpretate în lumina dispoziţiilor 
articolelor 18 şi 19. 

Prezenta interpretare nu exclude acordarea unor drepturi similare 
şi altor persoane de către una din părţile contractante. 

2. Fiecare parte contractantă va acorda refugiaţilor care corespund 
definiţiei Convenţiei de la Geneva din 28 iulie 1951 privind statutul 
refugiaţilor, care locuiesc legal pe teritoriul său, un tratament cât mai 
favorabil posibil şi, în orice caz, nu mai puţin favorabil decât cel la 
care aceasta s-a angajat în virtutea Convenţiei din 1951, precum şi a 
celorlalte acorduri internaţionale existente şi aplicabile refugiaţilor 
mai sus menţionaţi. 

PARTEA I PARAGRAFUL 18 ŞI PARTEA a Il-a 
ARTICOLUL 18, paragraful 1 

Se înţelege că aceste prevederi nu privesc intrarea pe teritoriul 
părţilor contractante şi nu aduc atingere prevederilor Convenţiei 
europene privind stabilirea resortisanţilor străini, semnată la Paris la 
13 decembrie 1955. 


PARTEA a Il-a 
ARTICOLUL 1, paragraful 2 

Această prevedere nu trebuie să fie interpretată ca interzicând sau 
ca autorizând clauzele sau practicile de securitate sindicală. 

ARTICOLUL 4, paragraful 4 

Această prevedere va fi interpretată astfel încât să nu interzică o 
concediere imediată în caz de abatere gravă. 

ARTICOLUL 4, paragraful 5 

Se înţelege că o parte contractantă îşi poate lua angajamentul 
cerut în acest paragraf, dacă reţinerile din salarii sunt interzise pentru 
marea majoritate a lucrărilor fie prin lege, fie prin convenţii colective 
sau sentinţe de arbitraj, singurele excepţii fiind constituite de 
persoanele care nu sunt acoperite de aceste instrumente. 

ARTICOLUL 6, paragraful 4 

Se înţelege că fiecare parte contractantă poate, în ceea ce o 
priveşte, să reglementeze prin lege exercitarea dreptului la grevă, cu 
condiţia ca orice altă restricţie eventuală a acestui drept să poată fi 
justificată în conformitate cu prevederile articolului 31 

ARTICOLUL 7, paragraful 8 

Se înţelege că o parte contractantă va îndeplini angajamentul cerut 
în acest paragraf, dacă se conformează spiritului acestui angajament, 
prevăzând prin legislaţia proprie ca marea majoritate a persoanelor în 
vârstă de până la 18 ani să nu fie angajată în munci de noapte. 

ARTICOLUL 12, paragraful 4 

Expresia şi sub rezerva condiţiilor stipulate în aceste acorduri, 
care figurează în introducerea acestui paragraf, este considerată ca 
având semnificaţia că, referitor la prestaţiile care există independent 
de sistemul contributiv, o parte contractantă poate cere realizarea 
unei perioade de şedere determinate înainte de acordarea acestor 
prestaţii cetăţenilor altor părţi contractante. 

ARTICOLUL 13, paragraful 4 

Guvernele care nu sunt părţi la Convenţia europeană de asistenţă 
socială şi medicală pot să ratifice Carta socială în ceea ce priveşte 
acest paragraf, sub rezerva acordării cetăţenilor altor părţi 
contractante a unui tratament conform prevederilor Convenţiei 
menţionate. 

ARTICOLUL 19, paragraful 6 

în scopul aplicării prezentei dispoziţii, prin familie a lucrătorului 
migrant se înţelege cel puţin soţia lucrătorului şi copiii mai mici de 
21 de ani care sunt în întreţinerea sa. 

PARTEA a IlI-a 

Se înţelege că prezenta Cartă conţine angajamente juridice cu 
caracter internaţional, a căror aplicare este supusă numai controlului 
prevăzut în Partea a IV-a. 

ARTICOLUL 20, paragraful 1 

Se înţelege că paragrafele numerotate pot cuprinde articole care 
nu conţin decât un singur paragraf. 

PARTEA a V-a 

ARTICOLUL 30 

Expresia în caz de război sau în cazul altui pericol public va fi 
interpretată astfel încât să acopere şi ameninţarea de război. 

Seria Tratatelor europene nr. 128 


PROTOCOL ADIŢIONAL LA CARTA SOCIALĂ 
EUROPEANĂ* 

Strasbourg, 5.V.1988 
Preambul 

Statele membre ale Consiliului Europei semnatare ale acestui 
document, 

Hotărâte să ia noi măsuri în vederea extinderii protecţiei drepturilor 
sociale şi economice garantate de Carta Socială Europeană, deschisă 
spre semnare la Torino la 18 octombrie 1961 (numită în continuare 
“Carta”), 

Au căzut de acord asupra următoarelor: 


Partea I 

Părţile acceptă ca obiectiv al politicii lor de urmărit prin toate 
mijloacele corespunzătoare, având caracter atât naţional cât şi inter¬ 
naţional, atingerea condiţiilor prin care următoarele drepturi şi 
principii pot fi realizate în mod efectiv: 

1 Toţi lucrătorii au dreptul la şanse egale şi la tratament egal în 
problema angajării în muncă şi a ocupaţiei fără discriminare pe 
motiv de sex. 

2 Lucrătorii au dreptul de a fi informaţi şi de a fi consultaţi în cadrul 
întreprinderii. 

3 Lucrătorii au dreptul de a lua parte la stabilirea şi îmbunătăţirea 
condiţiilor de muncă şi a mediului de muncă din întreprindere. 

4 Fiecare persoană vârstnică are dreptul la protecţie socială. 

* Protocolul a intrat în vigoare la 4 septembrie 1992. 

13 state au ratificat documentul până la data de 26 octombrie 2008. 

Partea a Il-a 


Părţile se angajează, aşa cum se prevede în Partea a lll-a, să se 
considere sub incidenţa obligaţiilor înscrise în următoarele articole: 

Articolul 1 - Dreptul la şanse egale şi la tratament egal în 
problema angajării în muncă şi a ocupaţiei fără 
discriminare pe bază de sex 

1 în vederea asigurării exercitării efective a dreptului la şanse 
egale şi la tratament egal în problema angajării în muncă şi a 
ocupaţiei fără discriminare pe bază de sex, Părţile se angajează 
să recunoască acest drept şi să ia măsuri corespunzătoare pentru 
a asigura sau a promova aplicarea sa în următoarele domenii: 

- acces la locuri de muncă, protecţie împotriva concedierii şi 
reinserţie profesională; 

- orientare, formare, reciclare şi readaptare profesională; 

- stabilirea condiţiilor de angajare şi de muncă inclusiv a remu¬ 
neraţiei; 

- înaintarea în carieră inclusiv prin promovare. 

2 Prevederile referitoare la protecţia femeilor, îndeosebi în privinţa 
sarcinii, lăuziei şi perioadei postnatale, nu se vor considera a fi 
discriminare în termenii alineatului 1 al prezentului articol. 

3 Alineatul 1 al prezentului articol nu va împiedica adoptarea de 
măsuri specifice menite să înlăture inegalităţile de facto. 

4 Acele activităţi profesionale care, prin însăşi natura lor sau prin 
contextul în care sunt desfăşurate, pot fi încredinţate numai 
persoanelor de un anume sex pot fi excluse din sfera de 
cuprindere a prezentului articol sau a unora dintre prevederile 
sale. 

Articolul 2 - Dreptul la informare şi consultare 

1 în vederea asigurării exercitării efective a dreptului lucrătorilor 
de a fi informaţi şi consultaţi în cadrul întreprinderii, Părţile se 
angajează să adopte sau să încurajeze măsuri care să permită 


31 



lucrătorilor sau reprezentanţilor lor, în conformitate cu legislaţia 
şi practica naţională: 

a să fie informaţi cu regularitate sau la momentul corespunzător 
şi în mod inteligibil cu privire la situaţia economică şi financiară 
a întreprinderii ai cărei angajaţi sunt, înţelegându-se că dezvă¬ 
luirea anumitor informaţii care ar putea aduce prejudicii 
întreprinderii poate fi refuzată sau supusă clauzei de confiden¬ 
ţialitate; şi 

b să fie consultaţi în timp util cu privire la deciziile propuse care 
ar putea afecta substanţial interesele lucrătorilor, îndeosebi 
acele decizii care ar putea avea un impact important asupra 
situaţiei ocupării locurilor de muncă în cadrul întreprinderii. 

2 Părţile pot exclude din sfera de aplicare a alineatului 1 al 
prezentului articol acele întreprinderi care angajează mai puţin 
de un anumit număr de lucrători ce se va stabili prin legislaţia 
sau practica naţională. 

Articolul 3 - Dreptul de a lua parte la stabilirea şi la îmbunătă¬ 
ţirea condiţiilor de muncă şi a mediului de muncă 

1 în vederea asigurării exercitării efective a dreptului lucrătorilor 
de a lua parte la stabilirea şi la îmbunătăţirea condiţiilor de 
muncă şi a mediului de muncă din cadrul întreprinderii, Părţile 
se angajează să adopte sau să încurajeze măsuri care să permită 
lucrătorilor sau reprezentanţilor lor, în conformitate cu legislaţia 
şi practica naţională, să contribuie: 

a la stabilirea şi îmbunătăţirea condiţiilor de muncă, organizării 
muncii şi a mediului de muncă; 

b la protecţia sănătăţii şi a securităţii în cadrul întreprinderii; 

c la organizarea serviciilor şi facilitaţilor sociale şi socio-culturale 
din cadrul întreprinderii; 

d la supravegherea respectării regulamentelor aferente acestor 
probleme. 

2 Părţile pot exclude din sfera de aplicare a alineatului 1 al prezen¬ 
tului articol acele întreprinderi care angajează mai puţin de un 
anumit număr de lucrători ce se va stabili prin legislaţia sau 
practica naţională. 

Articolul 4 - Dreptul persoanelor vârstnice la protecţie 
socială 

în vederea asigurării exercitării efective a dreptului persoanelor 
vârstnice la protecţie socială, Părţile se angajează să adopte sau să 
încurajeze, fie direct fie în cooperare cu organizaţii publice sau 
private, măsuri corespunzătoare menite îndeosebi: 

1 să permită persoanelor vârstnice să rămână membrii cu drepturi 
depline ai societăţii pe cât mai mult posibil, prin: 

a resurse adecvate care să le permită să ducă un trai decent sau 
să joace un rol activ în viaţa publică, socială şi culturală; 

b furnizarea de informaţii cu privire la serviciile şi facilităţile 
puse la dispoziţie pentru persoanele vârstnice şi la ocaziile de 
a face uz de acestea; 

2 să permită persoanelor vârstnice să-şi aleagă în mod liber stilul 
de viaţă şi să ducă un trai independent în mediul lor familiar pe 
cât de mult doresc şi pot să o facă, prin: 

a asigurarea unei locuinţe adecvate nevoilor lor şi stării lor de 
sănătate sau a unui sprijin pentru adaptarea locuinţei lor; 

b îngrijirea sănătăţii şi serviciile impuse de starea lor; 

3 să garanteze persoanelor vârstnice care trăiesc în instituţii un 
sprijin corespunzător, totodată respectându-le intimitatea, 
precum şi participarea la luarea deciziilor privind condiţiile de 
trai din cadrul instituţiei. 

Partea a IlI-a 

Articolul 5 - Instituţiile 

1 Fiecare dintre Părţi se angajează: 

a Să considere Partea I a acestui Protocol ca o declaraţie asupra 
obiectivelor pe care le va urmări prin toate mijloacele adecvate, 
aşa cum se precizează în alineatul introductiv al acelei părţi; 

b să se considere sub incidenţa unuia sau mai multor articole din 
Partea a Il-a a prezentului Protocol. 

2 Articolul sau articolele selectate în conformitate cu subalineatul 
b al alineatului 1 din prezentul articol vor fi aduse la cunoştinţa 
Secretarului general al Consiliului Europei în momentul 
depunerii instrumentului de ratificare, acceptare sau aprobare al 
Statului contractant în chestiune. 

3 Oricare dintre Părţi poate, la o dată ulterioară, să declare prin 
aducere la cunoştinţa Secretarului general că se consideră sub 
incidenţa oricăror articole din Partea a Il-a a prezentului 
Protocol pe care nu le-a acceptat deja în termenii alineatului 1 
din prezentul articol. Asemenea angajamente asumate ulterior 
se vor considera ca făcând parte integrală din ratificare, 
acceptare sau aprobare şi va avea aceleaşi efecte începând cu a 
treizecea zi după data aducerii la cunoştinţă. 

Partea a IV-a 

Articolul 6 - Supravegherea respectării angajamentelor luate 

Părţile vor înainta rapoarte privind aplicarea acelor prevederi din 
Partea a Il-a a prezentului Protocol pe care le-au acceptat prin 
rapoartele înaintate în virtutea Articolului 21 din Cartă. 

Partea a V-a 

Articolul 7 - Implementarea angajamentelor asumate 

1 Prevederile relevante ale Articolelor 1-4 din Partea a 11-a a 
prezentului Protocol pot fi implementate prin: 

a legi sau reglementări; 

b acorduri între angajatori sau organizaţiile angajatorilor şi 
organizaţiile lucrătorilor; 

c o combinaţie a celor două metode; sau 

d alte mijloace corespunzătoare. 

2 Respectarea angajamentelor ce derivă din Articolele 2 şi 3 din 
Partea a Il-a a prezentului Protocol se va considera efectivă dacă 
prevederile lor sunt aplicate, conform alineatului 1 al 
prezentului articol, la marea majoritatea a lucrătorilor în 
chestiune. 

Articolul 8 - Relaţia dintre Cartă şi prezentul Protocol 

1 Prevederile prezentului Protocol nu vor prejudicia prevederile 
Cartei. 

2 Articolele 22-32 şi Articolul 36 din Cartă se vor aplica, mutatis 
mutandis, la prezentul Protocol. 

Articolul 9 - Aplicarea teritorială 

1 Prezentul Protocol se va aplica pe teritoriul metropolitan al 
fiecărei Părţi. Oricare stat poate, la momentul semnării sau la 
depunerea instrumentului de ratificare, acceptare sau aprobare, 
să precizeze printr-o declaraţie adresată Secretarului general al 
Consiliului Europei, teritoriul care urmează să fie considerat ca 
teritoriul său metropolitan în scopul precizat. 

2 Oricare stat contractant poate, la data ratificării, acceptării sau 
aprobării prezentului Protocol sau la orice dată ulterioară, să 
declare prin aducerea la cunoştinţa Secretarului general al 
Consiliului Europei că Protocolul se va extinde în totalitate sau 
parţial şi asupra unui teritoriu sau unor teritorii nemetropolitane 
sau a unor teritorii precizate în respectiva declaraţie de ale cărui 
relaţii internaţionale este răspunzător sau pentru care îşi asumă 
răspunderea internaţională. El va preciza în declaraţie articolul 
sau articolele din Partea a Il-a a prezentului Protocol pe care le 
acceptă ca impunând obligaţii cu privire la teritoriile numite în 
declaraţie. 

3 Prezentul Protocol va intra în vigoare pentru teritoriul sau teritoriile 
numite în declaraţia antemenţionată din cea de-a treizecea zi de 
la data la care Secretarul general va lua la cunoştinţă de o asemenea 
declaraţie. 


35 



4 Oricare Parte poate declara la o dată ulterioară printr-o încunoş- 
tinţare adresată Secretarului general al Consiliului Europei, că, 
în legătură cu unul sau mai multe din teritoriile asupra cărora s-a 
extins prezentul Protocol în conformitate cu alineatul 2 al 
prezentului articol, acceptă ca impunând obligaţii oricare dintre 
articolele pe care nu le-a acceptat deja pentru acel teritoriu sau 
acele teritorii. Astfel de angajamente asumate ulterior se vor 
considera a fi parte integrantă a declaraţiei iniţiale pentru 
teritoriul în cauză, şi va avea acelaşi efect începând cu cea de-a 
treizecea zi de la care Secretarul general a luat la cunoştinţă de o 
asemenea declaraţie. 

Articolul 10 - Semnarea, ratificarea, acceptarea, aprobarea şi 
intrarea în vigoare 

1 Prezentul Protocol va fi deschis spre semnare de către statele 
membre ale Consiliului Europei care sunt semnatare ale Cartei. El 
este supus ratificării, acceptării sau aprobării. Niciun stat membru 
al Consiliului Europei nu va ratifica, accepta sau aproba prezentul 
Protocol decât la momentul sau ulterior momentului ratificării 
Cartei. Instrumentele de ratificare, acceptare sau aprobare se vor 
depune la Secretarul general al Consiliului Europei. 

2 Prezentul Protocol va intra în vigoare în cea de-a treizecea zi de 
la data depunerii celui de-al treilea instrument de ratificare, 
acceptare sau aprobare. 

3 Pentru oricare stat semnatar care îl va ratifica ulterior, prezentul 
Protocol va intra în vigoare începând din a treizecea zi de la data 
depunerii instrumentului de ratificare, acceptare sau aprobare. 

Articolul 11 - Denunţarea 

1 Oricare Parte poate denunţa prezentul Protocol numai la finele 
unei perioade de cinci ani de la data la care Protocolul a intrat în 
vigoare pentru acel stat, sau la finele oricărei perioade ulterioare de 
doi ani, şi, în fiecare caz, după depunerea unui aviz de şase luni la 
Secretarul general al Consiliului Europei. O asemenea denunţare 
nu va afecta valabilitatea Protocolului pentru celelalte Părţi cu 
condiţia ca pemianent să nu fie mai puţin de trei asemenea Părţi. 

2 Oricare Parte poate, în conformitate cu prevederile stabilite în alineatul 
precedent, să denunţe oricare articol din Partea a Il-a a prezentului 
Protocol acceptat anterior, cu condiţia ca numărul articolelor care 
impun obligaţii Părţii respective să nu fie mai mic de unu. 

3 Oricare Parte poate denunţa prezentul Protocol sau oricare din 
articolele Părţii a Il-a a Protocolului, în condiţiile precizate în 
alineatul 1 al prezentului articol, în legătură cu orice teritoriu la 
care este aplicabil Protocolul în virtutea unei declaraţii date în 
conformitate cu alineatele 2 şi 4 din Articolul 9. 

4 Oricare Parte aflată sub incidenţa Cartei şi a prezentului Protocol 
care denunţă Carta în conformitate cu prevederile alineatului 1 
din Articolul 37 al acesteia, se va considera a fi denunţat deopotrivă 
şi Protocolul. 

Articolul 12 - încunoştinţări 

Secretarul general al Consiliului Europei va aduce la cunoştinţa 
statelor membre ale Consiliului şi a Directorului general al Oficiului 
Internaţional al Muncii: 
a orice semnare; 

b depunerea oricărui instrument de ratificare, acceptare sau 
aprobare; 

c orice dată de intrare în vigoare a prezentului Protocol în 
conformitate cu Articolele 9 şi 10; 

d orice alt act, aducere la cunoştinţă sau comunicare legată de 
prezentul Protocol. 

Articolul 13 - Anexă 

Anexa la prezentul Protocol face parte integrală din acesta. 

Drept pentru care subsemnaţii, fiind pe deplin împuterniciţi în 
acest sens, au semnat prezentul Protocol. 

încheiat la Strasbourg, astăzi 5 mai 1988, în limbile engleză şi 
franceză, ambele texte fiind deopotrivă autentice, într-un singur 
exemplar ce va fi depus în arhivele Consiliului Europei. Secretarul 
general al Consiliului Europei va transmite copii legalizate fiecărui 
stat membru al Consiliului Europei. 

Anexă 

Sfera de cuprindere a Protocolului în privinţa persoanelor 
protejate 

1 Persoanele acoperite de Articolele 1-4 îi includ pe străini 
numai în măsura în care sunt cetăţeni ai altor Părţi care 
locuiesc sau muncesc în mod legal pe teritoriul Părţii în 
chestiune înţelegându-se că aceste articole trebuie interpretate 
în lumina prevederilor Articolelor 18 şi 19 din Cartă. Această 
interpretare nu se doreşte a prejudicia extinderea unor înlesniri 
similare şi asupra altor persoane de către oricare dintre Părţi. 

2 Fiecare Parte va oferi refugiaţilor aşa cum este definit termenul 
în Convenţia privind statutul refugiaţilor, semnată la Geneva 
la 28 iulie 1951 şi în Protocolul din 31 ianuarie 1967, şi care 
stau legal pe teritoriul său, un tratament cât mai favorabil 
posibil şi în orice caz nu mai puţin favorabil decât rezultă din 
obligaţiile acceptate de Partea respectivă prin instrumentele 
menţionate şi prin orice alte instrumente internaţionale 
existente aplicabile acelor refugiaţi. 

3 Fiecare Parte va oferi persoanelor apatride aşa cum este definit 
termenul în Convenţia privind statutul persoanelor apatride, 
încheiată la New York la 28 septembrie 1954 şi care stau legal 
pe teritoriul său, un tratament cât mai favorabil posibil şi în 
orice caz nu mai puţin favorabil decât rezultă din obligaţiile 
acceptate de Partea respectivă prin instrumentul menţionat şi 
prin orice alte instrumente internaţionale existente aplicabile 
acelor persoane apatride. 

Articolul 1 

Se înţelege că problemele de securitate socială, precum şi alte 
prevederi legate de ajutorul de şomaj, ajutorul de bătrâneţe şi 
ajutorul de soţ supravieţuitor, pot fi excluse din sfera de 
cuprindere a acestui articol. 

Articolul 1, alineatul 4 

Această prevedere nu se va interpreta ca impunând Părţilor să 
prindă în legislaţie sau în reglementări o listă a ocupaţiilor care, 
prin natura lor sau prin contextul în care sunt desfăşurate, pot fi 
rezervate persoanelor de un anume sex. 

Articolele 2 şi 3 

1 Pentru scopul aplicării acestor articole, termenul “reprezentanţi 
ai lucrătorilor” înseamnă persoane care sunt recunoscute ca 
atare conform legislaţiei sau practicii naţionale. 

2 Termenul “legislaţie şi practică naţională” acoperă după caz, pe 
lângă legi şi reglementări, acordurile colective, alte acorduri între 
angajatori şi reprezentanţii lucrătorilor, cutume, precum şi 
jurisprudenţa relevantă. 

3 în scopul aplicării acestor articole, termenul “întreprindere” este 
înţeles ca referindu-se la o serie de elemente tangibile şi intangibile, 
cu sau fără personalitate juridică, constituite pentru a produce 
sau a pune la dispoziţie servicii având ca finalitate câştigul financiar 
şi cu puterea de a-şi determina propria politică de piaţă. 

4 Se înţelege că din aplicarea acestor articole pot fi excluse comu¬ 
nităţile religioase şi instituţiile lor, chiar dacă aceste instituţii 
sunt “întreprinderi” în sfera de cuprindere a alineatului 3. 
Stabilimentele care desfăşoară activităţi care sunt inspirate de 
anumite idealuri sau se ghidează după anumite concepte morale, 
idealuri şi concepte care sunt protejate de legislaţia naţională, 
pot fi excluse de la aplicarea acestor articole în măsura în care 
acest lucru este necesar pentru protejarea orientării întreprinderii. 

5 Se înţelege că atunci când intr-un stat drepturile precizate în 
Articolele 2 şi 3 sunt exercitate în diferite stabilimente ale între¬ 
prinderii, Partea în chestiune trebuie considerată ca îndepli- 
nindu-şi obligaţiile ce decurg din aceste prevederi. 

Articolul 3 

Această prevedere nu afectează nici atribuţiile nici obligaţiile statelor 
în legătură cu adoptarea unor reglementări privind sănătatea şi 
siguranţa locurilor de muncă, şi nici atribuţiile şi responsabilităţile 
organelor însărcinate cu monitorizarea aplicării lor. 

Termenii “servicii şi facilităţi sociale şi socio-culturale” se înţeleg 
ca referindu-se la facilităţi sociale şi/sau culturale pentru lucrători 
puse la dispoziţie de unele întreprinderi, cum ar fi ajutorul de 
sărăcie, terenuri de sport, camere pentru mamele care alăptează, 
biblioteci, tabere pentru vacanţele copiilor etc. 

Articolul 4, alineatul 1 

în scopul aplicării acestui alineat, termenul “pe cât mai mult 
posibil” se referă la capacităţile fizice, psihologice şi intelectuale 
ale persoanei vârstnice. 

Articolul 7 

Se înţelege că lucrătorii excluşi în conformitate cu alineatul 2 al 
Articolului 2 şi cu alineatul 2 al Articolului 3 nu sunt luaţi în 
considerare la stabilirea numărului de muncitori în discuţie. 

Seria Tratatelor europene nr. 142 


PROTOCOL PRIVIND MODIFICAREA 
CARTEI SOCIALE EUROPENE* 

Torino, 21.X.1991 

Statele membre ale Consiliului Europei, semnatare ale prezentului 
Protocol la Carta Socială Europeană, deschis spre semnare la Torino 
la 18 octombrie 1961 (denumită în continuare “Carta”), 

Fiind hotărâte să ia unele măsuri pentru îmbunătăţirea eficacităţii 
Cartei, şi îndeosebi funcţionarea mecanismelor sale de supraveghere; 

Considerând prin urmare că este de dorit să se amendeze unele 
prevederi ale Cartei, 

Au căzut de acord după cum urmează: 

Articolul 1 

Articolul 23 din Cartă va avea următorul conţinut: 

“Articolul 23 - Comunicarea copiilor rapoartelor şi observaţiilor 

1 Când vor prezenta Secretarului General un raport conform 
Articolelor 21 şi 22, fiecare dintre părţile contractante va trans¬ 
mite o copie a raportului organizaţiilor internaţionale de angaja¬ 
tori şi de angajaţi invitate, conform Articolului 27 alineatul 2, să 
fie reprezentate la reuniunile Comitetului guvernamental. 

Aceste organizaţii vor transmite Secretarului General eventualele 
lor observaţii privind rapoartele părţilor contractante. Copia acestor 
observaţii va fi transmisă de Secretarul General părţilor contractante 
în cauză, care vor putea răspunde. 

2. Secretarul General va adresa o copie a rapoartelor părţilor 
contractante, organizaţiilor internaţionale neguvemamentale care 
au statut consultativ pe lângă Consiliul Europei, în special 
acelora specializate în problematica gestionată de prezenta Cartă. 

* Protocolul nu a intrat în vigoare. 

3. Rapoartele şi observaţiile vizate în Articolele 21 şi 22 şi în 
prezentul articol vor fi disponibile la cerere. 

Articolul 2 

Articolul 24 din Cartă va avea următorul conţinut: 

“Articolul 24 - Examinarea rapoartelor 

1 Rapoartele prezentate Secretarului General în aplicarea 
Articolelor 21 şi 22 vor fi examinate de un Comitet de experţi 
independenţi, constituit conform articolului 25. Comitetul va 
intra în posesia tuturor observaţiilor transmise Secretarului 
General, conform par. 1 al art. 23, După examinarea acestora, 
Comitetul de experţi independenţi 1 va elabora un raport ce va 
cuprinde concluziile lui. 

2 în ce priveşte rapoartele vizate în Articolul 21, Comitetul de 
experţi independenţi va aprecia din punct de vedere juridic 
conformitatea legislaţiilor, reglementarilor şi practicilor naţio¬ 
nale cu obligaţiile ce decurg din Cartă pentru părţile contrac¬ 
tante în cauză. 

3 Comitetul de experţi independenţi se va putea adresa direct unei 
părţi contractante solicitând informaţii şi precizări comple¬ 
mentare. Cu această ocazie el va putea, dacă este necesar, să 
întâlnească reprezentanţii unei părţi contractante, fie la iniţiativa 
lui, fie la solicitarea părţii contractante. Organizaţiile menţionate 
în alineatul 1 al Articolului 23 vor fi informate. 

4 Concluziile Comitetului de experţi independenţi vor fi aduse la 
cunoştinţa publicului şi transmise de Secretarul General 
Comitetului guvernamental, Adunării Parlamentare şi organi¬ 
zaţiilor menţionate în alineatul 1 al Articolului 23 şi alineatul 2 
al Articolului 27.” 

Articolul 3 

Articolul 25 din Cartă va avea următorul conţinut: 

“Articolul 25 - Comitetul de experţi independenţi (Comitetul 
European al Drepturilor Sociale) 

1 începând cu 1998, Comitetul se numeşte: Comitetul european al drepturilor sociale. 

1 Comitetul de experţi independenţi va fi compus din cel puţin 
nouă membri, aleşi de Adunarea Parlamentară prin majoritatea 
voturilor exprimate, dintr-o listă de experţi de înaltă integritate 
şi competenţă recunoscută în materie socială naţională şi 
internaţională, care vor fi propuşi de părţile contractante. 
Numărul exact al membrilor va fi fixat de Comitetul Miniştrilor. 

2 Membrii Comitetului vor fi aleşi pe o perioadă de 6 ani şi pot fi 
realeşi o singură dată. 

3 Un membru al Comitetului de experţi independenţi ales să 
înlocuiască un membru al cărui mandat nu a expirat va acţiona 
în timpul mandatului predecesorului său. 

4 Membrii Comitetului activează cu titlu individual. Pe timpul 
exercitării mandatului lor, aceştia nu vor putea să deţină funcţii 
incompatibile cu exigenţele de independenţă, imparţialitate şi 
disponibilitate inerente mandatului lor. 

Articolul 4 

Articolul 27 din Cartă va avea următorul conţinut: 

“Articolul 27 - Comitetul guvernamental 

1 Rapoartele părţilor contractante, observaţiile şi informaţiile 
transmise conform alineatul 1 al Articolului 23 şi alineatul 3 al 
Articolului 24, cât şi rapoartele Comitetului de experţi 
independenţi vor fi comunicate Comitetului guvernamental. 

2 Acest comitet va fi alcătuit dintr-un reprezentant al fiecărei părţi 
contractante. El va invita cel mult două organizaţii interna¬ 
ţionale ale patronilor şi două organizaţii internaţionale ale 
angajaţilor să-şi trimită observatori cu titlu consultativ la reu¬ 
niunile Comitetului. Printre altele, el va putea consulta repre¬ 
zentanţii organizaţiilor internaţionale neguvemamentale cu 
statut consultativ pe lângă Consiliul Europei, specializate în 
materia guvernată de prezenta Cartă. 

3 Comitetul guvernamental va pregăti deciziile Comitetului 
Miniştrilor. în lumina rapoartelor Comitetului de experţi inde¬ 
pendenţi şi ale părţilor contractante el va selecţiona, motivându-şi 


43 



alegerea, pe baza consideraţiilor de politică socială fi economică, 
situaţiile care vor trebui, după părerea lui, să fie subiectul 
recomandărilor pentru ‘fiecare parte contractantă, conform 
Articolului 28 al Cartei. El va prezenta Comitetului Miniştrilor 
un raport care va fi făcut public. 

4 Pe baza constatărilor referitoare la aplicarea Cartei în general, 
Comitetul guvernamental poate face propuneri Comitetului 
Miniştrilor în sensul realizării unor studii privind problemele 
sociale sau privind articole ale Cartei care ar putea fi aduse la zi.” 

Articolul 5 

Articolul 28 din Cartă va avea următorul conţinut: 

“Articolul 28 - Comitetul Miniştrilor 

1 Cu majoritatea a 2/3 din voturi, numai părţile contractante 
având drept de vot, Comitetul Miniştrilor poate adopta pe baza 
raportului Comitetului guvernamental, o rezoluţie referitoare la 
ansamblul ciclului de control care poate conţine recomandări 
individuale la adresa părţilor contractante. 

2 Ţinând cont de propunerile făcute de Comitetul guvernamental 
conform alineatului 4 al Articolului 27, Comitetul Miniştrilor va 
lua deciziile pe care el le va considera adecvate. 

Articolul 6 

Articolul 29 din Cartă va avea următorul conţinut: 

“Articolul 28 - Adunarea Parlamentară 

Secretarul General al Consiliului Europei va transmite Adunării 
Parlamentare, în vederea dezbaterii periodice în sesiune plenară, 
rapoartele Comitetului de experţi independenţi şi ale Comitetului 
guvernamental, cât şi rezoluţiile Comitetului Miniştrilor.” 

Articolul 7 

1 Prezentul Protocol va fi deschis spre semnare de către statele 
membre ale Consiliului Europei semnatare ale Cartei, ceea ce 
poate exprima consimţământul lor de a fi angajate juridic prin: 

a semnătură fără rezerve echivalând cu ratificarea, acceptarea 
sau aprobarea; sau 

b semnătură supusă ratificării, acceptării sau aprobării, urmată 
de ratificare, acceptare sau aprobare. 

2 Instrumentele de ratificare, acceptare sau aprobare se vor 
depune la Secretarul general al Consiliului Europei. 

Articolul 8 

Prezentul Protocol va intra în vigoare în cea de-a treizecea zi de la 
data la care Părţile Contractante ale Cartei şi-au exprimat consim¬ 
ţământul de a fi angajate juridic prin Protocol în conformitate cu 
prevederile Articolului 7. 

Articolul 9 

Secretarul general al Consiliului Europei va aduce la cunoştinţa 
tuturor statelor membre ale Consiliului despre: 
a orice semnătură; 

b depunerea oricărui instrument de ratificare, acceptare sau 
aprobare; 

c data intrării în vigoare a prezentului Protocol în conformitate 
cu Articolul 8; 

d orice alt act, înştiinţare sau declaraţie legate de prezentul 
Protocol. 

Drept pentru care subsemnaţii, având împuternicirea corespun¬ 
zătoare, au semnat prezentul Protocol. 

încheiat la Torino, astăzi în cea de a 21 zi a lunii octombrie 1991, 
în limbile engleză şi franceză, ambele texte fiind deopotrivă autentice, 
într-un singur exemplar care se va depune la arhivele Consiliului 
Europei. Secretarul general al Consiliului Europei va transmite copii 
legalizate fiecărui stat membru al Consiliului Europei. 

Seria Tratatelor europene nr. 158 


PROTOCOL ADIŢIONAL LA CARTA SOCIALĂ 
EUROPEANĂ CARE PREVEDE UN SISTEM DE 
PLÂNGERI COLECTIVE* 

Strasbourg, 9.XI.1995 


Preambul 

Statele membre ale Consiliului Europei, semnatare ale prezentului 
Protocol la Carta Socială Europeană, deschis spre semnare la 18 
octombrie 1961 la Torino (denumită în continuare “Carta”); 

Articolul 1 

Părţile contractante la prezentul Protocol recunosc următoarelor 
organizaţii dreptul de a face reclamaţii, invocând aplicarea 
nesatisfăcătoare a Cartei; 

a) organizaţiile internaţionale de angajatori şi angajaţi vizate în 
paragraful 2 al Articolului 27 al Cartei; 

b) celelalte organizaţii internaţionale neguvemamentale cu statut 
consultativ pe lângă Consiliul Europei şi înscrise pe lista stabilită în 
acest scop de către Comitetul guvernamental; 

c) organizaţiile naţionale reprezentative ale angajatorilor şi 
angajaţilor din jurisdicţia părţii contractante împotriva căreia a fost 
făcută reclamaţia. 

Articolul 2 

1. Orice stat contractant poate, printre altele, atunci când îşi 
exprimă consimţământul de fi legat prin prezentul Protocol, în 
conformitate cu dispoziţiile Articolului 13 sau în orice alt moment 
ulterior, să declare că recunoaşte dreptul altor organizaţii naţionale 
neguvemamentale reprezentative din jurisdicţia sa şi care sunt în 

* Protocolul a intrat în vigoare la 1 iulie 1998. 

12 state au ratificat Tratatul până la data de 26 decembrie 2008. 

mod special calificate în materia gestionării de Cartă să depună 
reclamaţii împotriva acestuia, 

2. Aceste declaraţii pot fi făcute pe o perioadă determinată. 

3. Declaraţiile sunt transmise Secretarului General al Consiliului 
Europei, care va transmite copii părţilor contractante şi le va publica. 

Articolul 3 

Organizaţiile internaţionale neguvernamentale şi organizaţiile 
naţionale neguvemamentale menţionate restrictiv la Articolul 1. b şi 
Articolul 2 pot prezenta reclamaţii conform procedurii prevăzute în 
articolele mai sus menţionate, numai în domeniile în care ele au fost 
recunoscute ca având competenţe specifice. 

Articolul 4 

Reclamaţia trebuie prezentată în formă scrisa în conformitate cu o 
prevedere a Cartei acceptată de partea contractantă în cauză şi 
indicând în ce măsură aceasta din urma nu a asigurat într-o manieră 
satisfăcătoare aplicarea acelei prevederi. 

Articolul 5 

Orice reclamaţie este adresată Secretarului General care trebuie să 
avizeze primirea prin informarea părţii contractante în cauză şi să o 
transmită imediat Comitetului de experţi independenţi 1 . 

Articolul 6 

Comitetul de experţi independenţi poate cere părţii contractante în 
cauză şi organizaţiei autoare reclamaţiei să depună în scris, într-un 
termen limită, informaţiile şi observaţiile privind admisibilitatea 
reclamaţiei, 

Articolul 7 

1. Dacă se hotărăşte că o reclamaţie este admisibilă, Comitetul de 
experţi independenţi va informa prin intermediul Secretarului 
General părţile contractante la Cartă. El va cere părţii contractante în 
cauză şi organizaţiei autoare a reclamaţiei să depună în scris, într-un 
termen limită, toate explicaţiile şi informaţiile necesare, iar celorlalte 
părţi contractante la prezentul Protocol observaţiile pe care acestea 
doresc să le transmită în acelaşi termen limită. 

1 După 1998 Comitetul se numeşte “Comitetul European pentru drepturi sociale”. 

2. în cazul în care reclamaţia este prezentată de o organizaţie 
naţională a angajatorilor sau angajaţilor sau de o altă organizaţie 
neguvemamentală naţională sau internaţională Comitetul de experţi 
independenţi 1 trebuie să informeze prin intermediul Secretarului 
General, organizaţiile internaţionale ale angajatorilor sau angajaţilor 
vizate la paragraful 2 al Articolului 27 al Cartei, invitându-le să-şi 
formuleze observaţiile intr-un termen limită. 

3. Pe baza explicaţiilor, informaţiilor sau observaţiilor depuse în 
aplicarea paragrafelor 1 şi 2 de mai sus, partea contractantă în cauză 
şi organizaţia autoare a reclamaţiei pot depune în scris toate informaţiile 
sau observaţiile suplimentare, intr-un termen fixat de Comitetul de experţi 
independenţi. 1 

4. în cursul examinării reclamaţiei, Comitetul de experţi independenţi 1 
poate organiza o audiere cu reprezentanţii părţilor. 

Articolul 8 

1. Comitetul de experţi independenţi 1 redactează un raport în care 
descrie măsurile pe care le-a luat pentru examinarea reclamaţiei şi-şi 
prezintă concluziile daca partea contractantă în cauză a asigurat sau 
nu într-o manieră satisfăcătoare aplicarea dispoziţiei Cartei vizate de 
reclamaţie. 

2. Raportul este transmis Comitetului Miniştrilor. De asemenea, el 
este transmis organizaţiei care a făcut reclamaţia şi părţilor 
contractante la Cartă fără ca ele să aibă libertatea de a-1 publica. 

El este transmis Adunării Parlamentare şi făcut public în acelaşi 
timp cu rezoluţia prevăzută la Articolul 9 sau cel mai târziu în termen 
de patru luni după transmiterea sa Comitetului Miniştrilor. 

Articolul 9 

1. Pe baza raportului Comitetului de experţi independenţi 1 , 
Comitetul Miniştrilor adoptă o rezoluţie prin majoritatea celor care 
votează. In cazul în care Comitetul de experţi independenţi 1 constată 
o aplicare nesatisfăcătoare a Cartei, Comitetul Miniştrilor adoptă cu 
o majoritate de două treimi din votanţi o recomandare adresată părţii 
contractante în cauză. In ambele cazuri, numai părţile contractante la 
Cartă pot lua parte la vot. 


1 După 1998 Comitetul se numeşte “Comitetul European pentru drepturi sociale”. 

2. La cererea părţii contractante în cauză, Comitetul Miniştrilor 
poate, atunci când raportul Comitetului de experţi independenţi 1 
ridică probleme noi, să decidă cu majoritate de două treimi dintre 
părţile contractante la Cartă să consulte Comitetul guvernamental. 

Articolul 10 

Partea contractantă în cauză va furniza informaţii privind măsurile 
pe care le va lua pentru a da efect recomandării Comitetului Miniştrilor 
în următorul raport pe care-1 va adresa Secretarului General în 
aplicarea Articolului 21 al Cartei. 

Articolul 11 

Articolele de la 1 la 10 ale prezentului Protocol se aplica, de 
asemenea, articolelor în Partea a Il-a a primului Protocol adiţional la 
Cartă în ce priveşte statele părţi la acest Protocol, în măsura în care 
aceste articole au fost acceptate. 

Articolul 12 

Statele părţi la prezentul Protocol consideră ca primul paragraf al 
anexei Cartei referitor la partea a IlI-a se citeşte astfel: 

Se înţelege că această Cartă conţine angajamente juridice cu 
caracter internaţional a căror aplicare este supusă singurului control 
vizat de partea a IV-a a Cartei şi de dispoziţiile prezentului Protocol. 

Articolul 13 

1 Prezentul Protocol va fi deschis spre semnare de către statele 
membre ale Consiliului Europei semnatare ale Cartei, ceea ce 
poate exprima consimţământul lor de a fi angajate juridic prin: 

a semnătură fără rezerve echivalând cu ratificarea, acceptarea 
sau aprobarea; sau 

b semnătură supusă ratificării, acceptării sau aprobării, urmată 
de ratificare, acceptare sau aprobare. 

2 Un stat membru al Consiliului Europei nu poate să-şi exprime 
consimţământul de a fi angajat juridic de prezentul Protocol fără 
a fi ratificat în prealabil sau simultan şi Carta. 

3 Instrumentele de ratificare, acceptare sau aprobare se vor 
depune la Secretarul general al Consiliului Europei. 

1 După 1998 Comitetul se numeşte “Comitetul European pentru drepturi sociale”. 


49 



Articolul 14 

1 Prezentul Protocol va intra în vigoare în prima zi a lunii 
următoare expirării unei perioade de o lună după data la care 
cinci state membre ale Consiliului Europei şi-au exprimat 
consimţământul de a fi angajate juridic prin prezentul Protocol 
în conformitate cu prevederile Articolului 13. 

2 Referitor la oricare stat membru care îşi exprimă ulterior 
consimţământul de a fi angajat juridic prin el, prezentul Protocol 
va intra în vigoare în prima zi a lunii următoare expirării unei 
perioade de o lună de la data depunerii instrumentului de 
ratificare, acceptare sau aprobare. 

Articolul 15 

1 Orice stat parte poate în orice moment denunţa prezentul Protocol 
printr-o înştiinţare adresată Secretarului general al Consiliului 
Europei. 

2 O asemenea denunţare va intra în vigoare în prima zi a lunii 
următoare expirării unei perioade de douăsprezece luni de la 
data primirii acestei înştiinţări de către Secretarul general. 

Articolul 16 

Secretarul general al Consiliului Europei va aduce la cunoştinţa 
tuturor statelor membre ale Consiliului despre: 
a orice semnătură; 

b depunerea oricărui instrument de ratificare, acceptare sau 
aprobare; 

c data intrării în vigoare a prezentului Protocol în conformitate 
cu Articolul 14; 

d orice alt act, înştiinţare sau declaraţie legate de prezentul 
Protocol. 

Drept pentru care subsemnaţii, având împuternicirea corespun¬ 
zătoare, au semnat prezentul Protocol. 

încheiat la Strasbourg, astăzi în a 9-a zi a lunii noiembrie 1995, în 
limbile engleză şi franceză, ambele texte fiind deopotrivă autentice 
intr-un singur exemplar care se va depune la arhivele Consiliului 
Europei. Secretarul general al Consiliului Europei va transmite 
copii legalizate fiecărui stat membru al Consiliului Europei. 

Seria Tratatelor europene nr. 163 


CARTA SOCIALĂ EUROPEANĂ REVIZUITĂ* 
PREAMBUL 

Guvernele semnatare, membre ale Consiliului Europei, 

Considerând că obiectivul Consiliului Europei este de a realiza o 
uniune mai strânsă între membrii săi cu scopul de a proteja şi 
promova idealurile şi principiile care sunt patrimoniul lor comun şi 
de a favoriza progresul lor economic şi social, în special prin apărarea 
şi dezvoltarea drepturilor omului şi libertăţilor fundamentale, 

Considerând că prin Convenţia europeană pentru protecţia 
drepturilor omului şi a libertăţilor fundamentale, semnată la Roma la 
4 noiembrie 1950, şi prin Protocoalele la aceasta statele membre ale 
Consiliului Europei au convenit să asigure populaţiilor lor drepturile 
civile şi politice şi libertăţile specificate în aceste instrumente, 

Considerând că prin Carta socială europeană, deschisă în vederea 
semnării la Torino la 18 octombrie 1961, şi prin protocoalele 
adiţionale la aceasta statele membre ale Consiliului Europei au 
convenit să asigure populaţiilor lor drepturile sociale specificate în 
aceste instrumente pentru a ameliora nivelul lor de trai şi a promova 
bunăstarea lor socială, 

Reamintind că în cursul Conferinţei ministeriale a drepturilor 
omului, desfăşurată la Roma la 5 noiembrie 1990, a fost subliniată 
necesitatea, pe de o parte, de a prezerva caracterul indivizibil al 
tuturor drepturilor omului, fie că sunt civile, politice, economice, 
sociale sau culturale, şi, pe de altă parte, de a conferi Cartei sociale 
europene un nou impuls, 

Hotărâte, astfel cum s-a decis pe parcursul Conferinţei 
ministeriale desfăşurate la Torino la 21 şi 22 octombrie 1992, să 
actualizeze şi să adapteze conţinutul material al Cartei, pentru a ţine 

* Adoptată la Strasbourg la 3 mai 1996. 

România a ratificat Carta prin Legea nr. 74 din 3 mai 1999, publicată în 
„Monitorul Oficial al României”, Partea I, nr. 193 din 4 mai 1999. 

seama în special de schimbările sociale fundamentale intervenite 
după adoptarea sa, 

Recunoscând avantajul de a înscrie într-o Cartă (revizuită), 
destinată să se substituie treptat Cartei sociale europene, drepturile 
garantate de Cartă, astfel cum au fost amendate, drepturile garantate 
de Protocolul adiţional din 1988 şi să adauge noi drepturi, 

Au convenit asupra celor ce urmează: 

PARTEA I 

Părţile contractante recunosc ca obiectiv al politicii lor, a cărui 
realizare o vor urmări prin toate mijloacele utile pe plan naţional şi 
internaţional, atingerea condiţiilor specifice pentru asigurarea 
exercitării efective a următoarelor drepturi şi principii: 

1. orice persoană trebuie să aibă posibilitatea de a-şi câştiga 
existenţa printr-o muncă liber întreprinsă; 

2. toţi lucrătorii au dreptul la condiţii de muncă echitabile; 

3. toţi lucrătorii au dreptul la securitate şi igienă în muncă; 

4. toţi lucrătorii au dreptul la o salarizare echitabilă care să le 
asigure lor, precum şi familiilor lor un nivel de trai satisfăcător; 

5. toţi lucrătorii şi patronii au dreptul de a se asocia liber în 
organizaţii naţionale sau internaţionale pentru protecţia intereselor 
lor economice şi sociale; 

6. toţi lucrătorii şi patronii au dreptul de a negocia colectiv; 

7. copiii şi tinerii au dreptul la protecţie specială împotriva 
pericolelor fizice şi morale la care sunt expuşi; 

8. lucrătoarele, în caz de maternitate, au dreptul la protecţie 
specială; 

9. orice persoană are dreptul la mijloace corespunzătoare de 
orientare profesională, în vederea sprijinirii sale în alegerea unei 
profesii adecvate intereselor şi aptitudinilor sale profesionale; 

10. orice persoană are dreptul la mijloace corespunzătoare de 
formare profesională; 

11. orice persoană are dreptul de a beneficia de toate măsurile care 
îi permit să se bucure de cea mai bună stare de sănătate pe care o 
poate atinge; 

12. toţi lucrătorii şi persoanele aflate în întreţinerea acestora au 
dreptul la securitate socială; 

13. orice persoană lipsită de resurse suficiente are dreptul la 
asistenţă socială şi medicală; 

14. orice persoană are dreptul de a beneficia de servicii sociale 
calificate; 

15. orice persoană handicapată are dreptul la autonomie, la 
integrare socială şi la participare în viaţa comunităţii; 

16. familia, în calitate de celulă fundamentală a societăţii, are 
dreptul la o protecţie socială, juridică şi economică corespunzătoare, 
în vederea asigurării deplinei sale dezvoltări; 

17. copiii şi adolescenţii au dreptul la o protecţie socială, juridică 
şi economică corespunzătoare; 

18. cetăţenii uneia dintre părţile contractante au dreptul de a 
exercita orice activitate lucrativă pe teritoriul unei alte părţi 
contractante, în condiţii de egalitate cu cetăţenii acesteia din urmă, 
sub rezerva restricţiilor motivate de raţiuni serioase cu caracter 
economic sau social; 

19. lucrătorii migranţi, cetăţeni ai uneia dintre părţile 
contractante, şi familiile lor au dreptul la protecţie şi asistenţă pe 
teritoriul oricărei alte părţi contractante; 

20. lucrătorii au dreptul la egalitate de şanse şi de tratament în 
materie de angajare şi de profesie, fără discriminare în funcţie de sex; 

21. lucrătorii au dreptul de a fi informaţi şi consultaţi în cadrul 
întreprinderii; 

22. lucrătorii au dreptul de a participa la determinarea şi 
ameliorarea condiţiilor de muncă şi a mediului de muncă din cadrul 
întreprinderii; 

23. orice persoană vârstnică are dreptul la protecţie socială; 

24. toţi lucrătorii au dreptul la protecţie în caz de concediere; 

25. toţi lucrătorii au dreptul la protecţia propriilor creanţe în caz 
de insolvabilitate a patronului lor; 

26. toţi lucrătorii au dreptul la demnitate în muncă; 

27. toate persoanele cu responsabilităţi familiale, care sunt 
angajate sau doresc să se angajeze în muncă, au dreptul să o facă fără 
a fi supuse discriminărilor şi, pe cât posibil, fără să existe un conflict 
între responsabilităţile lor profesionale şi familiale; 

28. reprezentanţii lucrătorilor din întreprindere au dreptul la 
protecţie împotriva actelor susceptibile să le producă prejudicii şi 

trebuie să li se acorde facilităţi corespunzătoare pentru a-şi îndeplini 
atribuţiile; 

29. toţi lucrătorii au dreptul de a fi informaţi şi consultaţi în 
procedurile de concediere colectivă; 

30. orice persoană are dreptul la protecţie împotriva sărăciei şi 
excluderii sociale; 

31. orice persoană are dreptul la locuinţă. 

PARTEA a Il-a 

Părţile se angajează să se considere legate, conform dispoziţiilor 
părţii a IlI-a, de obligaţiile ce rezultă din articolele şi paragrafele 
următoare: 


ARTICOLUL 1 

Dreptul la muncă 

în vederea exercitării efective a dreptului la muncă, părţile se 
angajează: 

1. să recunoască drept unul dintre principalele obiective şi 
responsabilităţi realizarea şi menţinerea celui mai ridicat şi stabil 
nivel posibil de ocupare a forţei de muncă, în vederea realizării unei 
ocupări depline; 

2. să protejeze de o manieră eficientă dreptul lucrătorului de a-şi 
câştiga existenţa printr-o muncă liber întreprinsă; 

3. să stabilească sau să menţină servicii gratuite de angajare 
pentru toţi lucrătorii; 

4. să asigure sau să favorizeze o orientare, formare şi readaptare 
profesională corespunzătoare. 

ARTICOLUL 2 

Dreptul la condiţii de muncă echitabile 

în vederea asigurării exercitării efective a dreptului la condiţii de 
muncă echitabile, părţile se angajează: 

1. să fixeze o durată rezonabilă a muncii zilnice şi săptămânale, 
săptămâna de lucru trebuind să fie redusă treptat, în măsura în care o 
permit creşterea productivităţii şi ceilalţi factori relevanţi; 

2. să prevadă zile de sărbătoare plătite; 

3. să asigure acordarea unui concediu anual plătit de minimum 4 
săptămâni; 

4. să elimine riscurile inerente ocupaţiilor periculoase sau insa¬ 
lubre şi, atunci când aceste riscuri nu au putut fi încă eliminate sau 
suficient reduse, să asigure lucrătorilor angajaţi în astfel de ocupaţii 
fie o reducere a duratei muncii, fie concedii suplimentare plătite; 

5. să asigure un repaus suplimentar care să coincidă, în măsura în 
care este posibil, cu ziua săptămânii recunoscută ca zi de repaus prin 
tradiţia sau obiceiurile ţării ori ale regiunii; 

6. să asigure ca lucrătorii să fie informaţi în scris, cât mai curând 
posibil şi în nici un caz mai târziu de două luni după angajare, despre 
aspectele esenţiale ale contractului de muncă; 

7. să asigure ca lucrătorii care desfăşoară o muncă de noapte să 
beneficieze de măsuri care ţin seama de natura specială a acestei munci. 

ARTICOLUL 3 

Dreptul la securitate şi la igienă în muncă 

în vederea asigurării exercitării efective a dreptului la securitate şi 
la igienă în muncă, părţile se angajează, în consultare cu organizaţiile 
patronilor şi lucrătorilor: 

1. să definească, să pună în practică şi să reexamineze periodic o 
politică naţională coerentă în materie de securitate, de sănătate a 
lucrătorilor şi de mediu de muncă. Această politică va avea drept 
obiect primordial ameliorarea securităţii şi igienei profesionale şi 
prevenirea accidentelor şi lezării sănătăţii, care rezultă din muncă, sunt 
legate de muncă sau survin în cursul muncii, în special prin reducerea 
la minimum a cauzelor riscurilor inerente mediului de muncă; 

2. să emită regulamente de securitate şi igienă; 

3. să asigure punerea în practică a măsurilor de control al aplicării 
acestor regulamente; 

4. să promoveze instituirea progresivă a serviciilor de sănătate în 
muncă pentru toţi lucrătorii, cu funcţii eminamente preventive şi de 
consiliere. 

ARTICOLUL 4 

Dreptul la o salarizare echitabilă 

în vederea asigurării exercitării efective a dreptului la o salarizare 
echitabilă, părţile se angajează: 

1. să recunoască dreptul lucrătorilor la o salarizare suficientă, care 
să le asigure acestora, precum şi familiilor lor un nivel de trai decent; 

2. să recunoască dreptul lucrătorilor la o rată majorată a salarizării 
pentru orele suplimentare de muncă, cu excepţia unor cazuri 
speciale; 

3. să recunoască dreptul lucrătorilor şi al lucrătoarelor la 
salarizare egală pentru muncă de valoare egală; 

4. să recunoască dreptul tuturor lucrătorilor la o perioadă de 
preaviz rezonabilă, în cazul încetării angajării; 

5. să nu autorizeze reţinerile din salarii decât în condiţiile şi în 
limitele prescrise de legislaţia sau de reglementarea naţională ori 
fixate prin convenţii colective sau prin sentinţe de arbitraj. 

Exercitarea acestor drepturi trebuie să fie asigurată fie prin 
intermediul convenţiilor colective încheiate în mod liber, fie prin 
metodele legale de fixare a salariilor, fie prin orice altă modalitate 
adecvată condiţiilor naţionale. 

ARTICOLUL 5 

Dreptul sindical 

în vederea garantării sau promovării libertăţii lucrătorilor şi a 
patronilor de a constitui organizaţii locale, naţionale sau 
internaţionale pentru protecţia intereselor lor economice şi sociale şi 
de a adera la aceste organizaţii, părţile se angajează ca legislaţia 
naţională să nu aducă atingere şi să nu fie aplicată de o manieră care 
să aducă atingere acestei libertăţi. Măsura în care garanţiile prevăzute 
în prezentul articol se vor aplica poliţiei va fi determinată prin 
legislaţia sau prin reglementarea naţională. Principiul aplicării 
acestor garanţii membrilor forţelor armate şi măsura în care ele se vor 
aplica acestei categorii de persoane sunt, de asemenea, determinate 
prin legislaţia sau prin reglementarea naţională. 

ARTICOLUL 6 

Dreptul de negociere colectivă 

în vederea asigurării exercitării efective a dreptului de negociere 
colectivă, părţile se angajează: 

1. să favorizeze consultarea paritară între lucrători şi patroni; 

2. să promoveze, atunci când este necesar şi util, instituirea 
procedurilor de negociere voluntară între patroni sau organizaţiile 
patronale, pe de o parte, şi organizaţiile lucrătorilor, pe de altă parte, 
în vederea reglementării condiţiilor de angajare prin intermediul 
convenţiilor colective; 

3. să favorizeze instituirea şi utilizarea procedurilor adecvate de 
conciliere şi arbitraj voluntar pentru reglementarea conflictelor de 
muncă; şi recunosc: 

4. dreptul lucrătorilor şi al patronilor la acţiuni colective, în caz de 
conflict de interese, inclusiv dreptul la grevă, sub rezerva obligaţiilor 
care ar putea rezulta din convenţiile colective în vigoare. 

ARTICOLUL 7 

Dreptul copiilor şi al tinerilor la protecţie 

în vederea asigurării exercitării efective a dreptului copiilor şi al 
tinerilor la protecţie, părţile se angajează: 

1. să fixeze la 15 ani vârsta minimă de angajare, fiind totuşi 
admise derogări pentru copiii angajaţi în munci uşoare, determinate, 
care nu riscă să aducă atingere sănătăţii, moralităţii sau educaţiei 
acestora; 

2. să fixeze la 18 ani vârsta minimă de angajare pentru anumite 
ocupaţii determinate, considerate periculoase sau insalubre; 

3. să interzică angajarea copiilor, care sunt încă supuşi instrucţiei 
obligatorii, în munci care îi privează de beneficiul deplin al acestei 
instrucţii; 

4. să limiteze durata muncii lucrătorilor sub 18 ani, pentru ca 
aceasta să corespundă exigenţelor dezvoltării lor şi, mai ales, 
nevoilor lor de formare profesională; 

5. să recunoască dreptul tinerilor lucrători şi ucenici la o salarizare 
echitabilă sau la o alocaţie corespunzătoare; 

6. să prevadă ca orele pe care tinerii le consacră formării profesionale 
pe durata timpului normal de muncă, cu consimţământul patronului, 
să fie considerate ca fiind incluse în ziua de muncă; 

7. să fixeze la cel puţin 4 săptămâni durata concediilor anuale 
plătite ale lucrătorilor sub 18 ani; 

8. să interzică angajarea lucrătorilor sub 18 ani în munci de 
noapte, cu excepţia anumitor locuri de muncă determinate prin 
legislaţia sau prin reglementarea naţională; 

9. să prevadă ca lucrătorii sub 18 ani, angajaţi în locuri de muncă 
determinate prin legislaţia sau prin reglementarea naţională, să fie 
supuşi unui control medical periodic; 

10. să asigure o protecţie specială împotriva riscurilor fizice şi morale 
la care copiii şi tinerii sunt expuşi şi, în special, împotriva riscurilor care 
rezultă, într-o manieră directă sau indirectă, din munca lor. 

ARTICOLUL 8 

Dreptul lucrătoarelor la protecţia maternităţii 

în vederea asigurării exercitării efective a dreptului lucrătoarelor 
la protecţia maternităţii, părţile se angajează: 

1. să asigure lucrătoarelor, înainte şi după naştere, un repaus cu o 
durată totală de cel puţin 14 săptămâni, fie prin concediu plătit, fie 
prin prestaţii adecvate de securitatea socială sau prin prestaţii din 
fonduri publice; 

2. să considere ilegal ca un patron să anunţe concedierea unei 
femei în perioada cuprinsă între momentul în care aceasta a notificat 
starea sa de graviditate şi încheierea concediului său de maternitate 
sau la o astfel de dată încât termenul de preaviz să expire în cursul 
acestei perioade; 

3. să asigure mamelor care îşi alăptează copiii pauze suficiente în 
acest scop; 

4. să reglementeze munca de noapte a femeilor însărcinate, a 
femeilor care au născut recent sau a celor care îşi alăptează copiii; 

5. să interzică angajarea, în munci subterane în mine şi în orice 
alte munci cu caracter periculos, insalubru sau greu, a femeilor 
însărcinate, a femeilor care au născut recent sau a celor care îşi 
alăptează copiii şi să ia măsuri corespunzătoare pentru protejarea 
drepturilor acestor femei în materie de angajare. 

ARTICOLUL 9 

Dreptul la orientare profesională 

în vederea asigurării exercitării efective a dreptului la orientare 
profesională, părţile se angajează să asigure sau să promoveze, în 
funcţie de necesităţi, un serviciu care va sprijini toate persoanele, 
inclusiv cele handicapate, să rezolve problemele referitoare la 
alegerea unei profesii sau la avansarea profesională, ţinând seama de 
caracteristicile individului şi de legătura dintre acestea şi 
posibilităţile pieţei muncii; acest sprijin trebuie să fie asigurat gratuit 
atât tinerilor, inclusiv copiilor de vârstă şcolară, cât şi adulţilor. 

ARTICOLUL 10 

Dreptul la formare profesională 

în vederea exercitării efective a dreptului la formare profesională, 
părţile se angajează: 

1. să asigure sau să favorizeze, în funcţie de necesităţi, formarea 
tehnică şi profesională a tuturor persoanelor, inclusiv a celor 
handicapate, în consultare cu organizaţiile profesionale ale 
lucrătorilor şi patronilor, şi să acorde mijloacele care să permită 
accesul la învăţământul tehnic superior şi la învăţământul universitar 
numai în conformitate cu criteriul aptitudinii individuale; 

2. să asigure sau să favorizeze un sistem de ucenicie şi alte 
sisteme de formare a tinerilor la locurile de muncă; 

3. să asigure sau să favorizeze, în funcţie de necesităţi: 

a) măsuri corespunzătoare şi uşor accesibile, în vederea formării 
lucrătorilor adulţi; 

b) măsuri speciale în vederea recalificării profesionale a 
lucrătorilor adulţi, necesare ca urmare a evoluţiei tehnice sau a unei 
noi orientări a pieţei muncii; 

4. să asigure sau să favorizeze, în funcţie de necesităţi, măsuri 
speciale de recalificare şi de reintegrare a şomerilor de lungă durată; 

5. să încurajeze deplina utilizare a mijloacelor prevăzute prin 
măsuri corespunzătoare, cum ar fi: 

a) reducerea sau desfiinţarea tuturor taxelor şi cheltuielilor; 

b) acordarea unei asistenţe financiare în cazurile adecvate; 

c) includerea în programul normal de lucru a timpului consacrat 
cursurilor suplimentare de formare, urmate de un lucrător pe durata 
angajării, la cererea patronului său; 

d) garantarea, printr-un control corespunzător, în consultare cu 
organizaţiile profesionale ale lucrătorilor şi patronilor, a eficienţei 
sistemului de ucenicie şi a oricărui alt sistem de formare pentru 
tinerii lucrători şi, la modul general, a unei protecţii adecvate a 
tinerilor lucrători. 


ARTICOLUL 11 

Dreptul la protecţia sănătăţii 

în vederea exercitării efective a dreptului la protecţia sănătăţii, 
părţile se angajează să ia fie direct, fie în cooperare cu organizaţiile 
publice şi private măsuri corespunzătoare, care vizează, în special: 

1. să elimine, în măsura în care este posibil, cauzele unei sănătăţi 
deficitare; 

2. să prevadă servicii de consultare şi de educare în ceea ce 
priveşte ameliorarea sănătăţii şi dezvoltarea simţului responsabilităţii 
individuale în materie de sănătate; 

3. să prevină, în măsura în care este posibil, bolile epidemice, 
endemice şi alte boli, precum şi accidentele. 

ARTICOLUL 12 

Dreptul la securitate socială 

în vederea exercitării efective a dreptului la securitate socială, 
părţile se angajează: 

1. să stabilească sau să menţină un regim de securitate socială; 

2. să menţină regimul de securitate socială la un nivel satisfăcător 
cel puţin egal cu cel necesar pentru ratificarea Codului european de 
securitate socială; 

3. să depună eforturi pentru a aduce treptat regimul de securitate 
socială la un nivel mai ridicat; 

4. să ia măsuri, prin încheierea de acorduri bilaterale sau 
multilaterale corespunzătoare sau prin alte mijloace şi sub rezerva 
condiţiilor stipulate în aceste acorduri, pentru a asigura: 

a) egalitatea de tratament între cetăţenii fiecărei părţi şi cetăţenii 
celorlalte părţi, în ceea ce priveşte drepturile de securitate socială, 

inclusiv păstrarea avantajelor acordate de legislaţiile de securitate 
socială, indiferent de deplasările pe care persoanele protejate le-ar 
putea efectua între teritoriile părţilor; 

b) acordarea, menţinerea şi restabilirea drepturilor de securitate 
socială prin mijloace precum totalizarea perioadelor de asigurare sau 
de angajare, îndeplinite conform legislaţiei fiecăreia dintre părţi. 

ARTICOLUL 13 

Dreptul la asistenţă socială şi medicală 

în vederea exercitării efective a dreptului la asistenţă socială şi 
medicală, părţile se angajează: 

1. să vegheze ca orice persoană care nu dispune de resurse 
suficiente şi care nu este în măsură să şi le procure prin propriile 
mijloace sau să le primească dintr-o altă sursă, în special prin 
prestaţii rezultate dintr-un regim de securitate socială, să poată 
beneficia de o asistenţă corespunzătoare şi, în caz de boală, de 
îngrijirile impuse de starea sa; 

2. să vegheze ca persoanele care beneficiază de o astfel de 
asistenţă să nu sufere, din acest motiv, o reducere a drepturilor lor 
politice sau sociale; 

3. să prevadă ca fiecare să poată obţine, prin servicii competente 
cu caracter public sau privat, orice sfat şi orice ajutor personal, 
necesare pentru a preveni, a îndepărta sau a atenua starea de nevoie 
de ordin personal şi de ordin familial; 

4. să aplice dispoziţiile paragrafelor 1 - 3 ale prezentului articol, în 
condiţii de egalitate cu propriii cetăţeni, cetăţenilor celorlalte părţi care 
se află în mod legal pe teritoriul acestora, în conformitate cu obligaţiile 
pe care părţile şi le asumă în virtutea Convenţiei europene de asistenţă 
socială şi medicală, semnată la Paris la 11 decembrie 1953. 

ARTICOLUL 14 

Dreptul de a beneficia de servicii sociale 

în vederea exercitării efective a dreptului de a beneficia de 
servicii sociale, părţile se angajează: 

1. să încurajeze sau să organizeze serviciile care utilizează metode 
specifice serviciului social şi care contribuie la bunăstarea şi la 

dezvoltarea indivizilor şi a grupurilor în cadrul comunităţii, precum 
şi la adaptarea lor la mediul social; 

2. să încurajeze participarea indivizilor şi a organizaţiilor 
benevole sau a altor organizaţii la crearea sau la menţinerea acestor 
servicii. 


ARTICOLUL 15 

Dreptul persoanelor handicapate la autonomie, 
la integrare socială şi la participare în viaţa comunităţii 

în vederea garantării exercitării efective de către persoanele 
handicapate, indiferent de vârstă, de natura şi de originea handicapului 
lor, a dreptului la autonomie, la integrare socială şi la participare în 
viaţa comunităţii, părţile se angajează, în special: 

1. să ia măsurile necesare pentru a furniza persoanelor handicapate 
o orientare, o educaţie şi o formare profesională în cadrul schemelor 
generale ori de câte ori este posibil sau, dacă nu este posibil, prin 
intermediul instituţiei specializate, publice sau private; 

2. să favorizeze accesul la angajare al acestor persoane, prin orice 
măsură susceptibilă să încurajeze patronii să angajeze şi să menţină 
în activitate persoane handicapate în mediul obişnuit de muncă şi să 
adapteze condiţiile de muncă la nevoile acestor persoane sau, atunci 
când din cauza handicapului acest lucru nu este posibil, prin 
organizarea sau crearea de locuri de muncă protejate, în funcţie de 
gradul de invaliditate. Aceste măsuri pot justifica, dacă este cazul, 
recurgerea la servicii specializate şi de însoţire; 

3. să favorizeze deplina lor integrare şi participare la viaţa socială, 
în special prin măsuri, inclusiv ajutoare tehnice, care vizează 
depăşirea dificultăţilor lor de comunicare şi de mobilitate şi care să le 
permită accesul la mijloacele de transport, la locuinţă, la activităţi 
culturale şi la petrecerea timpului liber. 

ARTICOLUL 16 

Dreptul familiei la protecţie socială, juridică şi economică 

în vederea realizării condiţiilor de viaţă indispensabile dezvoltării 
familiei, celula fundamentală a societăţii, părţile se angajează să 
promoveze protecţia economică, juridică şi socială a vieţii de familie, 
în special prin intermediul prestaţiilor sociale şi familiale, al 

dispoziţiilor fiscale, al încurajării construcţiilor de locuinţe adaptate 
nevoilor familiale, al ajutoarelor pentru tinerele familii sau prin orice 
alte măsuri corespunzătoare. 

ARTICOLUL 17 

Dreptul copiilor şi al adolescenţilor la protecţie socială, 
juridică şi economică 

în vederea asigurării exercitării efective a dreptului copiilor şi al 
adolescenţilor de a creşte într-un mediu favorabil dezvoltării personalităţii 
lor şi a aptitudinilor lor fizice şi mentale, părţile se angajează să ia fie 
direct, fie în cooperare cu organizaţiile publice sau private toate 
măsurile necesare şi corespunzătoare, care: 

1. a) să asigure copiilor şi adolescenţilor, ţinând seama de 
drepturile şi de obligaţiile părinţilor, îngrijirile, asistenţa, educaţia şi 
pregătirea de care au nevoie, în special prin crearea sau menţinerea 
unor instituţii ori servicii adecvate şi suficiente în acest scop; 

b) să protejeze copiii şi adolescenţii împotriva neglijenţei, violenţei 
sau exploatării; 

c) să asigure o protecţie şi un ajutor special din partea statului 
pentru copilul sau adolescentul privat temporar ori definitiv de 
sprijinul familiei; 

2. să asigure copiilor şi adolescenţilor învăţământ primar şi 
secundar gratuit, precum şi să favorizeze regularitatea frecvenţei 
şcolare. 


ARTICOLUL 18 

Dreptul la exercitarea unei activităţi lucrative pe teritoriul celorlalte părţi 

în vederea exercitării efective a dreptului la exercitarea unei 
activităţi lucrative pe teritoriul oricărei alte părţi, părţile se angajează: 

1. să aplice într-un spirit liberal regulamentele existente; 

2. să simplifice formalităţile în vigoare şi să reducă sau să 
desfiinţeze taxele consulare şi alte taxe plătibile de către lucrătorii 
străini sau de către patronii lor; 

3. să flexibilizeze, în mod individual sau colectiv, reglementările 
care guvernează angajarea lucrătorilor străini; şi recunosc: 

4. dreptul de ieşire al cetăţenilor lor care doresc să exercite o 
activitate lucrativă pe teritoriul celorlalte părţi. 

ARTICOLUL 19 

Dreptul lucrătorilor migranţi şi al familiilor lor la protecţie şi asistenţă 

în vederea asigurării exercitării efective a dreptului lucrătorilor 
migranţi şi al familiilor lor la protecţie şi asistenţă pe teritoriul 
oricărei alte părţi, părţile se angajează: 

1. să menţină sau să se asigure că există servicii gratuite 
corespunzătoare care să îi sprijine pe aceşti lucrători şi, în special, să 
le furnizeze informaţii exacte şi să ia toate măsurile utile, pe care le 
permit legislaţia şi reglementările naţionale, împotriva oricărei 
propagande înşelătoare privind emigrarea şi imigrarea; 

2. să adopte, în limitele jurisdicţiei lor, măsuri corespunzătoare 
pentru a facilita plecarea, transportul şi primirea acestor lucrători şi 
familiilor lor şi pentru a le asigura, în limitele jurisdicţiei lor, în 
timpul călătoriei, serviciile sanitare şi medicale necesare, precum şi 
condiţii bune de igienă; 

3. să promoveze colaborarea, după caz, dintre serviciile sociale, 
publice sau private, din ţările de emigrare şi de imigrare; 

4. să garanteze lucrătorilor care se găsesc în mod legal pe 
teritoriul lor, în măsura în care aceste chestiuni sunt reglementate de 
legislaţie sau de alte prevederi ori sunt supuse controlului 
autorităţilor administrative, un tratament nu mai puţin favorabil decât 
cel acordat cetăţenilor lor în ceea ce priveşte următoarele aspecte: 

a) salarizarea şi alte condiţii de angajare şi de muncă; 

b) afilierea la organizaţii sindicale şi beneficiul avantajelor oferite 
de convenţiile colective; 

c) locuinţa; 

5. să asigure lucrătorilor care se găsesc în mod legal pe teritoriul 
lor un tratament nu mai puţin favorabil decât cel acordat cetăţenilor 
lor în ceea ce priveşte impozitele, taxele şi contribuţiile aferente 
muncii, încasate de la lucrători; 

6. să faciliteze, pe cât posibil, reîntregirea familiei lucrătorului 
migrant, autorizat să se stabilească pe teritoriul său; 

7. să asigure lucrătorilor care se găsesc în mod legal pe teritoriul 
lor un tratament nu mai puţin favorabil decât cel acordat cetăţenilor 
lor pentru acţiunile în justiţie referitoare la chestiunile menţionate în 
prezentul articol; 

8. să garanteze lucrătorilor care locuiesc în mod legal pe teritoriul 
lor că nu vor putea fi expulzaţi decât dacă ameninţă securitatea 
statului sau contravin ordinii publice sau bunelor moravuri; 

9. să permită, în cadrul limitelor fixate de legislaţie, transferul 
tuturor câştigurilor şi al economiilor lucrătorilor migranţi, pe care 
aceştia doresc să le transfere; 

10. să extindă protecţia şi asistenţa prevăzute de prezentul articol 
asupra lucrătorilor migranţi care lucrează pe cont propriu, dacă 
măsurile respective sunt aplicabile acestei categorii; 

11. să favorizeze şi să faciliteze învăţarea limbii naţionale a 
statului de primire sau, dacă sunt mai multe limbi, a uneia dintre ele, 
de către lucrătorii migranţi şi membrii familiilor lor; 

12. să favorizeze şi să faciliteze, în măsura în care este posibil, 
învăţarea limbii materne a lucrătorului migrant de către copiii 
acestuia. 


ARTICOLUL 20 

Dreptul la egalitate de şanse şi de tratament în materie 
de angajare şi profesie, fără discriminare în funcţie de sex 

în vederea exercitării efective a dreptului la egalitate de şanse şi 
de tratament în materie de angajare şi de profesie, fără discriminare 
în funcţia de sex, părţile se angajează să recunoască acest drept şi să 
ia măsurile adecvate pentru a asigura şi a promova aplicarea sa în 
următoarele domenii: 

a) accesul la angajare, protecţia împotriva concedierii şi reintegrarea 
profesională; 

b) orientarea şi formarea profesională, recalificarea şi readaptarea 
profesională; 

c) condiţiile de angajare şi de muncă, inclusiv salarizarea; d) 
evoluţia carierei, inclusiv promovarea. 

ARTICOLUL 21 

Dreptul la informare şi la consultare 

în vederea asigurării exercitării efective a dreptului lucrătorilor la 
informare şi la consultare în cadrul întreprinderii, părţile se angajează 
să ia sau să promoveze măsuri care să permită lucrătorilor sau 
reprezentanţilor acestora, în conformitate cu legislaţia şi practica 
naţionale: 

a) să fie informaţi periodic sau la momentul oportun şi de o 
manieră clară despre situaţia economică şi financiară a întreprinderii 
în care sunt încadraţi, fiind înţeles că divulgarea anumitor informaţii 
care pot prejudicia întreprinderea va putea fi refuzată sau că se va 
putea solicita ca acestea să fie confidenţiale; şi 

b) să fie consultaţi în timp util asupra deciziilor propuse care sunt 
susceptibile să afecteze substanţial interesele lucrătorilor şi, în 
special, asupra celor care ar putea avea consecinţe importante în 
privinţa angajării în întreprindere. 

ARTICOLUL 22 

Dreptul de a lua parte la determinarea şi ameliorarea 
condiţiilor de muncă şi a mediului de muncă 

în vederea asigurării exercitării efective a dreptului lucrătorilor de 
a lua parte la determinarea şi ameliorarea condiţiilor de muncă şi a 
mediului de muncă în întreprindere, părţile se angajează să ia sau să 
promoveze măsuri care să permită lucrătorilor sau reprezentanţilor 
acestora, în conformitate cu legislaţia şi practica naţionale, să 
contribuie: 

a) la determinarea şi ameliorarea condiţiilor de muncă, de 
organizare a muncii şi a mediului de muncă; 

b) la protecţia sănătăţii şi a securităţii în cadrul întreprinderii; 

c) la organizarea serviciilor şi facilităţilor sociale şi socio¬ 
culturale ale întreprinderii; 

d) la controlul respectării reglementărilor în acest domeniu. 

ARTICOLUL 23 

Dreptul persoanelor vârstnice la protecţie socială 

în vederea exercitării efective a dreptului persoanelor vârstnice la 
protecţie socială, părţile se angajează să ia sau să promoveze fie 
direct, fie în cooperare cu organizaţiile publice sau private măsuri 
adecvate, destinate, în special: 

- să permită persoanelor vârstnice să rămână membri deplini ai 
societăţii cât mai mult timp posibil, prin intermediul: 

a) unor resurse suficiente care să le permită să ducă o existenţă 
decentă şi să participe activ la viaţa publică, socială şi culturală; 

b) difuzării informaţiilor privind serviciile şi facilităţile disponibile 
pentru persoanele vârstnice şi posibilităţile lor de a recurge la acestea; 

- să permită persoanelor vârstnice să aleagă liber propriul stil de 
viaţă şi să ducă o existenţă independentă în mediul lor obişnuit atâta 
timp cât doresc şi cât acest lucru este posibil, prin: 

a) punerea la dispoziţie a unor locuinţe corespunzătoare nevoilor 
acestora şi stării lor de sănătate sau sprijin adecvat în vederea 
amenajării locuinţei; 

b) îngrijirea sănătăţii şi servicii pe care starea acestora le impune; 

- să garanteze persoanelor vârstnice care trăiesc în instituţii o 
asistenţă corespunzătoare în privinţa vieţii private şi participarea la 
determinarea condiţiilor de viaţă în instituţie. 

ARTICOLUL 24 

Dreptul la protecţie în caz de concediere 

In vederea asigurării exercitării efective a dreptului la protecţie în 
caz de concediere, părţile se angajează să recunoască: 

a) dreptul lucrătorilor de a nu fi concediaţi fără un motiv 
întemeiat, legat de aptitudinea sau de conduita acestora ori de 
cerinţele de funcţionare a întreprinderii, a instituţiei sau a serviciului; 

b) dreptul lucrătorilor concediaţi fără motiv întemeiat la o 
indemnizaţie adecvată sau la o altă reparaţie corespunzătoare. în 
acest scop, părţile se angajează să asigure ca un lucrător care 
consideră că a făcut obiectul unei măsuri de concediere fără un motiv 
întemeiat să aibă drept de apel împotriva acestei măsuri în faţa unui 
organ imparţial. 


ARTICOLUL 25 

Dreptul lucrătorilor la protecţia propriilor creanţe 
în caz de insolvabilitate a patronului acestora 

în vederea asigurării exercitării efective a dreptului lucrătorilor la 
protecţia propriilor creanţe în caz de insolvabilitate a patronului lor, 
părţile se angajează să prevadă garantarea creanţelor lucrătorilor, 
care rezultă din contracte de muncă sau din raporturi de muncă, de 
către o instituţie de garanţie sau prin orice altă formă efectivă de 
protecţie. 

ARTICOLUL 26 

Dreptul la demnitate în muncă 

în vederea asigurării exercitării efective a dreptului tuturor 
lucrătorilor la protecţia demnităţii lor în muncă, părţile se angajează, 
în consultare cu organizaţiile patronilor şi lucrătorilor: 

1. să promoveze sensibilizarea, informarea şi prevenirea în 
materie de hărţuire sexuală la locul de muncă sau în legătură cu 
munca şi să ia orice măsură adecvată pentru protejarea lucrătorilor 
împotriva unor astfel de comportamente; 

2. să promoveze sensibilizarea, informarea şi prevenirea în 
materie de acte condamnabile sau explicit ostile şi ofensatoare, 
dirijate în mod repetat împotriva oricărui salariat la locul de muncă 
sau în legătură cu munca, şi să ia orice măsură adecvată pentru 
protejarea lucrătorilor împotriva unor astfel de comportamente. 

ARTICOLUL 27 

Dreptul lucrătorilor cu responsabilităţi familiale la egalitate 
de şanse şi de tratament 

în vederea asigurării exercitării efective a dreptului la egalitate de 
şanse şi de tratament între lucrătorii celor două sexe cu 
responsabilităţi familiale şi între aceşti lucrători şi ceilalţi lucrători, 
părţile se angajează: 

1. să ia măsuri adecvate: 

a) pentru a permite lucrătorilor cu responsabilităţi familiale să 
intre şi să rămână în viaţa activă sau să revină la aceasta după o 
absenţă datorată acestor responsabilităţi, inclusiv măsuri în domeniul 
orientării şi formării profesionale; 

b) pentru a ţine seama de nevoile acestora în ceea ce priveşte 
condiţiile de angajare şi de securitate socială; 

c) pentru dezvoltarea sau promovarea serviciilor publice ori 
private, în special a serviciilor preşcolare de zi şi a altor modalităţi de 
îngrijire; 

2. să prevadă posibilitatea pentru fiecare părinte, în cursul unei 
perioade după concediul de maternitate, de a obţine un concediu 
parental pentru îngrijirea copilului, ale cărui durată şi condiţii vor fi 
fixate prin legislaţia naţională, convenţiile colective sau practica 
naţională; 

3. să asigure ca responsabilităţile familiale să nu poată constitui, 
ca atare, un motiv întemeiat de concediere. 

ARTICOLUL 28 

Dreptul reprezentanţilor lucrătorilor la protecţie în întreprindere 
şi facilităţile acordate acestora 

în scopul asigurării exercitării efective a dreptului reprezen¬ 
tanţilor lucrătorilor de a-şi îndeplini funcţiile de reprezentanţi, părţile 
se angajează să asigure ca, în întreprindere: 

a) aceştia să beneficieze de o protecţie efectivă împotriva actelor 
care ar putea să le aducă un prejudiciu, inclusiv împotriva concedierii, 
şi care ar fi motivate de calitatea sau de activităţile acestora ca 
reprezentanţi ai lucrătorilor din întreprindere; 

b) aceştia să beneficieze de facilităţi adecvate care să le permită să 
îşi îndeplinească rapid şi eficient propriile atribuţii, ţinând seama de 
sistemul de relaţii profesionale care prevalează în ţară, precum şi de 
necesităţile, de importanţa şi de posibilităţile întreprinderii 
respective. 


ARTICOLUL 29 

Dreptul la informare şi la consultare în procedurile de concediere colectivă 

în scopul asigurării exercitării efective a dreptului reprezen¬ 
tanţilor lucrătorilor de a fi informaţi şi consultaţi în cazul 
concedierilor colective, părţile se angajează să asigure ca patronii să 
informeze şi să consulte reprezentanţii lucrătorilor în timp util, 
înaintea acestor concedieri colective, asupra posibilităţilor de a evita 
concedierile colective sau de a limita numărul şi de a atenua consecinţele 
acestora, recurgând, de exemplu, la măsuri sociale însoţitoare care 
vizează, în special, ajutorul pentru redistribuirea sau recalificarea 
lucrătorilor respectivi. 


ARTICOLUL 30 

Dreptul la protecţie împotriva sărăciei şi excluderii sociale 

în scopul asigurării exercitării efective a dreptului la protecţie 
împotriva sărăciei şi excluderii sociale, părţile se angajează: 

a) să ia măsuri în cadrul unei abordări globale şi coordonate 
pentru promovarea accesului efectiv în special la angajare, locuinţă, 

formare, învăţământ, cultură, asistenţă socială şi medicală al 
persoanelor care se găsesc sau care riscă să se găsească intr-o situaţie 
de excludere socială sau de sărăcie şi al familiei acestora; 

b) dacă este necesar, să reexamineze aceste măsuri în vederea 
adaptării lor. 


ARTICOLUL 31 

Dreptul la locuinţă 

în vederea asigurării exercitării efective a dreptului la locuinţă, 
părţile se angajează să ia măsuri destinate: 

1. să favorizeze accesul la locuinţă la un nivel adecvat; 

2. să prevină şi să atenueze lipsa locuinţelor, în vederea eliminării 
progresive a acestei situaţii; 

3. să facă accesibil costul locuinţei pentru persoanele care nu 
dispun de resurse suficiente. 

PARTEA A III-A 

ARTICOLUL A 

Angajamente 

1. Sub rezerva dispoziţiilor art. B de mai jos, fiecare parte contractantă 
se angajează: 

a) să considere partea I din prezenta Cartă ca o declaraţie determinând 
obiectivele a căror realizare o va urmări prin toate mijloacele utile, 
conform paragrafului introductiv din partea respectivă; 

b) să se considere legată de cel puţin 6 din următoarele 9 articole 
ale părţii a Il-a a Cartei: art. 1, 5, 6, 7, 12, 13, 16, 19 şi 20; 

c) să se considere legată de un număr suplimentar de articole sau de 
paragrafe numerotate ale părţii a Il-a Cartei, pe care le va alege astfel 
încât numărul total de articole şi de paragrafe numerotate care o leagă 
să nu fie mai mic de 16 articole sau de 63 de paragrafe numerotate. 

2. Articolele sau paragrafele alese conform prevederilor lit. b) şi 

c) ale paragrafului 1 din prezentul articol vor fi notificate Secretarului 
general al Consiliului Europei în momentul depunerii instrumentului 
de ratificare, de acceptare sau de aprobare. 

3. Fiecare parte contractantă va putea, în orice moment ulterior, să 
declare, prin notificare adresată Secretarului general, că se consideră 

legată de orice alt articol sau paragraf numerotat care figurează în 
partea a Il-a a Cartei şi pe care nu îl acceptase încă în conformitate cu 
paragraful 1 din prezentul articol. Aceste angajamente ulterioare vor 
fi considerate parte integrantă a ratificării, acceptării sau aprobării şi 
vor produce aceleaşi efecte începând din prima zi a lunii următoare 
expirării unei perioade de o lună după data notificării. 

4. Fiecare parte contractantă va dispune de un sistem de inspecţie 
a muncii adecvat condiţiilor sale naţionale. 

ARTICOLUL B 

Relaţia cu Carta socială europeană şi cu Protocolul adiţional din 1988 

1. Nici o parte contractantă la Carta socială europeană sau la 
Protocolul adiţional din 5 mai 1988 nu poate ratifica, accepta sau 
aproba prezenta Cartă fără a se considera legată cel puţin de 
prevederile corespunzătoare ale Cartei sociale europene şi, dacă este 
cazul, ale Protocolului adiţional de care era legată. 

2. Acceptarea obligaţiilor oricărei prevederi prin prezenta Cartă 
va avea ca efect faptul că, de la data intrării în vigoare a acelor 
obligaţii pentru partea contractantă respectivă, prevederile 
corespunzătoare din Carta socială europeană şi, dacă este cazul, din 
Protocolul adiţional din 1988 nu se vor mai aplica părţii respective în 
cazul în care acea parte era legată de primul dintre cele două 
instrumente citate anterior sau de ambele instrumente. 

PARTEA AIV-A 

ARTICOLUL C 

Controlul aplicării angajamentelor conţinute în prezenta Cartă 

Aplicarea angajamentelor juridice conţinute în prezenta Cartă va 
fi supusă aceluiaşi control ca şi în cazul Cartei sociale europene. 

ARTICOLUL D 

Reclamaţii colective 

1. Dispoziţiile Protocolului adiţional la Carta socială europeană, 
prevăzând un sistem de reclamaţii colective, se vor aplica 

angajamentelor înscrise în prezenta Cartă pentru statele care au 
ratificat protocolul menţionat. 

2. Orice stat care nu este legat de Protocolul adiţional la Carta 
socială europeană prevăzând un sistem de reclamaţii colective va 
putea, în momentul depunerii instrumentului de ratificare, de 
acceptare sau de aprobare a prezentei Carte sau în orice alt moment 
ulterior, să declare, prin notificare adresată Secretarului general al 
Consiliului Europei, că acceptă controlul obligaţiilor înscrise în 
prezenta Cartă conform procedurii prevăzute în protocolul menţionat. 

PARTEA A V-A 

ARTICOLUL E 

Nediscriminarea 

Respectarea drepturilor recunoscute în prezenta Cartă trebuie 
asigurată fără deosebire de rasă, sex, limbă, religie, opinii politice sau 
orice alte opinii, origine naţională sau socială, sănătate, apartenenţă 
la o minoritate naţională, naştere sau orice altă situaţie. 

ARTICOLUL F 

Derogări în caz de război sau de pericol public 

1. în caz de război sau în cazul altui pericol public care ameninţă 
viaţa naţiunii, orice parte contractantă poate lua măsuri care derogă 
de la obligaţiile prevăzute în prezenta Cartă, în stricta măsură în care 
situaţia o reclamă şi cu condiţia ca aceste măsuri să nu fie în 
contradicţie cu celelalte obligaţii decurgând din dreptul internaţional. 

2. Orice parte contractantă care şi-a exercitat acest drept de 
derogare îl va informa, intr-un interval de timp rezonabil, pe 
Secretarul general al Consiliului Europei despre toate măsurile luate 
şi despre motivele care le-au inspirat. De asemenea, aceasta trebuie 
să îl informeze pe Secretarul general despre data la care aceste 
măsuri au încetat să fie în vigoare şi la care dispoziţiile Cartei pe care 
le-a acceptat sunt din nou aplicabile în întregime. 

ARTICOLUL G 

Restricţii 

1. Drepturile şi principiile enunţate în partea I, atunci când vor fi 
efectiv aplicate, şi exercitarea efectivă a acestor drepturi şi principii, aşa 
cum este prevăzut în partea a Il-a, nu vor putea face obiectul unor restricţii 
sau limitări nespecificate în părţile I şi a Il-a, cu excepţia celor prescrise 
prin lege şi care sunt necesare într-o societate democratică pentru a garanta 
respectarea drepturilor şi libertăţilor altora sau pentru a proteja ordinea 
publică, securitatea naţională, sănătatea publică sau bunele moravuri. 

2. Restricţiile permise în virtutea prezentei Carte şi obligaţiile 
recunoscute în aceasta nu pot fi aplicate decât în scopul pentru care 
au fost prevăzute. 

ARTICOLUL H 

Relaţii între Cartă şi dreptul intern sau acordurile internaţionale 

Prevederile prezentei Carte nu vor aduce atingere dispoziţiilor 
dreptului intern şi ale tratatelor, convenţiilor sau acordurilor bilaterale 
ori multilaterale care sunt sau vor intra în vigoare şi care acordă un 
tratament mai favorabil persoanelor protejate. 

ARTICOLUL I 

Punerea în aplicare a angajamentelor asumate 

1. Fără a aduce atingere mijloacelor de punere în aplicare prevăzute 
în aceste articole, dispoziţiile relevante ale art. 1-31 ale părţii a Il-a 
din prezenta Cartă vor fi puse în aplicare prin: 

a) legislaţie sau reglementare; 

b) convenţii încheiate între patroni sau organizaţii patronale şi 
organizaţii ale lucrătorilor; c) o combinaţie a acestor două metode; d) 
alte mijloace corespunzătoare. 

2. Angajamentele decurgând din paragrafele 1, 2, 3, 4, 5 şi 7 ale 
art. 2, din paragrafele 4, 6 şi 7 ale art. 7, din paragrafele 1, 2, 3 şi 5 ale 
art. 10 şi ale art. 21 şi 22 ale părţii a Il-a din prezenta Cartă vor fi 
considerate ca fiind respectate de îndată ce aceste dispoziţii vor fi 
aplicate, conform paragrafului 1 al prezentului articol, marii 
majorităţi a lucrătorilor respectivi. 

ARTICOLUL J 

Amendamente 

1. Orice amendament la părţile I şi a Il-a din prezenta Cartă, destinat 
să extindă drepturile garantate prin Cartă, şi orice amendament la părţile 
III - IV, propus de o parte contractantă sau de Comitetul guvernamental, 
este comunicat Secretarului general al Consiliului Europei şi transmis 
de Secretarul general părţilor contractante la prezenta Cartă. 

2. Orice amendament propus conform prevederilor paragrafului 
precedent este examinat de Comitetul guvernamental, care înaintează 
textul adoptat Comitetului de Miniştri, după consultarea Adunării 
Parlamentare. După aprobarea sa de către Comitetul de Miniştri, acest 
text este comunicat părţilor contractante în vederea acceptării sale. 

3. Orice amendament la partea I sau la partea a Il-a din prezenta 
Cartă va intra în vigoare, pentru părţile contractante care l-au acceptat, 
în prima zi a lunii următoare expirării unei perioade de o lună de la 
data la care trei părţi contractante îl vor fi informat pe Secretarul 
general că l-au acceptat. Pentru orice parte contractantă care îl va 
accepta ulterior, amendamentul va intra în vigoare în prima zi a lunii 
următoare expirării unei perioade de o lună de la data la care partea 
respectivă îl va fi informat pe Secretarul general despre acceptarea sa. 

4. Orice amendament la părţile III - VI ale prezentei Carte va 
intra în vigoare în prima zi a lunii următoare expirării unei perioade 
de o lună de la data la care toate părţile contractante îl vor fi informat 
pe Secretarul general că l-au acceptat. 

PARTEA A VI-A 
ARTICOLUL K 

Semnarea, ratificarea şi intrarea în vigoare 

1. Prezenta Cartă este deschisă semnării statelor membre ale 
Consiliului Europei. Ea va fi supusă ratificării, acceptării sau 
aprobării. Instrumentele de ratificare, de acceptare sau de aprobare 
vor fi depuse la Secretarul general al Consiliului Europei. 

2. Prezenta Cartă va intra în vigoare în prima zi a lunii următoare 
expirării unei perioade de o lună de la data la care trei state ale 
Consiliului Europei îşi vor fi exprimat consimţământul de a fi legate 
de prezenta Cartă, conform prevederilor paragrafului precedent. 

3. Pentru orice stat membru care îşi va exprima ulterior consimţă¬ 
mântul de a fi legat de prezenta Cartă, aceasta va intra în vigoare în prima 
zi a lunii următoare expirării unei perioade de o lună de la data depunerii 
instrumentului de ratificare, de acceptare sau de aprobare. 

ARTICOLUL L 

Aplicare teritorială 

1. Prezenta Cartă se aplică pe teritoriul metropolitan al fiecărei 
părţi contractante. Orice semnatar poate, în momentul semnării sau în 
momentul depunerii instrumentului său de ratificare, de acceptare 
sau de aprobare, să precizeze, prin declaraţie adresată Secretarului 
general al Consiliului Europei, teritoriul care este considerat în acest 
scop drept teritoriul său metropolitan. 

2. Orice semnatar poate, în momentul semnării sau în momentul 
depunerii instrumentului de ratificare, de acceptare ori de aprobare 
sau în orice alt moment ulterior, să declare, prin notificare adresată 
Secretarului general al Consiliului Europei, că prezenta Cartă se va 
aplica, în întregime sau în parte, acelui sau acelor teritorii 
metropolitane specificate în respectiva declaraţie şi cărora le asigură 
relaţiile internaţionale sau pentru care îşi asumă responsabilitatea 
internaţională. Acesta va specifica în această declaraţie articolele sau 
paragrafele din partea a Il-a a Cartei pe care le acceptă ca obligatorii 
în privinţa fiecărui teritoriu desemnat în declaraţie. 

3. Carta se va aplica pe teritoriul sau pe teritoriile desemnate în 
declaraţia menţionată în paragraful precedent, începând din prima zi 
a lunii următoare expirării unei perioade de o lună de la data primirii 
notificării acestei declaraţii de către Secretarul general. 

4. Orice parte contractantă va putea, în orice moment ulterior, să 
declare, prin notificare adresată Secretarului general al Consiliului 
Europei, că, în ceea ce priveşte unul sau mai multe teritorii la care 
Carta se aplică în virtutea paragrafului 2 din prezentul articol, acceptă 
ca obligatoriu orice articol sau paragraf numerotat pe care nu îl 
acceptase încă în privinţa acestui teritoriu sau acestor teritorii. Aceste 
angajamente ulterioare vor fi considerate parte integrantă a declaraţiei 
originale în ceea ce priveşte teritoriul respectiv şi vor produce aceleaşi 
efecte începând din prima zi a lunii următoare expirării unei perioade 
de o lună de la data primirii notificării de către Secretarul general. 

ARTICOLUL M 

Denunţarea 

1. Nici o parte contractantă nu poate denunţa prezenta Cartă înainte de 
expirarea unei perioade de 5 ani de la data la care a intrat în vigoare în 
ceea ce o priveşte sau înainte de expirarea oricărei alte perioade ulterioare 
de 2 ani şi, în toate cazurile, un preaviz de 6 luni va fi notificat 
Secretarului general al Consiliului Europei, care va informa în această 
privinţă celelalte părţi contractante. 

2. Orice parte contractantă poate, conform dispoziţiilor enunţate în 
paragraful precedent, să denunţe orice articol sau paragraf al părţii a Il-a 
din Cartă pe care l-a acceptat, sub rezerva ca numărul articolelor sau 
paragrafelor prin care se leagă această parte contractantă să nu fie 
niciodată mai mic de 16 în primul caz şi de 63 în cel de-al doilea caz şi 
ca acest număr de articole sau de paragrafe să continue să cuprindă 
articolele selectate de această parte contractantă dintre cele la care se 
face o referire specială în art. A paragraful 1 lit. b). 

3. Orice parte contractantă poate denunţa prezenta Cartă sau orice 
articol ori paragraf al părţii a Il-a din Cartă în condiţiile prevăzute în 
paragraful 1 al prezentului articol, în privinţa oricărui teritoriu la care 
prezenta Cartă se aplică în virtutea unei declaraţii formulate în 
conformitate cu paragraful 2 al art. L. 


ARTICOLUL N 


ANEXĂ 


ANEXA LA PREZENTA CARTĂ FACE 
PARTE INTEGRANTĂ DIN ACEASTA 


ARTICOLUL O 

Notificări 

Secretarul general al Consiliului Europei va notifica statelor membre 
ale Consiliului Europei şi directorului general al Biroului Internaţional al 
Muncii: 

a) orice semnare; 

b) depunerea oricărui instrument de ratificare, de acceptare sau de 
aprobare; 

c) orice dată de intrare în vigoare a prezentei Carte, în conformitate 
cu art. K; 

d) orice declaraţie făcută în aplicarea art. A paragrafele 2 şi 3, art. D 
paragrafele 1 şi 2, art. F paragraful 2 şi art. L paragrafele 1, 2, 3 şi 4; 

e) orice amendamente în conformitate cu art. J; 

f) orice denunţare în conformitate cu art. M; 

g) orice alt act, notificare sau comunicare în legătură cu prezenta 
Cartă. 

în considerarea celor de mai sus, subsemnaţii, având depline 
puteri în acest scop, am semnat prezenta Cartă (revizuită). 

încheiată la Strasbourg la 3 mai 1996, în limbile franceză şi engleză, 
ambele texte fiind egal autentice, intr-un singur exemplar care va fi depus 
în arhivele Consiliului Europei. Secretarul general al Consiliului Europei 
va transmite copii certificate conforme fiecărui stat membru al Consiliului 
Europei şi directorului general al Biroului Internaţional al Muncii. 

ANEXĂ 

la Carta socială europeană (revizuită) 

CÂMPUL DE APLICARE A CARTEI SOCIALE 
EUROPENE (REVIZUITE) ÎN PRIVINŢA 
PERSOANELOR PROTEJATE 

1. Sub rezerva prevederilor art. 12 paragraful 4 şi ale art. 13 
paragraful 4, persoanele vizate la art. 1 - 17 şi 20 - 31 nu includ străinii 
decât în măsura în care sunt cetăţeni ai altor părţi, care îşi au reşedinţa 
legală sau care lucrează în mod regulat pe teritoriul părţii respective, 
fiind înţeles că articolele menţionate vor fi interpretate în lumina 
dispoziţiilor art. 18 şi 19. Prezenta interpretare nu exclude acordarea 
unor drepturi similare şi altor persoane de către una dintre părţi. 

2. Fiecare parte va acorda refugiaţilor care corespund definiţiei 
Convenţiei de la Geneva din 28 iulie 1951 privind statutul refugiaţilor 
şi Protocolului din 31 ianuarie 1967, care locuiesc legal pe teritoriul 
său, un tratament cât mai favorabil posibil şi, în orice caz, nu mai puţin 
favorabil decât cel la care aceasta s-a angajat în virtutea Convenţiei din 
1951, precum şi a celorlalte acorduri internaţionale existente şi 
aplicabile refugiaţilor mai sus menţionaţi. 

PARTEA I PARAGRAFUL 18 ŞI PARTEA a Il-a 

ARTICOLUL 18 PARAGRAFUL 1 

Se înţelege că aceste prevederi nu privesc intrarea pe teritoriul 
părţilor şi nu aduc atingere prevederilor Convenţiei europene privind 
stabilirea resortisanţilor străini, semnată la Paris la 13 decembrie 1955. 

PARTEA a Il-a 

ARTICOLUL 1 PARAGRAFUL 2 

Această prevedere nu trebuie să fie interpretată ca interzicând sau 
ca autorizând clauzele sau practicile de securitate sindicală. 

ARTICOLUL 2 PARAGRAFUL 6 

Părţile vor putea dispune ca această prevedere să nu se aplice: 

a) lucrătorilor care au un contract sau un raport de muncă a cărui 
durată totală nu depăşeşte o lună şi/sau a cărui durată săptămânală de 
lucru nu depăşeşte 8 ore; 

b) atunci când contractul sau raportul de muncă are un caracter 
ocazional şi/sau specific, cu condiţia, în acest caz, ca motive 
obiective să justifice neaplicarea. 

ARTICOLUL 3 PARAGRAFUL 4 

în scopul aplicării acestei prevederi, atribuţiile, organizarea şi 
condiţiile de funcţionare ale acestor servicii trebuie să fie determinate 
prin legislaţie sau prin reglementări internaţionale, prin convenţii 
colective sau prin orice alt mijloc adecvat condiţiilor naţionale. 

ARTICOLUL 4 PARAGRAFUL 4 

Această prevedere va fi interpretată astfel încât să nu interzică o 
concediere imediată în caz de abatere gravă. 

ARTICOLUL 4 PARAGRAFUL 5 

Se înţelege că o parte îşi poate lua angajamentul cerut în acest 
paragraf, dacă reţinerile din salarii sunt interzise pentru marea 
majoritate a lucrătorilor fie prin lege, fie prin convenţii colective sau 
sentinţe de arbitraj, singurele excepţii fiind constituite de persoanele 
care nu sunt acoperite de aceste instrumente. 


78 



ARTICOLUL 6 PARAGRAFUL 4 

Se înţelege că fiecare parte poate, în ceea ce o priveşte, să 
reglementeze prin lege exercitarea dreptului la grevă, cu condiţia ca 
orice altă restricţie eventuală a acestui drept să poată fi justificată în 
conformitate cu prevederile art. G. 

ARTICOLUL 7 PARAGRAFUL 2 

Prezenta prevedere nu împiedică părţile să prevadă în lege posibi¬ 
litatea ca tinerii care nu au împlinit vârsta minimă prevăzută să 
realizeze munci strict necesare pregătirii profesionale proprii atunci 
când munca se realizează sub controlul personalului competent 
autorizat şi cu condiţia ca securitatea şi protecţia sănătăţii tinerilor în 
muncă să fie garantate. 

ARTICOLUL 7 PARAGRAFUL 8 

Se înţelege că o parte va îndeplini angajamentul cerut în acest 
paragraf, dacă se conformează spiritului acestui angajament, 
prevăzând prin legislaţia proprie ca marea majoritate a persoanelor în 
vârstă de până la 18 ani să nu fie angajată în munci de noapte. 

ARTICOLUL 8 PARAGRAFUL 2 

Această dispoziţie nu va fi interpretată ca şi cum ar consacra o 
interdicţie cu caracter absolut. Pot interveni excepţii, de exemplu, în 
cazurile următoare: 

a) dacă lucrătoarea a comis o greşeală ce justifică încetarea raportului 
de muncă; 

b) dacă întreprinderea respectivă îşi încetează activitatea; 

c) dacă termenul prevăzut de contractul de muncă a încetat. 

ARTICOLUL 12 PARAGRAFUL 4 

Expresia şi sub rezema condiţiilor stipulate în aceste acorduri, 
care figurează în introducerea acestui paragraf, este considerată ca 
având semnificaţia că, referitor la prestaţiile care există independent 
de sistemul contributiv, o parte poate cere realizarea unei perioade de 
şedere determinate înainte de acordarea acestor prestaţii cetăţenilor 
altor părţi. 

ARTICOLUL 13 PARAGRAFUL 4 

Guvernele care nu sunt părţi la Convenţia europeană de asistenţă 
socială şi medicală pot să ratifice Carta în ceea ce priveşte acest 
paragraf, sub rezerva acordării cetăţenilor altor părţi a unui tratament 
conform prevederilor Convenţiei menţionate. 

ARTICOLUL 16 

Se înţelege că protecţia acordată de această prevedere acoperă 
familiile monoparentale. 


ARTICOLUL 17 

Se înţelege că această prevedere acoperă toate persoanele în 
vârstă de până la 18 ani, cu excepţia situaţiei în care majoratul este 
atins mai devreme, în virtutea legislaţiei aplicabile, fără prejudicierea 
altor dispoziţii specifice prevăzute de Cartă, şi anume la art. 7. 
Aceasta nu presupune obligaţia de a asigura învăţământul obligatoriu 
până la vârsta menţionată mai sus. 

ARTICOLUL 19 PARAGRAFUL 6 

în scopul aplicării prezentei dispoziţii, prin familie a lucrătorului 
migrant se înţelege cel puţin soţul/soţia lucrătorului şi copiii săi 
necăsătoriţi, atâta timp cât ei sunt consideraţi minori de legislaţia 
pertinentă a statului primitor şi sunt întreţinuţi de către lucrător. 

ARTICOLUL 20 

1. Se înţelege că materiile ce aparţin domeniului securităţii 
sociale, precum şi prevederile referitoare la prestaţiile de şomaj, la 
prestaţiile pentru persoanele vârstnice şi la prestaţiile de urmaş pot fi 
excluse din câmpul de aplicare a acestui articol. 

2. Nu vor fi considerate discriminări, în sensul prezentului articol, 
prevederile referitoare la protecţia femeii, mai ales în ceea ce priveşte 
sarcina, naşterea şi perioada postnatală. 

3. Prezentul articol nu împiedică adoptarea de măsuri specifice 
vizând remedierea inegalităţilor de fapt. 

4. Pot fi excluse din câmpul de aplicare a prezentului articol sau a 
unora dintre dispoziţiile sale activităţile profesionale care, în funcţie 
de natura lor sau de condiţiile de exercitare, nu pot fi încredinţate 

decât persoanelor de un anumit sex. Această dispoziţie nu va fi 
interpretată ca obligând părţile să decidă, pe cale legislativă sau 
reglementară, lista cuprinzând activităţile profesionale care, în 
funcţie de natura lor, pot fi rezervate lucrătorilor de un anumit sex. 

ARTICOLELE 21 ŞI 22 

1. în scopul aplicării acestor articole, expresia reprezentanţi ai 
lucrărilor desemnează persoanele recunoscute ca atare de legislaţia 
şi practica naţionale. 

2. Expresia legislaţia şi practica naţionale vizează, după caz, în 
afară de legi şi alte acte normative, convenţiile colective, alte 
acorduri între patron şi reprezentanţii lucrătorilor, uzanţele şi 
hotărârile judecătoreşti pertinente. 

3. în scopul aplicării acestor articole, termenul întreprindere este 
interpretat ca vizând un ansamblu de elemente materiale şi 
nemateriale, având sau nu personalitate juridică, destinat producţiei 
de bunuri sau prestării de servicii, în scop economic, şi dispunând de 
putere de decizie în privinţa comportamentului său pe piaţă. 

4. Se înţelege că pot fi excluse de la aplicarea acestor articole 
comunităţile religioase şi instituţiile lor, chiar atunci când aceste 
instituţii sunt întreprinderi, în sensul paragrafului 3. Instituţiile care 
desfăşoară activităţi inspirate de anumite idealuri sau care se 
ghidează după anumite concepte morale, idealuri şi concepte 
protejate de legislaţia naţională pot fi excluse de la aplicarea acestor 
articole, în măsura în care acest lucru este necesar pentru protejarea 
orientării întreprinderii. 

5. Se înţelege că, atunci când intr-un stat drepturile enunţate în 
prezentele articole sunt exercitate în cadrul diverselor filiale ale 
întreprinderii, partea respectivă trebuie să fie considerată ca îndeplinind 
obligaţiile ce decurg din aceste prevederi. 6. Părţile vor putea exclude 
din câmpul de aplicare a prezentelor articole întreprinderile ale căror 
efective nu ating un prag stipulat de legislaţia şi practica naţionale. 

ARTICOLUL 22 

1. Această prevedere nu afectează atribuţiile şi obligaţiile statelor 
în materie de adoptare a reglementărilor referitoare la igiena şi 
securitatea la locul de muncă sau competenţele şi responsabilităţile 
organelor însărcinate cu supravegherea respectării aplicării acestora. 

2. Expresia servicii şi facilităţi sociale şi socio-culturale vizează 
serviciile şi facilităţile de natură socială şi/sau culturală pe care le 
oferă anumite întreprinderi lucrătorilor, cum ar fi: asistenţa socială, 
terenurile de sport, sălile pentru hrănirea sugarilor, bibliotecile, 
taberele de vacanţă etc. 

ARTICOLUL 23 PARAGRAFUL 1 

în scopul aplicării acestui paragraf, expresia cât mai mult timp 
posibil se referă la capacităţile fizice, psihologice şi intelectuale ale 
persoanei în vârstă. 


ARTICOLUL 24 

1. Se înţelege că în scopul aplicării acestui articol termenul 
concediere semnifică încetarea raportului de muncă la iniţiativa 
patronului. 

2. Se înţelege că acest articol acoperă toţi lucrătorii, dar că o parte 
poate sustrage, în întregime sau parţial, de sub protecţia sa următoarele 
categorii de salariaţi: 

a) lucrătorii angajaţi în baza unui contract de muncă încheiat pe o 
perioadă determinată sau care prevede o muncă determinată; 

b) lucrătorii care efectuează o perioadă de probă sau care nu 
realizează perioada de vechime cerută, cu condiţia ca durata acesteia 
să fie stabilită dinainte şi ca ea să fie rezonabilă; 

c) lucrătorii angajaţi cu titlu ocazional pe o perioadă scurtă. 

3. în scopul aplicării acestui articol, următoarele situaţii nu 
constituie motive întemeiate de concediere: 

a) afilierea sindicală sau participarea la activităţi sindicale în afara 
orelor de program sau, cu consimţământul patronului, în timpul 
orelor de program; 

b) faptul de a solicita, de a exercita sau de a avea mandat de 
reprezentant al lucrătorilor; 

c) faptul de a fi depus o plângere sau de a fi participat la proceduri 
angajate împotriva unui patron pe motivul unor pretinse încălcări ale 
legislaţiei sau de a fi prezentat un recurs în faţa autorităţilor administrative 
competente; 

d) rasa, culoarea, sexul, starea civilă, responsabilităţile familiale, 
sarcina, religia, opinia politică, originea naţională sau socială; 

e) concediul de maternitate sau concediul parental; 

f) absenţa temporară de la muncă pe motiv de boală sau accident. 

4. Se înţelege că indemnizaţia sau orice altă reparaţie adecvată în 
caz de concediere fără motiv întemeiat trebuie să fie determinată de 
legislaţia sau de reglementarea naţională, prin convenţii colective sau 
prin orice altă modalitate adecvată condiţiilor naţionale. 

ARTICOLUL 25 

1. Autoritatea competentă poate, în mod excepţional şi după 
consultarea organizaţiilor patronilor şi lucrătorilor, să excludă 
categorii determinate de lucrători de la protecţia prevăzută în această 
dispoziţie, pe motivul naturii speciale a raporturilor de muncă. 

2. Se înţelege că termenul insolvabilitate va fi definit de legislaţia 
şi practica naţionale. 

3. Creanţele lucrătorilor care fac obiectul acestei dispoziţii vor 
trebui să cuprindă cel puţin: 

a) creanţele lucrătorilor cu titlu de salarii aferente unei perioade 
determinate, care nu trebuie să fie mai mică de 3 luni într-un sistem 
de privilegii şi de 8 săptămâni într-un sistem de garanţii, care precede 
insolvabilitatea sau încetarea raportului de muncă; 

b) creanţele lucrătorilor plătite cu titlu de concediu, datorate ca 
urmare a muncii efectuate în cursul anului în care a survenit 
insolvabilitatea sau încetarea raportului de muncă; 

c) creanţele lucrătorilor cu titlu de sume datorate pentru alte 
absenţe remunerate, aferente unei perioade determinate, care nu 
trebuie să fie mai mică de 3 luni într-un sistem de privilegii şi de 8 
săptămâni într-un sistem de garanţii şi care precede insolvabilitatea 
sau încetarea raportului de muncă. 

4. Legislaţiile şi reglementările naţionale pot limita protecţia 
creanţelor lucrătorilor la o sumă determinată care va trebui să fie de 
un nivel social acceptabil. 

ARTICOLUL 26 

Se înţelege că acest articol nu obligă părţile să adopte un act 
normativ. Se înţelege că paragraful 2 nu acoperă hărţuirea sexuală. 

ARTICOLUL 27 

Se înţelege că acest articol se aplică lucrătorilor celor două sexe 
care au responsabilităţi familiale faţă de copiii aflaţi în întreţinerea 

lor, precum şi faţă de alţi membri ai familiei lor directe, care au 
nevoie, în mod evident, de îngrijirea sau de sprijinul lor, atunci când 
aceste responsabilităţi limitează posibilităţile lucrătorilor de a se 
pregăti, de a intra, de a participa sau de a progresa într-o activitate 
economică. 

Expresiile copii aflaţi în întreţinere şi alt membru al familiei 
directe, care are nevoie, în mod evident, de îngrijire şi de sprijin sunt 
înţelese în sensul definit de legislaţiile naţionale ale părţilor. 

ARTICOLELE 28 SI 29 

în sensul aplicării acestor articole, termeni reprezentanţi ai 
lucrătorilor desemnează persoanele recunoscute ca atare de legislaţia 
şi practica naţionale. 


PARTEA A III-A 

Se înţelege că prezenta Cartă conţine angajamente juridice cu 
caracter internaţional, a căror aplicare este supusă numai controlului 
prevăzut în partea a IV-a. 

ARTICOLUL A PARAGRAFUL 1 

Se înţelege că paragrafele numerotate pot cuprinde articole care 
nu conţin decât un singur paragraf. 

ARTICOLUL B PARAGRAFUL 2 

în sensul paragrafului 2 al art. B, prevederile Cartei (revizuite) 
corespund prevederilor Cartei care au acelaşi număr de articol sau de 
paragraf, cu excepţia: 

a) art. 3, paragraful 2, al Cartei (revizuite) care corespunde art. 3, 
paragrafele 1 şi 3, al Cartei; 

b) art. 3, paragraful 3, al Cartei (revizuite) care corespunde art. 3, 
paragrafele 2 şi 3, al Cartei; 

c) art. 10, paragraful 5, al Cartei (revizuite) care corespunde art. 10, 
paragraful 4, al Cartei; 

d) art. 17, paragraful 1, al Cartei (revizuite) care corespunde art. 17 
al Cartei. 

PARTEA a V-a 


ARTICOLUL E 

O diferenţă de tratament întemeiată pe un motiv obiectiv şi rezonabil 
nu este considerată ca discriminatorie. 

ARTICOLUL F 

Expresia în caz de război sau în cazul altui pericol public va fi 
interpretată astfel încât să acopere şi ameninţarea de război. 

ARTICOLUL I 

Se înţelege că lucrătorii excluşi în conformitate cu anexa la art. 21 
şi 22 nu vor fi luaţi în considerare la stabilirea numărului lucrătorilor 
respectivi. 


ARTICOLUL J 

Termenul amendament va fi înţeles astfel încât să acopere şi 
includerea de noi articole în Cartă. 

MECANISMUL DE CONTROL AL CARTEI 
(Partea a IV-a a Cartei sociale europene) 
ARTICOLUL 21 

Rapoarte referitoare la dispoziţiile acceptate Părţile contractante 
vor prezenta Secretarului general al Consiliului Europei, într-o formă 
ce va fi stabilită de Comitetul de Miniştri, un raport bienal referitor la 
aplicarea dispoziţiilor părţii a II - a Cartei, pe care le-au acceptat. 

ARTICOLUL 22 

Rapoarte referitoare la dispoziţiile care nu au fost acceptate 
Părţile contractante vor prezenta Secretarului general al Consiliului 
Europei, la intervale corespunzătoare şi la solicitarea Comitetului de 
Miniştri, rapoarte referitoare la dispoziţiile părţii a Il-a a Cartei, pe 
care nu le-au acceptat în momentul ratificării sau al aprobării sau 
printr-o notificare ulterioară. Comitetul de Miniştri va stabili, la 
intervale regulate, dispoziţiile cu privire la care vor fi solicitate 
aceste rapoarte şi care va fi forma lor. 

ARTICOLUL 23 

Transmiterea copiilor 

1. Fiecare parte contractantă va adresa copii de pe rapoartele 
prevăzute la art. 21 şi 22 acelora dintre organizaţiile sale naţionale 
care sunt afiliate la organizaţiile internaţionale ale patronilor şi 
lucrătorilor care vor fi invitate, conform art. 27 paragraful 2, să fie 
reprezentate la reuniunile subcomitetului Comitetului social 
guvernamental. 

2. Părţile contractante vor transmite Secretarului general orice 
observaţii cu privire la rapoartele menţionate, primite din partea 
acestor organizaţii naţionale, dacă acestea o solicită. 

ARTICOLUL 24 

Examinarea rapoartelor 

Rapoartele prezentate Secretarului general în aplicarea art. 21 şi 
22 vor fi examinate de un comitet de experţi, care va fi, de asemenea, 
în posesia tuturor observaţiilor transmise Secretarului general 
conform paragrafului 2 al art. 23. 

ARTICOLUL 25 

Comitetul de experţi 

1. Comitetul de experţi va fi alcătuit din cel mult 7 membri 
desemnaţi de Comitetul de Miniştri de pe o listă cuprinzând experţii 
independenţi de cea mai înaltă integritate şi de o competenţă 
recunoscută în domeniul problemelor sociale internaţionale, care vor 
fi propuşi de către părţile contractante. 

2. Membrii comitetului de experţi vor fi numiţi pe o perioadă de 6 
ani. Mandatul lor va putea fi reînnoit. Totuşi mandatele a 2 membri 
desemnaţi la prima numire vor expira la capătul unei perioade de 4 
ani. 

3. Membrii al căror mandat va expira la sfârşitul perioadei iniţiale 
de 4 ani vor fi desemnaţi prin tragere la sorţi de Comitetul de Miniştri 
imediat după prima numire. 

4. Un membru al Comitetului de experţi, numit în locul unui 
membru al cărui mandat nu a expirat, îşi va încheia activitatea la 
terminarea mandatului predecesorului său. 

ARTICOLUL 26 

Participarea Organizaţiei Internaţionale a Muncii 

Organizaţia Internaţională a Muncii va fi invitată să desemneze un 
reprezentant în vederea participării, cu titlu consultativ, la deliberările 
Comitetului de experţi. 

ARTICOLUL 27 

Subcomitetul Comitetului social guvernamental 

1. Rapoartele părţilor contractante, precum şi concluziile 
Comitetului de experţi vor fi supuse spre examinare unui subcomitet 
al Comitetului social guvernamental al Consiliului Europei. 

2. Acest subcomitet va fi compus din câte un reprezentant al 
fiecărei părţi contractante. Acesta va invita cel mult două organizaţii 
internaţionale ale patronilor şi cel mult două organizaţii internaţionale 
ale lucrătorilor să trimită observatori, cu titlu consultativ, la reuniunile 
sale. în plus, acesta va putea să consulte cel mult 2 reprezentanţi ai 
organizaţiilor internaţionale neguvernamentale care au statut 
consultativ pe lângă Consiliul Europei, în privinţa problemelor pentru 
care acestea sunt special calificate, cum ar fi, de exemplu, bunăstarea 
socială şi protecţia economică şi socială a familiei. 

3. Subcomitetul va prezenta Comitetului de Miniştri un raport 
conţinând concluziile sale, la care va anexa şi raportul Comitetului de 
experţi. 

ARTICOLUL 28 

Adunarea consultativă 

Secretarul general al Consiliului Europei va transmite Adunării 
consultative concluziile Comitetului de experţi, Adunarea consultativă 
va comunica Comitetului de Miniştri avizul său asupra acestor 
concluzii. 


ARTICOLUL 29 

Comitetul de Miniştri 

Cu o majoritate de două treimi din numărul membrilor având dreptul 
de a face parte din acesta, Comitetul de Miniştri va putea, pe baza 
raportului subcomitetului şi după consultarea Adunării consultative, să 
adreseze orice recomandări necesare fiecărei părţi contractante. 

Seria Tratatelor europene nr. 48 


CODUL EUROPEAN DE SECURITATE SOCIALĂ* 
Preambul 

Statele membre ale Consiliului Europei, semnatare ale 
prezentului Cod, 

Considerând că scopul Consiliului Europei este de a realiza o mai 
mare unitate între membrii săi, în special pentru favorizarea 
progresului social; 

Considerând că unul dintre obiectivele programului social al 
Consiliului Europei este de a încuraja toate statele membre pentru 
dezvoltarea sistemelor de securitate socială; 

Recunoscând interesul armonizării protecţiei sociale garantate în 
statele membre; 

Convinse de necesitatea stabilirii unui Cod European de Securitate 
Socială la un nivel mai înalt decât cel stabilit de standardele minime 
cuprinse în Convenţia Organizaţiei Internaţionale a Muncii nr 102 
referitoare la standardele minime de securitate socială; 

Au convenit asupra următoarelor prevederi, care au fost 
elaborate în colaborare cu Biroul Internaţional al Muncii: 

PARTEAI 

DISPOZIŢII GENERALE 

Articolul 1. 

în prezentul Cod: 

a) termenul “Comitet de Miniştri” înseamnă Comitetul de Miniştri 
al Consiliului Europei; 

* Deschis spre semnare la 16 aprilie 1964, a intrat în vigoare la 17 martie 1968. 

România a semnat Tratatul la 22 mai 2002 şi l-a ratificat prin Legea nr. 116 din 
24 aprilie 2009, publicată în „Monitorul Oficial al României”, Partea I, nr. 331 din 
19 mai 2009. 

b) termenul “Comitet” înseamnă Comitetul de Experţi în Securitate 
Socială al Consiliului Europei sau orice alte comitete pe care Comitetul 
de Miniştri le poate desemna să îndeplinească obligaţiile prevăzute în 
articolul 2, alineatul 3; articolul 74, alineatul 4 şi articolul 78, alineatul 3; 

c) termenul “Secretar General” înseamnă Secretarul General al 
Consiliului Europei; 

d) termenul “prevăzut” înseamnă stabilit de legislaţia naţională 
sau în baza acesteia; 

e) termenul “rezidenţă” înseamnă reşedinţa obişnuită pe teritoriul 
Părţii contractante şi termenul “rezident” înseamnă o persoană care 
îşi are reşedinţa obişnuită pe teritoriul Părţii contractante; 

f) termenul “soţie” înseamnă o soţie care este întreţinută financiar 
de soţ; 

g) termenul “văduvă” înseamnă o femeie care era întreţinută financiar 
de către soţul său în momentul decesului acestuia; 

h) termenul “copil” înseamnă un copil sub vârsta la care se termină 
şcolarizarea obligatorie sau un copil mai mic de 15 ani, după cum 
este prevăzut; 

i) termenul “stagiu” înseamnă o perioadă de cotizare sau o perioadă 
de muncă sau o perioadă de rezidenţă sau o combinaţie a acestor 
perioade, după cum este prevăzut; 

2. în articolele 10, 34 şi 49, termenul “prestaţii” însea mn ă fie prestaţii 
directe, sub formă de îngrijiri medicale, fie prestaţii indirecte, 
constând într-o rambursare a cheltuielilor suportate de persoana 
respectivă. 


Articolul 2 

Fiecare Parte Contractantă trebuie să aplice: 

a) Partea I 

b) cel puţin şase din părţile II - X, Partea a II- a considerându-se 
ca două Părţi, iar Partea a V-a ca trei Părţi; 

c) prevederile corespunzătoare din Părţile XI şi XII; 

D) Partea a XIII a. 

2.Condiţiile de la litera b) al alineatului precedent sunt considerate 
ca îndeplinite dacă: 

a) sunt aplicate cel puţin trei din Părţile II - X, din care cel puţin 
una dintre Părţile IV, V, VI, IX şi X; şi 

b) în plus, se demonstrează că legislaţia de securitate socială în 
vigoare este echivalentă cu una dintre combinaţiile prevăzute la 
această literă, ţinând cont de: 

i) faptul că anumite ramuri acoperite de litera a) a acestui alineat 
depăşesc standardele Codului în ceea ce priveşte domeniul de 
protecţie sau nivelul prestaţiilor, sau amândouă; 

ii) faptul că anumite ramuri acoperite de litera a) a acestui 
alineat depăşesc standardele Codului prin acordarea unor 
servicii suplimentare cuprinse în lista din Anexa 2; şi 

iii) ramuri care nu ating standardele din Cod. 

3. Un stat semnatar care doreşte să se prevaleze de prevederile 
alineatului 2 b al acestui articol va face o cerere în acest scop în raportul 
pe care-1 înaintează Secretarului General în conformitate cu articolul 78. 
Comitetul, pe baza echivalenţei costurilor, stabileşte regulile de 
coordonare şi defineşte condiţiile pentru luarea în considerarea 
prevederilor alineatului 2 b al acestui articol. Aceste prevederi vor fi 
luate în considerare, în fiecare caz în parte cu aprobarea Comitetului, 
decizia fiind luată cu o majoritate de două treimi. 

Articolul 3 

Fiecare Parte Contractantă trebuie să specifice în instrumentul de 
ratificare acele părţi din Părţile II - X pentru care acceptă obligaţiile 
decurgând din prezentul Cod şi să specifice dacă şi în ce măsură se 
prevalează de prevederile articolul 2 alineatul 2. 

Articolul 4 

1. Orice Parte Contractantă poate notifica ulterior Secretarului 
General că acceptă obligaţiile din Cod cuprinse într-una sau în mai multe 
din Părţile II - X care n-au fost specificate în instrumentul de ratificare. 

2. Angajamentele prevăzute la alineatul 1 al prezentului articol, 
vor fi considerate parte integrantă a ratificării şi vor avea efectele 
unei ratificări începând cu data notificării lor. 

Articolul 5 

în vederea aplicării uneia din Părţile II - X ale Codului, specificate 
la ratificarea sa, o Parte Contractantă este obligată să protejeze categoriile 

de persoane prevăzute care, în total reprezintă un procent determinat 
de salariaţi sau rezidenţi şi această Parte Contractantă, trebuie să se 
asigure că este atins procentajul respectiv, înainte de a se angaja în 
aplicarea părţii în cauză. 

Articolul 6 

în vederea aplicării Părţilor II, III, IV, V, VIII (în măsura în care se 
referă la îngrijirile medicale), IX şi X ale Codului, o Parte 
Contractantă poate lua în considerare protecţia realizată prin 
asigurare chiar dacă, în baza legislaţiei naţionale nu este obligatorie 
pentru persoanele protejate, când: 

a) asigurarea este finanţată de autorităţile publice sau, când 
asigurarea este doar suplimentară, controlată de autorităţile publice 
sau administrată în comun, de patronat şi lucrători, în conformitate cu 
norme prevăzute; 

b) asigurarea acoperă o mare parte a persoanelor al căror câştig nu 
depăşeşte pe cel al unui muncitor manual calificat de sex masculin 
determinat în conformitate cu articolul 65; şi 

c) asigurarea respectivă îndeplineşte, împreună cu alte forme de 
protecţie, dacă este cazul, prevederile Codului. 

PARTEA A II-A 
ÎNGRIJIRI MEDICALE 

Articolul 7 

Orice Parte Contractantă pentru care prezenta Parte a Codului este 
în vigoare, trebuie să garanteze acordarea de prestaţii persoanelor 
protejate, atunci când starea lor necesită îngrijiri medicale cu caracter 
preventiv sau curativ, în conformitate cu articolele următoare ale 
acestei Părţi. 


Articolul 8 

Riscul social acoperit include orice stare de boală, oricare ar fi 
cauza, sarcina şi naşterea precum şi urmările lor. 

Articolul 9 


Persoanele protejate sunt: 

a) fie categorii prevăzute de salariaţi, reprezentând cel puţin 50% 
din totalul salariaţilor, precum şi soţiile şi copiii lor; 

b) fie categorii prevăzute ale populaţiei active, reprezentând cel 
puţin 20% din totalul rezidenţilor precum şi soţiile şi copiii lor; 

c) fie categorii prevăzute de rezidenţi reprezentând cel puţin 50% 
din totalul rezidenţilor. 


Articolul 10 

1. Prestaţiile trebuie să includă cel puţin: 

(a) în cazul stărilor de boală: 

i îngrijiri acordate de medici generalişti, inclusiv vizite la 
domiciliu; 

ii îngrijiri acordate de specialişti în spitale, unor persoane 
spitalizate sau în ambulatoriu, precum şi îngrijiri acordate de 
specialişti în afara spitalelor; 

iii furnizarea de produse farmaceutice pe baza reţetelor eliberate 
de medici sau de alţi practicieni calificaţi; şi 

iv spitalizare, când este necesară; şi 

(b) în cazul sarcinii, naşterii şi urmărilor lor: 

i. îngrijiri prenatale, în timpul naşterii şi după naştere, acordate 
de un medic sau o moaşă calificată; 

ii. spitalizare, când este necesară. 

2. Beneficiarul sau susţinătorul familiei poate fi obligat să participe 
la cheltuielile pentru îngrijirile medicale pe care le primeşte beneficiarul 
în cazul stării de boală; regulile de participare nu trebuie să genereze 
o contribuţie prea grea. 

3. Prestaţia acordată în conformitate prevederilor acestui articol 
trebuie să aibă în vedere păstrarea, restabilirea sau ameliorarea sănătăţii 
persoanei protejate, precum şi capacitatea sa de a munci şi de a face 
faţă nevoilor personale. 

4. Departamentele guvernamentale sau instituţiile care acordă 
prestaţiile trebuie să încurajeze persoanele protejate prin toate mijloacele 
adecvate, pentru ca acestea să recurgă la serviciile generale de sănătate 
puse la dispoziţie de autorităţile publice sau de alte organisme recu¬ 
noscute de autorităţile publice. 

Articolul 11 

Prestaţiile menţionate la articolul 10 trebuie garantate în cadrul 
riscului social acoperit cel puţin persoanelor protejate care au 
îndeplinit, personal sau prin susţinătorul familiei, un stagiu necesar 
pentru a evita abuzurile. 

Articolul 12 

Prestaţiile menţionate la articolul 10 trebuie acordate pe toată 
durata riscului social acoperit, cu excepţia stărilor de boală, în cazul 
cărora durata prestaţiilor poate fi limitată la 26 săptămâni pentru 
fiecare caz; totuşi, prestaţiile medicale nu pot fi suspendate atât timp 
cât se plăteşte o indemnizaţie de boală şi se vor lua măsurile care să 
permită ca această limită să fie majorată în cazul bolilor pentru care 
legislaţia naţională prevede îngrijiri prelungite. 

PARTEA A III-A 
INDEMNIZAŢII DE BOALĂ 

Articolul 13 

Fiecare Parte Contractantă pentru care prezenta Parte a Codului 
este în vigoare trebuie să garanteze atribuirea indemnizaţiilor de 
boală persoanelor protejate, în conformitate cu articolele următoare 
ale prezentei Părţi. 

Articolul 14 

Riscul social acoperit include incapacitatea de muncă, rezultând 
în urma unei stări de boală şi implicând suspendarea câştigului, aşa 
cum este definit în legislaţia naţională. 

Articolul 15 


Persoanele protejate sunt: 

a) fie categorii prevăzute de salariaţi, reprezentând cel puţin 50% 
din totalul salariaţilor; 

b) fie categorii prevăzute ale populaţiei active, reprezentând cel 
puţin 20% din totalul rezidenţilor; 

c) fie toţi rezidenţii ale căror resurse în timpul riscului social nu 
depăşesc limitele prevăzute în conformitate cu articolul 67. 

Articolul 16 

1. In cazul protejării categoriilor de salariaţi sau a categoriilor populaţiei 
active, prestaţia se va face sub forma unei plăţi periodice calculate în 
conformitate cu prevederile articolului 65 sau ale articolului 66. 

2. In cazul protejării categoriilor de rezidenţi ale căror resurse nu 
depăşesc limitele prevăzute pe durata riscului social, prestaţia se va 
face sub forma unei plăţi periodice calculate în conformitate cu 
articolul 67. O prestaţie prevăzută trebuie garantată persoanelor 
menţionate la articolul 15 a sau b, indiferent de venituri. 

Articolul 17 

în cazul riscului social acoperit, prestaţia menţionată la articolul 
16 trebuie garantată cel puţin persoanelor care au îndeplinit un stagiu 
considerat necesar pentru a evita abuzurile. 

Articolul 18 

Prestaţia menţionată în articolul 16 trebuie acordată pe toată 
perioada riscului social, cu rezerva că durata prestaţiei poate fi 
limitată la 26 săptămâni pentru fiecare caz de boală, cu posibilitatea 
de a nu plăti prestaţia pentru primele 3 zile de suspendare a câştigului. 

PARTEA AIV-A 
PRESTAŢII PENTRU ŞOMAJ 

Articolul 19 

Fiecare Parte Contractantă pentru care prezenta Parte a Codului 
este în vigoare trebuie să garanteze acordarea prestaţiilor pentru 
şomaj persoanelor protejate, în conformitate cu articolele următoare 
ale prezentei Părţi. 

Articolul 20 


Riscul social acoperit include suspendarea câştigului, aşa cum 
este definit de legislaţia naţională, datorat imposibilităţii de a obţine 
un loc de muncă adecvat de către o persoană protejată care este aptă 
şi disponibilă pentru muncă. 


Articolul 21 

Persoanele protejate sunt: 

a) fie categorii prevăzute de salariaţi reprezentând cel puţin 50% 
din totalul salariaţilor; 

b) fie toţi rezidenţii ale căror resurse în perioada riscului social nu 
depăşesc limitele prevăzute în conformitate cu prevederile articolului 67. 

Articolul 22 

1. în cazul protejării unor categorii de salariaţi, prestaţia se va 
acorda sub forma unei plăţi periodice calculată în conformitate cu 
prevederile articolului 65 sau ale articolului 66. 

2. în cazul rezidenţilor ale căror resurse, în perioada riscului 
social, nu depăşesc limite prevăzute, prestaţia se va face sub forma unei 
plăţi periodice calculate în conformitate cu articolului 67; totuşi o 
prestaţie prevăzută trebuie garantată categoriilor de salariaţi stabiliţi 
în conformitate cu articolul 21 a), indiferent de venituri. 

Articolul 23 

Prestaţia menţionată la articolul 22 se garantează, în cadrul 
riscului social acoperit, cel puţin persoanelor protejate care au 
îndeplinit un stagiu considerat necesar pentru evitarea abuzurilor. 

Articolul 24 

1. Prestaţia menţionată la articolul 22 trebuie acordată pe toată 
durata riscului social, cu următoarele excepţii, în care durata prestaţiei 
poate fi limitată: 

a) în cazul protejării categoriilor de salariaţi, la 13 săptămâni în 
cursul unei perioade de 12 luni sau 13 săptămâni în fiecare caz de 
suspendare a câştigurilor; 

b) în cazul protejării rezidenţilor ale căror resurse nu depăşesc pe 
perioada riscului social limitele prevăzute, la 26 de săptămâni în 

cursul unei perioade de 12 luni; totuşi, durata prestaţiei prevăzute 
garantată indiferent de venit, poate fi limitată în conformitate cu 
litera a) a acestui alineat. 

2. în cazul în care durata prestaţiei variază, în conformitate cu 
legislaţia naţională, în funcţie de perioada de cotizare sau a 
prestaţiilor primite anterior în cursul unei perioade prevăzute, 
prevederile alineatului 1 al prezentului articol sunt considerate 
îndeplinite atunci când durata medie a prestaţiei este de cel puţin 13 
săptămâni în cursul unei perioade de 12 luni. 

3. Este posibil să nu se atribuie prestaţia în timpul unui interval de 
aşteptare de 7 zile pentru fiecare caz de suspendare a câştigului, 
socotind zilele de şomaj de dinainte şi după o muncă temporară 
nedepăşind o durată prevăzută, ca făcând parte din acelaşi caz de 
suspendare a câştigului. 

4. în cazul lucrătorilor sezonieri durata de acordare a prestaţiei şi 
a intervalului de aşteptare pot fi adaptate în funcţie de condiţiile de 
angajare. 


PARTEA A V-A 
PRESTAŢII DE BĂTRÂNEŢE 

Articolul 25 

Fiecare Parte Contractantă pentru care prezenta Parte a Codului 
este în vigoare, trebuie să garanteze persoanelor protejate acordarea 
prestaţiilor de bătrâneţe, în conformitate cu articolele următoare ale 
prezentei Părţi. 


Articolul 26 

1. Riscul social acoperit este supravieţuirea peste o vârstă prevăzută. 

2. Vârsta prevăzută nu trebuie să depăşească 65 ani sau o vârstă 
mai mare dacă numărul rezidenţilor de această vârstă nu este mai 
mare de 10% din numărul rezidenţilor sub acea vârstă dar care 
depăşesc vârsta de 15 ani. 

3. Legislaţia naţională poate prevede suspendarea prestaţiilor în 
cazul în care persoana îndreptăţită exercită anumite activităţi 
remunerate prevăzute sau reducerea prestaţiilor contributive în cazul 

în care câştigul beneficiarului depăşeşte o sumă prevăzută şi 
reducerea prestaţiilor necontributive în cazul în care câştigul 
beneficiarului sau celelalte resurse sau ambele împreună depăşesc o 
sumă prevăzută. 


Articolul 27 

Persoanele protejate sunt: 

a) fie categorii prevăzute de salariaţi, reprezentând cel puţin 50% 
din totalul salariaţilor; 

b) fie categorii prevăzute ale populaţiei active, reprezentând cel 
puţin 20% din totalul rezidenţilor; 

c) fie toţi rezidenţii ale căror resurse pe durata riscului social, nu 
depăşesc limitele prevăzute în conformitate cu prevederile 
articolului 67. 


Articolul 28 

Prestaţia va fi acordată sub forma unei plăţi periodice calculată 
după cum urmează: 

a) în cazul protejării unor categorii de salariaţi sau al unor 
categorii ale populaţiei active, în conformitate cu prevederile 
articolului 65, sau ale articolului 66; 

b) în cazul protejării rezidenţilor cu resurse nedepăşind o anumită 
limită prevăzută, în conformitate cu prevederile articolului 67. 

Articolul 29 

1. Prestaţia menţionată la articolul 28 trebuie să fie garantată în 
cadrul riscului social acoperit cel puţin: 

a) persoanei protejate care a îndeplinit înainte de producerea 
riscului social, în conformitate cu regulile prevăzute, un 
stagiu, constând fie în 30 ani de cotizare sau muncă, fie în 20 
ani de rezidenţă; sau 

b) în cazul în care, în principiu, toate persoanele active sunt 
protejate, acelei persoane protejate care a îndeplinit un stagiu 
prevăzut de cotizare şi în numele căreia au fost plătite, în 
cursul vieţii sale active, numărul mediu anual de contribuţii 
prevăzut. 

2. în cazul în care acordarea prestaţiei menţionate în alineatul 1 al 
prezentului articol este subordonată îndeplinirii unei perioade 
minime de cotizare sau de muncă se garantează o prestaţie diminuată, 
cel puţin: 

a) persoanei protejate care a îndeplinit înainte de producerea 
riscului social, în conformitate cu regulile prevăzute, un 
stagiu de 15 ani de cotizare sau de muncă; 

b) în cazul în care, în principiu, toate persoanele active sunt 
protejate, persoanei protejate care a efectuat un stagiu 
prevăzut de cotizare şi în numele căreia, a fost vărsat, în 
cursul vieţii sale active, jumătate din numărul mediu anual de 
cotizaţii prevăzut conform articolul 29, alineatul lb). 

3. Prevederile alineatului 1 al prezentului articol sunt considerate 
a fi satisfăcute atunci când prestaţia calculată în conformitate cu 
partea a Xl-a, dar cu 10 unităţi mai puţin decât procentajul indicat în 
tabelul anexat la acea parte pentru beneficiarul tip, este garantată cel 
puţin persoanei protejate care a îndeplinit, în conformitate cu reguli 
prevăzute, fie 10 ani de cotizare sau de muncă, fie 5 ani de rezidenţă. 

4. O reducere proporţională a procentajului indicat în Tabelul XI, 
anexă la partea a XI poate fi efectuată atunci când stagiul pentru 
prestaţia corespunzătoare procentajului redus este mai mare de 10 ani 
de cotizare sau muncă, dar mai mic de 30 ani de cotizare sau muncă. 
Când stagiul respectiv depăşeşte 15 ani se va acorda o prestaţie 
redusă în conformitate cu articolul 29, alineatul 2 al acestui articol. 

5. Când prestaţia la care se referă alineatul 1, 3 sau 4 ale 
prezentului articol este condiţionată de îndeplinirea unei perioade 
minime de cotizare sau de muncă trebuie plătită o prestaţie 
diminuată, în condiţii prevăzute, şi unei persoane protejate care, 
datorită vârstei avute la data intrării în vigoare a acestei părţi a 
Codului, nu a putut îndeplini condiţiile alineatului 2 al acestui articol, 
în cazul în care prestaţia conform alineatului 1, 3 sau 4 ale acestui 
articol nu se acordă acestei persoane la o vârstă mai înaintată decât 
cea normală. 


Articolul 30 

Prestaţiile prevăzute în cadrul articolelor 28 şi 29, trebuie 
acordate pe toată durata producerii riscului social. 

PARTEA A VI-A 

PRESTAŢII ÎN CAZ DE ACCIDENTE DE MUNCĂ 
ŞI BOLI PROFESIONALE 

ARTICOLUL 31 

Fiecare Parte Contractantă pentru care prezenta Parte a Codului 
este în vigoare, trebuie să garanteze acordarea de prestaţii în caz de 
accidente de muncă sau boli profesionale, persoanelor protejate, în 
conformitate cu articolele următoare ale prezentei părţi. 

Articolul 32 

Cu condiţia ca starea respectivă să fie datorată unor accidente de 
muncă sau unor boli profesionale prevăzute ca urmare a angajării, 
riscurile sociale acoperite includ următoarele: 

a) stare de boală; 

b) incapacitate de muncă în urma unei stări de boală şi care 
implică suspendarea câştigului aşa cum este definită de 
legislaţia naţională; 

c) pierderea totală a capacităţii de câştig sau pierderea parţială a 
acesteia, peste o limită prevăzută, cu probabilitatea perma¬ 
nentizării acestei pierderi sau diminuării corespunzătoare a 
acestei capacităţi; şi 

d) pierderea mijloacelor de existenţă de către văduvă sau copii, în 
urma decesului susţinătorului familiei; pentru văduve, dreptul 
la prestaţie poate fi condiţionat de prezumţia din legislaţia 
naţională, de incapacitate de a face faţă propriilor nevoi. 

Articolul 33 

Persoanele protejate sunt categorii prevăzute de salariaţi, repre¬ 
zentând în total cel puţin 50% din totalul salariaţilor, şi, în cazul 
decesului susţinătorului familiei, inclusiv soţiile şi copiii acestora. 

Articolul 34 

l.în cazul stării de boală, prestaţiile includ îngrijirile medicale 
prevăzute în alineatele 2 şi 3 ale prezentului articol. 

2. îngrijirile medicale includ: 

a) îngrijirile acordate de medicii generalişti şi specialişti, unor 
persoane spitalizate sau nu, inclusiv vizite la domiciliu; 

b) îngrijiri dentare; 

c) îngrijirile acordate de infirmiere, fie la domiciliu, fie în 
spitale, fie în alte instituţii medicale; 

d) întreţinerea în spitale, case de convalescenţă, sanatorii sau 
alte instituţii medicale; 

e) furnituri dentare, farmaceutice, alte furnituri medicale sau 
chirurgicale, inclusiv protezele şi întreţinerea lor, precum şi 
ochelari; 

f) îngrijiri acordate de un membru al unei profesiuni conexe 
celei medicale, recunoscută legal, sub supravegherea unui 
medic sau a unui dentist. 

3. îngrijirile medicale acordate în conformitate cu alineatele 
precedente trebuie acordate pentru menţinerea, refacerea sau 
ameliorarea sănătăţii persoanei protejate, precum şi a capacităţii sale 
de a munci şi de a face faţă nevoilor personale. 

Articolul 35 

1. Departamentele guvernamentale sau instituţiile care 
administrează îngrijirile medicale trebuie să coopereze, atunci când 
este cazul, cu serviciile generale de reeducare profesională, pentru 
readaptarea persoanelor cu o capacitate diminuată la o muncă 
corespunzătoare. 

2. Legislaţia naţională poate autoriza departamentele sau 
instituţiile de mai sus să ia măsuri de reeducare profesională a 
persoanelor cu capacitate de muncă diminuată. 

Articolul 36 

1. în ceea ce priveşte incapacitatea de muncă sau pierderea totală 
a capacităţii de câştig când este probabilă permanentizarea ei sau 
diminuarea corespunzătoare a integrităţii fizice sau decesul 
susţinătorului familiei, prestaţia va fi o plată periodică calculată în 
conformitate cu prevederile articolului 65 sau ale articolului 66. 

2. în cazul pierderii parţiale a capacităţii de câştig, când este 
probabilă permanentizarea ei, sau în cazul diminuării 
corespunzătoare a integrităţii fizice, prestaţia, când este cuvenită, va 

consta într-o plată periodică fixată ca proporţie convenabilă din cea 
prevăzută pentru pierderea totală a capacităţii de câştig sau 
diminuarea corespunzătoare a integrităţii fizice. 

3. Plăţile periodice vor putea fi convertite într-un sumă forfetară: 

a) fie când gradul de incapacitate este minim; 

b) fie când se poate furniza autorităţilor competente o garanţie a 
unei folosiri judicioase a acesteia. 

Articolul 37 

Prestaţiile menţionate la articolul 34 şi 36 trebuie garantate, în 
cadrul riscului social acoperit, cel puţin persoanelor protejate care au 
fost angajate ca salariaţi pe teritoriul statului Părţii Contractante, în 
momentul accidentului sau în momentul în care a fost contactată 
boala, iar dacă este vorba de plăţi periodice rezultând din decesul 
susţinătorului familiei, văduvei şi copiilor acestuia din urmă. 

Articolul 38 

Prestaţiile menţionate la articolele 34 şi 36 trebuie să fie acordate 
pe toată durata riscului social; totuşi, în cazul incapacităţii de muncă, 
este posibilă neacordarea prestaţiei pentru primele 3 zile, în fiecare 
caz de suspendare a câştigului. 

PARTEA A VII-A 
PRESTAŢII FA MI LIALE 

Articolul 39 

Fiecare Parte Contractantă, pentru care prezenta Parte a Codului 
este în vigoare, trebuie să garanteze acordarea prestaţiilor familiale 
persoanelor protejate, în conformitate cu articolele următoare ale 
prezentei Părţi. 


Articolul 40 

Riscul social acoperit este responsabilitatea pentru întreţinerea 
copiilor. 

Articolul 41 

Persoanele protejate sunt, în ceea ce priveşte plăţile periodice 
prevăzute la Articolul 42: 

a) fie categorii prevăzute de salariaţi, reprezentând în total cel 
puţin 50% din totalul salariaţilor; 

b) fie categorii prevăzute ale populaţiei active, reprezentând în 
total cel puţin 20% din totalul rezidenţilor. 

Articolul 42 

Prestaţiile trebuie să includă: 

a) fie o plată periodică acordată oricărei persoane protejate care 
a efectuat stagiul prevăzut; 

b) fie hrană, îmbrăcăminte, locuinţă, sejur de vacanţă şi 
asistenţă menajeră furnizată copiilor sau pentru copii; 

c) fie o combinaţie a prestaţiilor menţionate la literele a şi b ale 
acestui articol. 


Articolul 43 

Prestaţiile menţionate la articolul 42 trebuie să fie garantate cel 
puţin unei persoane protejate care a efectuat, în cadrul unei perioade 
prevăzute, un stagiu care poate consta fie într-o lună de cotizare sau 
de muncă, fie şase luni de rezidenţă, după cum este prevăzut. 

Articolul 44 

Valoarea totală a prestaţiilor acordate în conformitate cu articolul 
42 persoanelor protejate, va trebui să reprezinte 1,5% din salariul 
unui muncitor adult necalificat de sex masculin, stabilit în 
conformitate cu regulile prevăzute la articolul 66, înmulţit cu 
numărul total de copii ai tuturor rezidenţilor. 

Articolul 45 

în cazul în care prestaţiile constau într-o plată periodică, ele 
trebuie acordate pe toată durata producerii riscului social. 

PARTEA A VIII-A 
PRESTAŢII DE MATERNITATE 

Articolul 46 

Fiecare Parte Contractantă pentru care prezenta Parte a Codului 
este în vigoare trebuie să garanteze acordarea prestaţiilor de 
maternitate persoanelor protejate, în conformitate cu articolele 
următoare ale prezentei Părţi. 

Articolul 47 

Riscul social acoperit include sarcina, naşterea şi urmările lor şi 
suspendarea câştigului care rezultă din acestea, aşa cum este definit 
de legislaţia naţională. 


Articolul 48 

Persoanele protejate sunt: 

a) fie toate femeile aparţinând unor categorii prevăzute de 
salariaţi, reprezentând în total cel puţin 50% din totalul salariaţilor, 
iar în ceea ce priveşte prestaţiile medicale în caz de maternitate şi 
soţiile salariaţilor incluşi în această categorie; 

b) fie toate femeile aparţinând unor categorii prevăzute de 
populaţie activă, reprezentând în total cel puţin 20% din totalul 
rezidenţilor, iar în ceea ce priveşte prestaţiile medicale în caz de 
maternitate şi soţiile persoanelor incluse în această categorie. 

Articolul 49 

1. în ceea ce priveşte sarcina, naşterea şi urmările lor, prestaţiile 
medicale de maternitate trebuie să includă îngrijirile medicale 
menţionate la alineatele 2 şi 3 ale prezentului articol. 

2. îngrijirile medicale trebuie să includă cel puţin: 

a) îngrijiri prenatale, îngrijiri în timpul naşterii şi îngrijiri post- 
natale, acordate fie de un medic fie de o moaşă calificată; şi 

b) spitalizare, când este necesar. 

3. îngrijirile medicale menţionate la alineatul 2 al prezentului articol 
vizează păstrarea, restabilirea sau ameliorarea sănătăţii femeii 
protejate, precum şi a capacităţii sale de a munci şi de a face faţă nevoilor 
sale personale. 

4. Departamentele guvernamentale sau instituţiile care acordă 
prestaţiile medicale în caz de maternitate trebuie să încurajeze femeile 
protejate prin toate mijloacele adecvate, pentru ca acestea să recurgă 
la serviciile generale de sănătate puse la dispoziţia lor de autorităţile 
publice sau de alte organisme recunoscute de autorităţile publice. 

Articolul 50 

în ceea ce priveşte suspendarea câştigului ca urmare a sarcinii, 
naşterii şi a urmărilor lor, prestaţia va fi acordată sub forma unei plăţi 
periodice calculată în conformitate cu prevederile articolului 65 sau 
ale articolului 66. Cuantumul plăţii periodice poate varia pe durata 
producerii riscului social cu condiţia ca suma medie să fie conformă 
prevederilor sus menţionate. 

Articolul 51 

în cazul riscului social acoperit, prestaţiile menţionate la 
articolele 49 şi 50 trebuie să fie garantate pe perioada riscului social 
acoperit cel puţin femeilor aparţinând categoriilor protejate care au 
îndeplinit un stagiu considerat necesar pentru a se evita abuzurile; 
prestaţiile menţionate la articolul 49, trebuie, de asemenea, să fie 
garantate soţiilor persoanelor aparţinând acestor categorii protejate, 
în cazul în care aceştia au îndeplinit stagiul prevăzut. 

Articolul 52 

Prestaţiile menţionate la articolele 49 şi 50 trebuie să fie acordate 
pe toată perioada producerii riscului social acoperit; totuşi, plăţile 
periodice pot fi limitate la 12 săptămâni cu condiţia ca legislaţia 
naţională să nu impună sau să nu autorizeze o perioadă prelungită de 
absenţă de la locul de muncă, caz în care plăţile nu pot fi limitate la o 
perioadă mai scurtă decât acea perioadă prelungită. 

PARTEA AIX-A 
PRESTAŢII DE INVALIDITATE 

Articolul 53 

Fiecare Parte Contractantă pentru care prezenta Parte a Codului 
este în vigoare trebuie să garanteze atribuirea prestaţiilor de 
invaliditate persoanelor protejate, în conformitate cu articolele 
următoare ale prezentei Părţi. 

Articolul 54 


Riscul social acoperit include capacitatea de a desfăşura o 
activitate profesională de un grad prevăzut, atunci când este 
probabilă fie permanentizarea, fie menţinerea ei după încetarea 
indemnizaţiei de boală. 


Articolul 55 

Persoanele protejate sunt: 

a) fie categorii prevăzute de salariaţi, reprezentând în total cel 
puţin 50% din totalul salariaţilor; 

b) fie categorii prevăzute ale populaţiei active, reprezentând în 
total 20% din totalul rezidenţilor; 

c) fie toţi rezidenţii ale căror resurse pe durata producerii 
riscului social, nu depăşesc limitele prevăzute în conformitate 
cu prevederile articolului 67. 

Articolul 56 

Prestaţia se va face sub forma unei plăţi periodice calculate după 
cum urmează: 

a) în cazul protejării unor categorii de salariaţi sau a unor 
categorii ale populaţiei active, în conformitate cu prevederile 
articolului 65 sau ale articolului 66; 

b) în cazul protejării rezidenţilor ale căror resurse pe durata 
producerii riscului social nu depăşesc limitele prevăzute, în 
conformitate cu prevederile articolului 67. 

Articolul 57 

1. în cazul riscului social acoperit, prestaţia menţionată la 
articolul 56 trebuie să fie asigurată, cel puţin: 

a) persoanei protejate care a îndeplinit, înainte de producerea 
riscului social, potrivit regulilor prevăzute, un stagiu fie de 15 
ani de cotizare sau de muncă, fie de 10 ani de rezidenţă; 

b) în cazul în care în principiu toate persoanele active sunt 
protejate, persoanei care a îndeplinit un stagiu de cotizare de 
3 ani şi în numele căreia s-au plătit, în cursul perioadei sale 
active, cotizaţii al căror număr mediu anual se ridică la cifra 
prevăzută. 

2. Atunci când acordarea prestaţiei menţionate la alineatul 1 al 
prezentului articol este condiţionată de îndeplinirea unei perioade minime 
de cotizare sau de muncă, trebuie garantată o prestaţie redusă, cel puţin: 

a) persoanei protejate care a îndeplinit înainte de producerea 
riscului social, conform regulilor prevăzute, un stagiu de 5 
ani de cotizare sau de muncă; 

b) în cazul în care, în principiu, toate persoanele active sunt 
protejate, persoanei care a îndeplinit un stagiu de 3 ani de 
cotizare şi în numele căreia s-au depus, în cursul perioadei sale 
active, jumătate din numărul mediu anual de cotizaţii prevăzute 
la care se referă litera b a alineatului 1 al prezentului articol. 

3. Prevederile alineatului 1 al prezentului articol sunt considerate 
satisfăcute atunci când prestaţia calculată conform părţii XI, dar cu 
un procentaj mai mic cu 10 unităţi decât cel indicat în tabelele 
anexate la această parte, pentru beneficiarul tip este garantată, cel 
puţin persoanei care a îndeplinit, în conformitate cu regulile prevăzute, 
5 ani de cotizare, de muncă sau de rezidenţă. 

4. O reducere proporţională a procentajului indicat în tabelul 
anexat părţii XI poate fi realizată atunci când stagiul care corespunde 
procentajului redus depăşeşte 5 ani de cotizare sau de muncă, dar nu 
este mai mic de 15 ani de cotizare sau de muncă. O prestaţie redusă 
va fi acordată în conformitate cu alineatul 2 al prezentului articol. 

Articolul 58 

Prestaţiile menţionate la articolele 56 şi 57 trebuie să fie acordate 
pe toată durata producerii riscului social sau până la înlocuirea lor cu 
prestaţia de bătrâneţe. 


PARTEA A X-A 

PRESTAŢII PENTRU URMAŞI 

Articolul 59 

Fiecare Parte Contractantă pentru care prezenta Parte a Codului 
este în vigoare trebuie să garanteze persoanelor protejate acordarea 
de prestaţii urmaşilor acestora, în conformitate cu articolele 
următoare ale prezentei Părţi. 

Articolul 60 


1. Riscul social acoperit trebuie să includă pierderea mijloacelor 
de existenţă, suferită de către văduvă sau de copii în urma decesului 
susţinătorului familiei; în cazul văduvei, dreptul la prestaţie poate fi 
subordonat prezumţiei din legislaţia naţională, conform căreia ea nu este 
capabilă să facă faţă nevoilor sale proprii. 

2. Legislaţia naţională poate suspenda prestaţia dacă persoana 
îndreptăţită exercită anumite activităţi remunerate prevăzute sau 
poate reduce prestaţiile contributive atunci când câştigul beneficiarului 
depăşeşte o sumă prevăzută, şi prestaţiile non-contributive, atunci când 
câştigul beneficiarului sau celelalte resurse ale sale sau ambele împreună 
depăşesc o sumă prevăzută. 


Articolul 61 

Persoanele protejate sunt: 

a) fie soţiile şi copiii susţinătorilor de familie, aparţinând cate¬ 
goriilor prevăzute de salariaţi, reprezentând în total cel puţin 
50% din totalul salariaţilor; 

b) fie soţiile şi copiii susţinătorilor de familie, aparţinând cate¬ 
goriilor prevăzute ale populaţiei active, reprezentând în total 
cel puţin 20% din totalul rezidenţilor; 

c) fie, în cazul rezidenţilor, văduvele şi copiii care şi-au pierdut 
susţinătorul de familie şi ale căror resurse pe durata producerii 
riscului social, nu depăşesc limitele prevăzute în conformitate 
cu prevederile articolului 67. 

Articolul 62 

Prestaţia se va acorda sub forma unei plăţi periodice calculată 
după cum urmează: 

a) conform prevederilor fie ale articolului 65, fie ale articolului 
66, în cazul protejării soţiilor şi copiilor susţinătorilor de familie din 
categoriile de salariaţi sau din categoriile populaţiei active; 

b) conform prevederilor articolului 67, în cazul protejării 
văduvelor şi copiilor rezidenţi şi ale căror resurse pe durata riscului 
social, nu depăşesc anumite limite prevăzute. 

Articolul 63 


1. în cazul riscului social acoperit, prestaţia de urmaş menţionată 
în articolul 62 trebuie garantată cel puţin: 

a) persoanei protejate al cărei susţinător de familie a îndeplinit, 
conform regulilor prevăzute, un stagiu constând fie în 15 ani de 
cotizare sau de muncă, fie în 10 ani de rezidenţă; 

b) în cazul protejării, în principiu, a soţiilor şi copiilor tuturor 
persoanelor active din punct de vedere economic, persoanei 
protejate al cărei susţinător de familie a îndeplinit un stagiu de 
cotizare de 3 ani şi în numele căruia au fost depuse, în cursul 
perioadei sale active, un număr mediu anual de cotizaţii care se 
ridică la cifra prevăzută. 

2. în cazul în care acordarea prestaţiei menţionate la alineatul 1 al 
acestui articol este condiţionată de îndeplinirea unei perioade minime 
de cotizare sau de muncă, o prestaţie redusă trebuie garantată cel 
puţin: 

a) persoanei protejate al cărei susţinător de familie a îndeplinit, 
conform regulilor prevăzute, un stagiu de 5 ani de cotizare sau 
de muncă; 

b) în cazul protejării, în principiu, a soţiilor şi copiilor tuturor 
persoanelor active, persoanei protejate al cărei susţinător de 
familie a îndeplinit un stagiu de 3 ani de cotizare şi cu condiţia 
ca în numele susţinătorului de familie să se fi plătit, în cursul 
perioadei sale active, jumătate din numărul mediu anual de 
cotizaţii prevăzute, la care se referă litera b a alineatului 1 al 
prezentului articol. 

3. Prevederile alineatului 1 al prezentului articol sunt considerate 
îndeplinite atunci când prestaţia calculată conform părţii XI, dar cu 
un procentaj de 10 unităţi mai mic decât cel indicat în tabelul anexat 
la această parte pentru beneficiarul tip, este garantată cel puţin 
persoanei protejate al cărei susţinător de familie a îndeplinit, conform 
regulilor prevăzute, 5 ani de cotizare, de muncă sau de rezidenţă. 

4. O reducere proporţională a procentajului indicat în tabelul 
anexat părţii XI, poate fi realizată atunci când stagiul pentru prestaţie 
care corespunde procentajului redus depăşeşte 5 ani de cotizare sau 
de muncă, dar este mai mic de 15 ani de cotizare sau de muncă. O 
prestaţie redusă va fi acordată conform alineatului 2 al prezentului 
articol. 

5. Pentru ca văduva fără copii, căreia i se aplică prezumţia de 
incapacitate de a face faţă propriilor necesităţi, să poată avea dreptul 
la prestaţie de urmaş, poate fi prevăzută o durată minimă a căsătoriei. 

Articolul 64 

Prestaţiile menţionate la articolele 62 şi 63 trebuie acordate pe 
toată durata producerii riscului social. 

PARTEA A XI A 

CALCULUL PLĂŢILOR PERIODICE 
Articolul 65 

1. în cazul plăţilor periodice cărora li se aplică prezentul articol, 
cuantumul prestaţiei, majorate cu suma alocaţiilor familiale vărsate 
pe durata riscului social, trebuie să fie cel puţin egală, în cazul 
beneficiarului tip vizat în tabelul anexă la prezenta parte, cu procentajul 
indicat în acest tabel, în raport cu totalul din câştigul anterior al 
beneficiarului sau susţinătorului de familie şi cu suma alocaţiilor 
familiale acordate unei persoane protejate având aceleaşi îndatoriri 
de familie ca şi beneficiarul tip. 

2. Câştigul anterior al beneficiarului sau al susţinătorului de 
familie va fi calculat conform unor reguli prevăzute şi în cazul 
repartizării persoanelor protejate sau a susţinătorilor de familie pe 
clase de câştig, câştigul anterior va putea fi calculat după câştigul de 
bază din clasa la care au aparţinut. 

3. Se poate prevedea un cuantum maxim al prestaţiei sau al câşti¬ 
gului care este luat în considerare la calcularea prestaţiei cu condiţia 
ca acest cuantum maxim să fie fixat astfel încât să fie îndeplinite 
prevederile alineatului 1 al prezentului articol, atunci când câştigul 
anterior al beneficiarului sau al susţinătorului de familie este mai mic 
sau egal cu salariul unui muncitor de sex masculin calificat. 

4. Câştigul anterior al beneficiarului sau susţinătorului de familie, 
salariul unui muncitor calificat de sex masculin, prestaţia şi alocaţiile 
familiale vor fi calculate pentru aceeaşi perioadă de timp. 

5. Pentru ceilalţi beneficiari, prestaţia va fi stabilită în aşa fel încât 
să fie într-un raport rezonabil cu cea a beneficiarului tip. 

6. în vederea aplicării acestui articol, un muncitor calificat de sex 
masculin va fi: 

a) fie un ajustor sau un turnător din industria mecanică, alta decât 
cea a maşinilor electrice; 

b) fie un muncitor calificat tip definit în conformitate cu alineatul 
7 al acestui articol; 

c) fie o persoană al cărei câştig este egal cu 125% din câştigul 
mediu al tuturor persoanelor protejate. 

7. Muncitorul calificat tip menţionat la litera b) al alineatului 
precedent al acestui articol, va fi o persoană aleasă din grupul cu cel 
mai mare număr de persoane de sex masculin protejate, pentru 
cazurile avute în vedere, sau de susţinători de familie, din ramura 
care cuprinde cel mai mare număr de persoane protejate sau de 
susţinători de familie; în acest scop, va fi folosită clasificarea 
internaţională tip, pe tip de industrie, a tuturor ramurilor de activitate 
economică, adoptată de Consiliul Economic şi Social al Organizaţiei 
Naţiunilor Unite în cea de a şaptea sesiune a sa, din 27 august 1948 şi 
care este reprodusă în Anexa 1 la prezentul Cod, ţinând seama de 
orice modificare care i s-ar aduce. 

8. Atunci când prestaţiile diferă de la o regiune la alta, un 
muncitor calificat de sex masculin va putea fi ales în fiecare din 
regiuni, în conformitate cu prevederile alineatelor 6 şi 7 ale 
prezentului articol. 

9. Salariul muncitorului calificat de sex masculin ales în 
conformitate cu alineatele 6 a. şi b ale acestui articol va fi stabilit pe 
baza salariului cuvenit pentru un număr normal de ore de muncă fixat 
fie prin convenţii colective, fie, dacă este cazul, prin legislaţia 
naţională sau în baza ei fie, prin cutumă, inclusiv compensaţiile 
pentru creşterea preţurilor, dacă este cazul; atunci când salariile astfel 
determinate diferă de la o regiune la alta şi când alineatul 8 al acestui 
articol nu este aplicat, va fi luat în considerare salariul mediu. 

10. Cuantumul plăţilor periodice în curs, acordate pentru 
prestaţiile de bătrâneţe, accidente de muncă şi boli profesionale (cu 
excepţia acelora care acoperă incapacitatea de muncă), pentru 
invaliditate şi în urma decesului susţinătorului de familie vor fi 
revizuite în urma modificărilor evidente ale nivelului general al 
câştigurilor care, la rândul lor, rezultă în urma modificărilor evidente 
ale costului vieţii. 

Articolul 66 


1. în cazul plăţilor periodice cărora li se aplică prezentul articol, 
cuantumul prestaţiei, majorată cu suma alocaţiilor familiale acordate 
pe durata producerii riscului social, trebuie să fie cel puţin egală, în 
cazul beneficiarului tip vizat în tabelul anexă la prezenta parte, cu 
procentajul indicat în acest tabel în raport cu totalul salariului 
muncitorului necalificat de sex masculin, şi cu cuantumul alocaţiilor 
familiale acordate unei persoane protejate, având aceleaşi 
responsabilităţi familiale ca şi beneficiarul tip. 

2. Salariului muncitorului necalificat de sex masculin, prestaţia şi 
alocaţiile familiale vor fi calculate pentru aceeaşi perioadă de timp. 

3. Pentru ceilalţi beneficiari, prestaţia va fi stabilită în aşa fel încât 
să fie într-un raport rezonabil, cu cea a beneficiarului tip. 

4. în vederea aplicării acestui articol un muncitor necalificat de 
sex masculin va fi: 

a) fie un muncitor necalificat tip, în industria mecanică, alta decât 
industria electromecanică; 

b) fie un muncitor necalificat tip, ales conform prevederilor 
alineatului următor. 

5. Muncitorul necalificat tip menţionat în alineatul 4.b al acestui 
articol va fi ales din grupul care are cel mai mare număr de persoane 
de sex masculin protejate împotriva riscului social considerat, sau de 
susţinători de familie ai persoanelor protejate, în ramura care cuprinde 
ea însăşi cel mai mare număr de persoane protejate sau de susţinători 
de familie; în acest scop va fi folosită clasificarea internaţională tip, pe 
tip de industrie, a tuturor ramurilor de activitate economică, adoptată 
de Consiliul Economic şi Social al Organizaţiei Naţiunilor Unite în 
cea de a şaptea sesiune a sa, din 27 august 1948, şi care este reprodusă 
în anexă la prezentul Cod, ţinând seama de orice modificare care i s- 
ar aduce. 

6. Atunci când prestaţiile diferă de la o regiune la alta, un muncitor 
adult necalificat de sex masculin va fi ales în fiecare regiune, în 
conformitate cu prevederile alineatelor 4 şi 5 ale prezentului articol. 

7. Salariul muncitorului adult necalificat de sex masculin va fi 
stabilit pe baza salariului cuvenit pentru un număr normal de ore de 
muncă, fixat fie prin convenţii colective, fie, dacă este cazul, prin 
legislaţia naţională sau în baza ei, fie prin cutumă, inclusiv compensaţiile 

pentru creşterea preţurilor, dacă este cazul; atunci când salariile astfel 
stabilite diferă de la o regiune la alta şi când alineatul 6 al acestui 
articol nu se aplică, va fi luat în considerare salariul mediu. 

8. Cuantumul plăţilor periodice în curs, acordate pentru prestaţiile 
de bătrâneţe, accidente de muncă şi boli profesionale (cu excepţia 
celor care acoperă incapacitatea de muncă), pentru invaliditate şi în 
urma decesului susţinătorului de familie, vor fi revizuite în urma 
modificărilor evidente ale nivelului general al câştigurilor care, la 
rândul lor, rezultă în urma modificărilor evidente ale costului vieţii. 

ARTICOLUL 67 

în cazul oricărei plăţi periodice căreia i se aplică prezentul articol: 

a) cuantumul prestaţiei trebuie stabilit conform nivelului prevăzut 
sau conform unui nivel fixat de autorităţile publice competente, 
conform regulilor prevăzute; 

b) cuantumul prestaţiei nu poate fi redus decât în măsura în care 
celelalte resurse ale familiei beneficiarului depăşesc suma 
substanţială prevăzută sau fixată de autorităţile publice 
competente, conform regulilor prevăzute; 

c) totalul prestaţiei şi al celorlalte resurse după deducerea sumelor 
la care se face referire la alineatul b) al acestui articol, trebuie 
să fie suficient pentru a asigura familiei beneficiarului condiţii 
de viaţă decente şi convenabile şi nu trebuie să fie inferior 
cuantumului prestaţiei calculat conform prevederilor articolului 
66 ; 

d) prevederile alineatului c) al acestui articol se consideră a fi 
satisfăcute dacă totalul cuantumurilor prestaţiilor plătite în 
baza prevederilor părţii respective, depăşeşte cu cel puţin 30% 
cuantumul total al prestaţiilor care ar fi obţinute dacă s-ar 
aplica prevederile articolului 66 şi prevederile din: 

i. articolul 15.b pentru Partea III; 

ii. articolul 27.b pentru Partea V; 

iii. articolul 55.b pentru Partea a IX-a; 

iv. articolul 61.b pentru Partea a X-a. 

TABEL (anexă la partea a Xl-a) 

PLĂŢILE PERIODICE CĂTRE BENEFICIARUL TIP 


Partea 

Riscul social 

Beneficiarul tip 

Procent 

III 

Boală 

Bărbat cu soţie şi doi copii 

45 

IV 

Şomaj 

Bărbat cu soţie şi doi copii 

45 

V 

Bătrâneţe 

Bărbat cu soţie de vârsta 
pensionării 

40 

VI 

Accidente de muncă şi 
boli profesionale: 
Incapacitate de muncă 
Pierdere totală a 
capacităţii de câştig 

Urmaşi 

Bărbat cu soţie şi doi copii 

Bărbat cu soţie şi doi copii 
Văduvă cu doi copii 

50 

50 

40 

VIII 

Maternitate 

Femeie 

45 

IX 

Invaliditate 

Bărbat cu soţie şi doi copii 

40 

X 

Urmaş 

Văduvă cu doi copii 

40 


PARTEA A XII-A 
DISPOZIŢII COMUNE 

Articolul 68 

O prestaţie la care o persoană protejată ar fi avut dreptul prin 
aplicarea uneia din Părţile de la II la X ale prezentului Cod poate fi 
suspendată printr-o măsură care poate fi prevăzută: 

a) atât timp cât persoana interesată nu se află pe teritoriul Părţii 
Contractante; 

b) atât timp cât persoana interesată este întreţinută din fonduri 
publice sau pe cheltuiala unei instituţii sau a unui serviciu de 
securitate socială; totuşi o parte a prestaţiei trebuie acordată 
persoanelor care se află în întreţinerea beneficiarului; 

c) atât timp cât persoana interesată primeşte o altă prestaţie în 
bani de securitate socială, în afara prestaţiei familiale, şi în 
perioada în care primeşte indemnizaţie pentru acelaşi risc 
social, de la o terţă sursă, cu condiţia ca partea prestaţiei care 
este suspendată să nu depăşească cealaltă prestaţie sau 
indemnizaţia provenită de la terţa sursă; 

d) atunci când persoana interesată a încercat să obţină o prestaţie 
în mod fraudulos; 

e) când riscul social a fost provocat în urma unei infracţiuni sau a 
unui delict comis de persoana interesată; 

f) atunci când riscul social a fost provocat în mod intenţionat de 
către persoana interesată; 

g) în cazurile în care persoana interesată neglijează utilizarea 
serviciilor medicale sau a serviciilor de readaptare care îi stau 
la dispoziţie sau nu respectă regulile prevăzute privind 
verificarea existenţei riscului social sau conduita beneficiarilor 
de prestaţii; 

h) în cazul prestaţiei de şomaj, atunci când persoana interesată 
neglijează utilizarea serviciilor de plasare pe care le are la 
dispoziţie; 

i) în ceea ce priveşte prestaţia de şomaj, atunci când persoana 
interesată şi-a pierdut locul de muncă datorită încetării lucrului 
în urma unui conflict profesional sau când a părăsit în mod 
voluntar locul de muncă fără a avea motive legitime; 

j) în ceea ce priveşte prestaţia de urmaş, atât timp cât văduva 
trăieşte în concubinaj. 

Articolul 69 

1. Orice solicitant trebuie să aibă dreptul de a face apel în caz de 
refuz al prestaţiei, sau de a contesta calitatea sau cantitatea acesteia. 

2. în cazul în care, în aplicarea prezentului Cod, administrarea 
îngrijirilor medicale este încredinţată unui departament 
guvernamental răspunzător în faţa Parlamentului, dreptul de apel 
prevăzut la alineatul 1 al prezentului articol poate fi înlocuit prin 
dreptul de a obţine examinarea de către autoritatea competentă, a 
oricărei reclamaţii vizând refuzul îngrijirilor medicale sau calitatea 
îngrijirilor medicale primite. 

3. în cazul în care cererile sunt înaintate tribunalelor special 
destinate problemelor securităţii sociale, şi în cadrul cărora 
persoanele protejate sunt reprezentate, există posibilitatea neacordării 
dreptului de apel. 

Articolul 70 


1. Costul prestaţiilor acordate conform prezentului Cod şi 
cheltuielile de administrare a acestor prestaţii, trebuie să fie finanţate 
în mod colectiv, prin cotizaţii şi impozite, sau prin ambele modalităţi, 
astfel încât să se evite ca persoanele cu resurse reduse să suporte o 
contribuţie prea mare şi care să ţină cont de situaţia economică a 
Părţii Contractante şi a categoriilor de persoane protejate. 

2. Totalul cotizaţiilor de asigurare care intră în obligaţia 
salariaţilor protejaţi nu trebuie să depăşească 50% din totalul 
resurselor alocate protecţiei salariaţilor, soţiilor şi copiilor lor. Pentru 
a stabili dacă această condiţie este îndeplinită, toate prestaţiile 
acordate de o Parte Contractantă care aplică prezentul Cod, vor putea 
fi considerate împreună, cu excepţia prestaţiilor familiale şi a 
prestaţiilor în caz de accidente de muncă şi de boli profesionale, dacă 
acestea din urmă sunt acordate de o ramură specială. 

3. Partea Contractantă trebuie să-şi asume o răspundere generală 
în ceea ce priveşte acordarea prestaţiilor în aplicarea prezentului Cod 
şi trebuie să ia toate măsurile necesare în vederea atingerii acestui 
scop; ea trebuie, dacă este cazul, să se asigure că studiile şi calculele 
actuariale necesare, referitoare la echilibrul financiar, sunt stabilite 
periodic şi, în orice caz, anterior modificării prestaţiilor, a 
procentului cotizaţiilor de asigurări sau impozitelor afectate 
acoperirii riscului social respectiv. 

Articolul 71 

1. în cazul în care administrarea nu este asigurată de un 
departament guvernamental care răspunde în faţa Parlamentului, 
reprezentanţii persoanelor protejate trebuie să participe la 
administrare sau să fie asociaţi cu putere consultativă, în condiţii 
prevăzute; de asemenea, legislaţia naţională poate prevedea 
participarea reprezentanţilor patronilor şi ai autorităţilor publice. 

2. Partea Contractantă trebuie să-şi asume responsabilitatea 
generală pentru buna administrare a instituţiilor şi serviciilor care 
conlucrează în vederea aplicării prezentului Cod. 

PARTEA XIII 
DISPOZIŢII DIVERSE 


Articolul 72 

Prezentul Cod nu se va aplica: 

a) riscurilor sociale survenite înainte de intrarea în vigoare a părţii 
corespunzătoare a Codului pentru Partea Contractantă 
interesată; 

b) prestaţiilor acordate pentru riscurile sociale survenite după 
intrarea în vigoare a părţii corespunzătoare a Codului pentru 
Partea Contractantă respectivă, în măsura în care drepturile la 
aceste prestaţii provin din perioade anterioare datei intrării în 
vigoare menţionate mai sus. 

Articolul 73 

Părţile Contractante vor depune eforturi pentru a reglementa 
printr-un instrument special problemele privind securitatea socială a 
străinilor şi migranţilor, în special în ceea ce priveşte egalitatea de 
tratament cu cetăţenii proprii şi menţinerea drepturilor dobândite şi a 
celor în curs de dobândire. 


Articolul 74 

1. Fiecare Parte Contractantă va prezenta Secretarului General un 
raport anual cu privire la aplicarea prezentului Cod. Acest raport va 
conţine: 

a) informaţii complete referitoare la legislaţia care conferă efecte 
prevederilor Codului, menţionate la ratificare; şi b) dovada că partea 
Contractantă a îndeplinit cerinţele statistice formulate la: 

i. articolele 9 a), b) sau c); 15 a) sau b); 21 a); 27 a) sau b); 33; 41 
a) sau b); 48 a) sau b); 55 a) sau b); 61 a) sau b), referitoare la 
numărul persoanelor protejate; 

ii. articolele 44, 65, 66 sau 67 referitoare la cuantumul prestaţiilor; 

iii. articolul 24, alineatul 2 referitor la durata prestaţiilor de şomaj; 

iv. articolul 70 alineatul 2 referitor la proporţia resurselor 
financiare care provin din cotizaţiile de asigurări ale 
salariaţilor protejaţi. 

Aceste dovezi trebuie să fie furnizate, pe cât posibil, în moda¬ 
litatea şi ordinea sugerată de Comitetul de Miniştri. 

2. Orice Parte Contractantă va furniza Secretarului General, în 
cazul în care acesta o cere, informaţii suplimentare referitoare la 
modul în care au fost aplicate prevederile Codului menţionate la 
ratificare. 

3. Comitetul de Miniştri poate autoriza Secretarul General să 
transmită Adunării Consultative copii ale raportului şi informaţii 
suplimentare prezentate în aplicarea alineatelor 1 şi 2 ale acestui articol. 

4. Secretarul Genaral va transmite Directorului General al 
Biroului Internaţional al Muncii raportul şi informaţiile suplimentare 
prezentate conform alineatelor 1 şi 2 ale acestui articol, şi va solicita 
ca acesta să consulte organismul corespunzător al Organizaţiei 
Internaţionale a Muncii în această privinţă şi să transmită Secretarului 
General concluziile acestui organism. 

5. Acest raport şi informaţii suplimentare, precum şi concluziile 
organismului Organizaţiei Internaţionale a Muncii la care face referire 
alineatul 4 al acestui articol vor fi examinate de Comitet care va 
prezenta Comitetului de Miniştri un raport conţinând concluziile sale. 

Articolul 75 

1. După consultarea Adunării Consultative, dacă se consideră 
necesar, Comitetul de Miniştri decide cu o majoritate de două treimi, 
conform Articolului 20 alineatul d. al Statutului Consiliului Europei, 
dacă fiecare Parte Contractantă se conformează obligaţiilor Codului 
pe care le-a acceptat. 

2. Dacă Comitetul de Miniştri consideră că o Parte Contractantă nu 
îndeplineşte obligaţiile pe care şi le-a asumat în baza prezentului Cod, 
va invita respectiva Parte Contractantă să ia măsurile pe care Comitetul 
de Miniştri le consideră necesare pentru a asigura această îndeplinire. 

Articolul 76 

Fiecare Parte Contractantă va prezenta la fiecare doi ani 
Secretarului General, un raport asupra stadiului legislaţiei sale şi al 
aplicării acesteia, referitor la prevederile fiecăreia din Părţile II - X 
ale Codului, care nu au fost specificate la ratificare în conformitate 
cu articolul 3 sau într-o notificare ulterioară, în conformitate cu 
articolul 4. 

PARTEA XIV 
DISPOZIŢII FINALE 

Articolul 77 

1. Prezentul Cod va fi deschis semnării statelor membre ale 
Consiliului Europei. Acesta va fi supus ratificării. Instrumentele de 
ratificare vor fi depuse pe lângă Secretarul General, în cazul în care 
Comitetul de Miniştri a emis anterior o decizie afirmativă în acest 
sens, în conformitate cu articolului 78 alineatul 4. 

2. Prezentul Cod va intra în vigoare la un an de la data depunerii 
celui de-al treilea instrument de ratificare. 

3. în ceea ce priveşte ratificarea ulterioară de către o Parte semnatară, 
prezentul Cod va intra în vigoare la un an de la data depunerii 
instrumentului de ratificare. 


Articolul 78 

1. Orice stat semnatar care doreşte să se prevaleze de prevederile 
articolului 2, alineatul 2, înainte de ratificare, va prezenta 
Secretarului General un raport care să arate în ce măsură sistemul său 
de securitate socială este în conformitate cu prevederile Codului. 

Acest raport va include o declaraţie referitoare la: 

a. legislaţia existentă în materie, şi 

b. dovada că statul semnatar a îndeplinirii cerinţele statistice 
formulate în: 

i. articolele 9 a), b) sau c); 15 a) sau b); 21 a); 27 a) sau b); 33; 
41 a) sau b); 48 a) sau b); 55 a) sau b); 61 a) sau b), 
referitoare la numărul persoanelor protejate; 

ii. articolele 44, 65, 66 sau 67 referitoare la cuantumul 
prestaţiilor; 

iii. articolul 24, alineatul 2 referitor la durata prestaţiilor de 
şomaj; 

iv. articolul 70 alineatul 2 referitor la proporţia resurselor 
financiare care provin din cotizaţiile de asigurări ale 
salariaţilor protejaţi; şi 

c. toate elementele pe care statul semnatar doreşte să fie luate în 
considerare, în baza articolului 2, alineatele 2 sau 3. 

Aceste dovezi trebuie să fie furnizate, pe cât posibil, în 
modalitatea şi ordinea sugerată de Comitetul de Miniştri. 

2. Orice stat semnatar va furniza Secretarului General, la cererea 
acestuia, informaţii suplimentare referitoare la conformitatea 
sistemului de securitate socială cu prevederile Prezentului Cod. 

3. Acest raport şi informaţiile suplimentare vor fi examinate de 
Comitet ţinând seama de prevederile articolului 2, alineatul 3. 
Comitetul va prezenta Comitetului de Miniştri un raport conţinând 
concluziile sale. 

4. Comitetul de Miniştri se va pronunţa cu o majoritate de două 
treimi în conformitate cu articolului 20 alineatul d. al Statutului 
Consiliului Europei, dacă sistemul de securitate socială al respectivului 
Stat semnatar este conform prevederilor prezentului Cod. 

5. Dacă Comitetul de Miniştri decide că sistemul de securitate 
socială nu este conform cu prevederile Codului, va informa statul 
semnatar şi va putea face recomandări referitoare la modalitatea în 
care poate fi realizată această conformitate. 

Articolul 79 

1. După intrarea în vigoare a prezentului Cod, Comitetul de 
Miniştri poate invita orice stat care nu este membru al Consiliului 
Europei să adere la Cod. Această aderare se va face în aceleaşi 
condiţii şi aceeaşi procedură de ratificare, prevăzute de prezentul 
Cod. 

2. Aderarea unui stat la Cod se face prin depunerea instrumentelor 
de aderare pe lângă Secretarul General. Codul va intra în vigoare 
pentru orice stat care aderă la un an de la depunerea instrumentului 
de aderare. 

3. Obligaţiile şi drepturile unui stat care aderă vor fi aceleaşi ca şi 
cele prevăzute de prezentul Cod pentru un stat semnatar care l-a 
ratificat. 


Articolul 80 

1. Codul se va aplica pe teritoriul metropolitan al fiecărei Părţi 
Contractante. Fiecare Parte Contractantă poate, la momentul 
semnării sau depunerii instrumentelor de ratificare sau aderare, să 
specifice, printr-o declaraţie adresată Secretarului General, teritoriul 
care va fi considerat, în acest scop, ca teritoriu metropolitan. 


119 



2. Fiecare Parte Contractantă care ratifică sau aderă la Cod, în 
momentul depunerii instrumentelor de ratificare sau aderare, sau la 
orice moment ulterior, va notifica Secretarului General dacă 
prezentul Cod, în totalitate sau în parte şi sub rezerva modificărilor 
specificate în notificare, este extins unei părţi a teritoriului 
metropolitan care nu a fost specificată conform alineatului 1 al 
prezentului articol sau oricăror altor teritorii pentru care asigură 
relaţiile internaţionale. Modificările specificate în această notificare 
pot fi anulate sau amendate printr-o notificare ulterioară. 

3. în perioadele în care poate denunţa Codul în conformitate cu 
prevederile articolului 81, orice Parte Contractantă poate notifica 
Secretarului General că prezentul Cod încetează să se aplice oricărei părţi 
a teritoriului său metropolitan sau oricăror alte teritorii unde a aplicat 
Codul în conformitate cu prevederile alineatului 2 al acestui articol. 

Articolul 81 

Orice Parte Contractantă poate denunţa prezentul Cod sau una sau 
mai multe din Părţile II - X numai la expirarea unei perioade de cinci 
ani de la data intrării în vigoare a Codului pentru respectiva Parte 
Contractantă, sau la expirarea oricărei perioade ulterioare de cinci 
ani, şi în toate cazurile, cu un preaviz de un an, notificat Secretarului 
General. O asemenea denunţare nu va afecta valabilitatea Codului 
pentru alte Părţi Contractante, sub rezerva ca numărul statelor pentru 
care Codul este în vigoare să nu fie mai mic de trei. 

Articolul 82 

Secretarul General va notifica statelor membre ale Consiliului 
Europei, guvernului oricărui stat care a aderat şi Directorului general 
al Biroului Internaţional al Muncii: 

i. data intrării în vigoare a Codului şi numele tuturor statelor care 
l-au ratificat; 

ii. depunerea oricărui instrument de aderare în conformitate cu 
articolul 79 şi orice notificare care este primită odată cu acesta; 

iii. orice notificare primită în conformitate cu articolele 4 şi 80; sau 

iv. orice notificare primită în conformitate cu articolul 81. 

Articolul 83 

Anexa la prezentul Cod este parte integrantă a acestuia. 

Drept care subsemnaţii, legal autorizaţi în acest scop, am semnat 
prezentul Cod. 

întocmit la Strasbourg, la 16 aprilie 1964, în limbile franceză şi 
engleză, ambele texte având aceeaşi valabilitate, într-un singur 
exemplar, care va fi depus în arhivele Consiliului Europei, şi din care 
Secretarul General va trimite câte o copie certificată fiecărui stat 
semnatar sau care a aderat la Cod şi Directorului general al Biroului 
Internaţional al Muncii. 

Anexă 


Articolul 68 

Se înţelege că articolul 68 al prezentului Cod urmează să fie 
interpretat în conformitate cu legislaţia naţională a fiecărei Părţi 
Contractante. 


ANEXAI 

Clasificarea internaţională industrială tip a tuturor 
ramurilor de activitate economică 
Nomenclatura ramurilor şi a claselor 

Ramura 0. Agricultura, silvicultura, vânătoare şi pescuit 

01. Agricultură şi creşterea animalelor 

02. Silvicultură şi exploatări forestiere 

03 Vânătoare, vânătoare cu capcane şi repopularea vânatului 

04 Pescuit 

Ramura 1. Industrii extractive 

11. Extracţia cărbunelui 

12. Extracţia minereurilor 

13. Petrol brut şi gaze naturale 

14. Extracţia pietrei pentru construcţii, a argilei şi nisipului 

19. Extracţia minereurilor nemetalifere care sunt clasificate în altă 
parte 

Ramurile 2-3. Industrii prelucrătoare 

20. Industria bunurilor alimentare (cu excepţia băuturilor) 

21. Industria băuturilor 

22. Industria tutunului 

23. Industria textilă 

24. Fabricarea încălţămintei, a articolelor de îmbrăcăminte şi a altor 
articole făcute din materii textile 

25. Industria lemnului şi a plutei (cu excepţia industriei mobilei) 

26. Industria mobilei 

27. Industria hârtiei şi fabricarea articolelor din hârtie 

28. Tipărirea, editarea şi industriile conexe 

29. Industria pielei şi a articolelor din piele (cu excepţia încălţămintei) 

30. Industria cauciucului 

31. Industria chimică şi a produselor chimice 

32. Industria derivaţilor din petrol şi cărbune 

33. Industria produselor minerale nemetalice (cu excepţia derivatelor 
din petrol şi cărbune) 

34. Industria metalurgică de bază 

35. Fabricarea produselor metalurgice (cu excepţia maşinilor şi a 
materialelor de transport) 

36. Construcţia de maşini (cu excepţia maşinilor electrice) 

37. Construcţia de maşini, aparate şi furnituri electrice 

38. Construcţia de materiale de transport 

39. Alte industrii prelucrătoare 

Ramura 4 - Construcţii 

40. Construcţii 

Ramura 5 - Electricitate, gaze, apă şi servicii sanitare 

51. Electricitate, gaz şi abur 

52. Apă şi servicii sanitare 
Ramura 6 - Comerţ 

61. Comerţ en gros şi en detail; 

62. Bănci şi alte instituţii financiare 

63. Asigurări 

64. Afaceri imobiliare. 

Ramura 7 - Transport, depozitare şi comunicaţii 

71. Transport 

72. înmagazinam şi depozitare 

73. Comunicare 
Ramura 8 - Servicii 

81. Servicii guvernamentale 

82. Servicii furnizate publicului sau întreprinderilor 

83. Servicii privind recreerea 

84. Servicii personale 

Ramura 9 - Activităţi desemnate neadecvat 

90. - Activităţi desemnate neadecvat 

Anexa 2 


Servicii şi prestaţii suplimentare 


PARTEA A II-A 
ÎNGRIJIRI MEDICALE 

1. îngrijirea acordate în afara spitalului de medici generalişti sau 
specialişti, inclusiv vizite la domiciliu, tară limită de durată, 
beneficiarului sau susţinătorului său legal putând să i se solicite 
participarea la costurile îngrijirii medicale primite până la 25%. 

2. Furnizarea de produse farmaceutice de strictă necesitate, fără 
limită de durată, beneficiarului sau susţinătorului său legal 
putând să i se solicite participarea la costurile îngrijirii medicale 
de până la 25%. 

3. în cazul bolilor necesitând un tratament de lungă durată, 
inclusiv tuberculoza, îngrijire în cadrul spitalului, inclusiv 
spitalizarea, îngrijirea acordată de medici generalişti sau 
specialişti, şi orice alte îngrijiri pe o durată care nu poate fi 
limitată la mai puţin de 52 de săptămâni pentru fiecare caz . 

4. îngrijire dentară de întreţinere, beneficiarului sau susţinăto¬ 
rului său legal putând să i se solicite participarea la costuri de 
până la 1/3. 

5. Dacă participarea la costuri ia forma unei sume fixe pentru 
fiecare caz de tratament sau pentru fiecare prescripţie de 
furnizare de produse farmaceutice, totalul acestor plăţi 
efectuate de către toate persoanele protejate pentru fiecare tip 
de îngrijire la care se referă alineatele 1, 2 sau 4 menţionate 
anterior nu vor depăşi procentul specificat din costul total al 
acelui tip de îngrijire în cadrul unei perioade prevăzute. 


PARTEA A III-A 
INDEMNIZAŢII DE BOALĂ 

6. Indemnizaţia de boală în cuantumul prevăzut la Articolul 16 al 
prezentului Cod, pentru o durată care nu poate fi limitată la o 
perioadă de 52 de săptămâni pentru fiecare caz. 

PARTEA AIV-A 
PRESTAŢII PENTRU ŞOMAJ 

7. Prestaţia pentru şomaj în cuantumul prevăzut de Art. 22 al 
prezentului Cod, pentru o durată care nu poate fi limitată la mai 
puţin de 21 de săptămâni într-o perioadă de 12 luni. 

PARTEA A V-A 
PRESTAŢII DE BĂTRÂNEŢE 

8. Prestaţia de bătrâneţe în cuantumul de cel puţin 50% din 
prestaţiile prevăzute la Art.28: 

a. conform art.29 alineatul 2, sau, dacă prestaţia specificată la 
Art.28 este condiţionată de o perioadă de rezidenţă şi Partea 
Contractantă respectivă nu se prevalează de prevederile 
Art.29, alineatul 3, după 10 ani de rezidenţă; şi 

b. conform Art.29 alineatul 5, sub rezerva condiţiilor prescrise 
referitoare la activităţile economice anterioare ale persoanei 
protejate. 


PARTEA AVII-A 
PRESTAŢII FAMILIALE 

9. Prestaţiile familiale în bani, sub forma plăţilor periodice, până 
când copilul eligibil care îşi continuă educaţia atinge o vârstă 
prevăzută care nu poate fi mai mică de 16 ani. 

PARTEA A VIII-A 
PRESTAŢII DE MATERNITATE 

10. Acordarea de prestaţii de maternitate fără perioade de calificare. 

PARTEA AIX-A 
PRESTAŢII DE INVALIDITATE 

11. Prestaţiile de invaliditate într-un cuantum de cel puţin 50% din 
prestaţiile specificate la Art. 56: 

a. conform Art. 57, alineatul 2, sau, dacă prestaţia specificată la 
Art. 56 este condiţionată de îndeplinirea unei perioade de 
rezidenţă şi Partea Contractantă respectivă nu se prevalează 
de prevederile Art. 57, alineatul 3, după 5 ani de rezidenţă; şi 

b. pentru o persoană protejată care nu îndeplineşte condiţiile 
prevăzute la Art. 57, alineatul 2, doar datorită vârstei înaintate 
în momentul intrării în vigoare a prevederilor referitoare la 
aplicarea acestei Părţi, sub rezerva condiţiilor prescrise relative 
la activităţile economice anterioare ale persoanei protejate. 

PARTEA A X-A 

PRESTAŢII PENTRU URMAŞI 

12. Prestaţiile pentru urmaş într-un cuantum din cel puţin 50% din 

prestaţiile prevăzute la Art.62: 

a. conform Art. 63 alineatul 2, sau dacă prestaţia specificată în 
Art.62 este condiţionată de îndeplinirea unei perioade de 
rezidenţă, şi Partea Contractantă respectivă nu se prevalează 
de prevederile Art.63, alineatul 3, după 5 ani de rezidenţă; şi 

b. pentru persoanele protejate al căror susţinător legal nu 
îndeplineşte condiţiile prevăzute conform Art. 63 alineatul 2, 
doar datorită vârstei înaintate în momentul intrării în vigoare 
a prevederilor referitoare la aplicarea acestei Părţi, sub 
rezerva condiţiilor prescrise relative la activităţile economice 
anterioare ale susţinătorului legal. 

PĂRŢILE II, III sau X 

13. Ajutor pentru înmormântare în cuantum de: 

i. Fie de douăzeci de ori câştigul zilnic anterior al persoanei 
protejate care sunt utilizate sau ar fi fost utilizate pentru 
calculul prestaţiei de urmaş sau prestaţiei în caz de boală, 
după caz, nefiind necesar ca prestaţia totală să depăşească de 
douăzeci de ori salariul zilnic al unui lucrător manual calificat 
de sex masculin, determinat conform prevederilor Art.65; 
sau 

ii. Fie de douăzeci de ori salariul zilnic al unui lucrător adult 
tip de sex masculin, determinat conform prevederilor 
articolului 66. 

